গভীর শ্রদ্ধায় জেসিপিএসসিতে জাতীয় শোক দিবস পালন – সুনামগঞ্জের খবর » আঁধারচেরা আলোর ঝলক\nগভীর শ্রদ্ধায় জেসিপিএসসিতে জাতীয় শোক দিবস পালন\nজালালাবাদ ক্যান্টনমেন্ট পাবলিক স্কুল এন্ড কলেজে জাতির জনক বঙ্গবন্ধু শেখ মুজিবুর রহমানের ৪৬তম শাহাদাতবার্ষিকী এবং জাতীয় শোক দিবস পালিত হয়েছে।\nরবিবার এ উপলক্ষে পবিত্র কোরআন তেলাওয়াত, মোনাজাত, বঙ্গবন্ধুর জীবনী আলোচনা, কবিতা আবৃত্তি, হামদ-নাত পরিবেশন, চিত্রাংকন প্রতিযোগিতা ও পুরস্কার বিতরণ করা হয়।\nসকাল ১০টায় জালালাবাদ ক্যান্টনমেন্ট পাবলিক স্কুল এন্ড কলেজের কনফারেন্স হলে আলোচনা সভা ও সাংস্কৃতিক অনুষ্ঠানে প্রধান অতিথি হিসেবে উপস্থিত ছিলেন জালালাবাদ ক্যান্টনমেন্ট পাবলিক স্কুল এন্ড কলেজের অধ্যক্ষ লে. কর্নেল মো. কুদ্দুসুর রহমান। জাতীয় শোক দিবস এর অনুষ্ঠানে প্রায় দুই শতাধিক শিক্ষার্থী বাসা থেকে অনলাইনের মাধ্যমে আলোচনা সভা ও সাংস্কৃতিক অনুষ্ঠানে অংশগ্রহণ করেন।\nকলেজের বাংলা বিভাগের প্রভাষক ফরিদা ইয়াসমিন এর সঞ্চালনায় আলোচনা অনুষ্ঠানের শুরুতে পবিত্র কোরআন থেকে তেলাওয়াত করেন সহকারী শিক্ষক ইমদাদুল হক জুবায়ের ও মোনাজাত পরিচালনা করেন ধর্মীয় শিক্ষক মো. আতাউর রহমান।\nবঙ্গবন্ধুর জীবনালেখ্য ও অবদান এবং রাজনৈতিক মতাদর্শ ও পররাষ্ট্রনীতি সম্পর্কে বক্তব্য রাখেন জালালাবাদ ক্যান্টনমেন্ট পাবলিক স্কুল এন্ড কলেজের পদার্থ বিজ্ঞান বিভাগের প্রভাষক আহসান হাবীব রানা, সহকারী শিক্ষক আসমা বেগম, একাদশ শ্রেণির শিক্ষার্থী সানজানা ইসলাম ও অষ্টম শ্রেণির শিক্ষার্থী ঐশিক সাহা।\nঅনুষ্ঠানে কবি নির্মলেন্দু গুণ এর ‘সেই রাতের কল্পকাহিনী’ কবিতা আবৃত্তি করেন অষ্টম (ইভি) শ্রেণির শিক্ষার্থী সেঁজুতি পাল এবং কবি মহাদেব সাহা এর ‘সেই দিনটি কেমন ছিল’ কবিতা আবৃত্তি করেন দশম শ্রেণির শিক্ষার্থী তারিফ এলাহী। হামদ-নাত পরিবেশন করেন দশম শ্রেণির শিক্ষার্থী ফারহান নাদিম ও নবম শ্রণির শিক্ষার্থী তোফা রোদশী। অনুষ্ঠানে বাংলাদেশ সেনাবাহিনী (সেনা সদর) থেকে সরবরাহকৃত জাতীর জনক বঙ্গবন্ধু শেখ মুজিবুর রহমানের ওপর সংকলিত ভিডিও তথ্যচিত্র প্রদর্শন করা হয়।\nপ্রধান অতিথির বক্তব্যে কলেজ অধ্যক্ষ লে. কর্নেল মো. কুদ্দুসুর রহমান বলেন, বাঙালি জাতির জন্য ১৫ আগস্ট একটি শোকাবহ দিন। সেই শোক আমাদের হৃদয়কে উদ্বেলিত করে, জাতির পিতা হারানোর সে আর্তি আমাদের মোহিত করে। ১৫ আগস্ট কতেক স্বার্থান্বেষী, উচ্চাভিলাষী, পথভ্রষ্ট ও রাজদ্রোহী ঘাতকের হাতে বঙ্গবন্ধু সপরিবারে শহিদ হন। যা বাংলা তথা বিশ্ব ইতিহাসে একটি কলঙ্কময় অধ্যায় এবং শোকাবহ ইতিহাস। এই ইতিহাসে রয়েছে আমাদের গভীর উপলব্ধি এবং বেদনাময় শিক্ষা। তবে বঙ্গবন্ধুর জীবন ও আদর্শে উজ্জীবিত হয়ে সোনার বাংলা গড়ে তোলার জন্য নতুন প্রজন্মকে সুশিক্ষিত হতে হবে।\nঅধ্যক্ষ মহোদয় শিক্ষার্থীদেরকে দিক-নির্দেশনা দিয়ে আরো বলেন, বঙ্গবন্ধু শেখ মুজিবুর রহমানের শ্রেষ্ঠ অবদান স্বাধীন বাংলাদেশ। স্বাধীন বাংলাদেশ হবে সোনার বাংলা, এই স্বপ্ন ছিল বঙ্গবন্ধুর। বঙ্গবন্ধু বলতেন, ‘সোনার বাংলা গড়তে হলে সোনার মানুষ চাই।’ তাই তোমাদেরকে সুশিক্ষায় শিক্ষিত হতে হবে, সোনার মানুষ হতে হবে। কারণ সুশিক্ষার মূলে থাকে দেশ, মানুষ ও মানব কল্যাণ। তোমাদেরকে সেই শিক্ষা অর্জন করতে হবে যা তোমাদেরকে সচেতন, সংবেদনশীল, নৈতিকতাসম্পন্ন, সৃষ্টিশীল, আত্মপ্রত্যয়ী ও মানবিক করে তুলবে। তাই বঙ্গবন্ধুর জীবনী থেকে তোমাদের শিক্ষা নিতে হবে। বঙ্গবন্ধুর জীবনী থেকে শিক্ষা নিয়ে তোমাদেরকে জ্যোতিস্মান ব্যক্তিত্ব হিসেবে বিকশিত হয়ে দেশ ও জাতির অমাবস্যা পূর্ণিমা রাতের আলোয় ভরিয়ে দিতে হবে।\nঅনুষ্ঠানের শেষে শিক্ষার্থীদের মাঝে বিভিন্ন প্রতিযোগিতার পুরস্কার বিতরণ করা হয়। জাতীয় পর্যায়ে বিভিন্ন প্রতিযোগিতায় গৌরবদীপ্ত সাফল্যের জন্য কয়েকজন শিক্ষার্থীকে বিশেষ পুরস্কার প্রদান করা হয়। সহশিক্ষা কার্যক্রমে শিক্ষার্থীদের সঙ্গে নিরলসভাবে সম্পৃক্ত থাকায় শিক্ষকদের মাঝে শুভেচ্ছা উপহার প্রদান করা হয়।\nঅনুষ্ঠানের আহ্বায়ক হিসেবে দায়িত্ব পালন করেন ইংরেজি বিভাগের সহকারী অধ্যাপক এম ফাজলে এলাহী এবং অনুষ্ঠানের সার্বিক তত্ত্বাবধানে ছিলেন কলেজের উপাধ্যক্ষ মো. আরিফ সেলিম রেজা।\n← আশ্রয়ণ প্রকল্পের উপকারভোগীদের মধ্যে খাবার বিতরণ\nদেশে করোনায় মৃতের সংখ্যা ২৪ হাজার ছাড়াল →


শুধু সমাবেশ নয়, জঙ্গিগোষ্ঠীর বিরুদ্ধে যুদ্ধ করতে হবে : ইমরান\nসময়ের কণ্ঠস্বর – গণজাগরণ মঞ্চের মুখপাত্র ডা. ইমরান এইচ সরকার বলেছেন, জঙ্গিবাদী গোষ্ঠী দেশের বিরুদ্ধে যুদ্ধ ঘোষণা করেছে। আমাদেরকেও তাদের বিরুদ্ধে যুদ্ধ করতে হবে। এর জন্য সকলকে প্রস্তুত থাকার আহ্বান জানান তিনি।\nতিনি বলেন, আজকে বাংলাদেশের পরিস্থিতি যেখানে দাঁড়িয়েছে, সেখানে মিছিল সমাবেশের মাধ্যমে কিছু হবে না। ঐকবদ্ধভাবে তাদের বিরুদ্ধে প্রতিরোধ গড়ে তুলতে হবে।\nশুক্রবার বিকেলে শাহবাগ প্রজন্ম চত্বরে ‘সাম্প্রদায়িকতা ও জঙ্গিবাদমুক্ত নিরাপদ বাংলাদেশ চাই’ শীর্ষক নাগরিক সমাবেশে এ ঘোষণা দেন তিনি।\nইমরান এইচ সরকার বলেন, আজকে কোনো হত্যার বিচার নেই। বিচার চাইলে তাদের গলা টিপে ধরা হচ্ছে। আজকে বিচার চাইতে গেলে সাধারণ মানুষকে নানাভাবে হয়রানি করা হচ্ছে। এ পরিস্থিতির দায় কাউকে না কাউকে নিতেই হবে।\nতিনি বলেন, একাত্তরের উত্তরসূরিরা এ সব হামলা চালাচ্ছে, তাতে কোনো সন্দেহ নেই। রাষ্ট্রযন্ত্র এর আগের হামলাগুলোর বিচার না করায় এ সব বড় হামলা হচ্ছে।\nঅধ্যাপক ড. অজয় রায় বলেন, ইসলামকে ব্যবহার করে পুরোহিত, পূজারিদের মতো শান্তিপ্রিয় মানুষদের হত্যা করছে। কী উদ্দেশ্যে করছে তা জানি না। ইসলাম শান্তির ধর্ম এবং এ সব হত্যাকাণ্ড ইসলামের বিপরীতে যায়।\nতিনি বলেন, ‘ইসলামের নাম ব্যবহার করে পুরোহিত হত্যা করে ইসলাম কতটুকু অগ্রসর হচ্ছে, তা আমি হত্যাকারীদের কাছে জানতে চাই।’\nমানবাধিকার সংগঠন আইন ও সালিশ কেন্দ্রের নির্বাহী পরিচালক অ্যাডভোকেট সুলতানা কামাল বলেন, সকলে মিলে জঙ্গিবাদ ও সাম্প্রদায়িকতার বিরুদ্ধে জোর আওয়াজ তুলতে হবে। যার যার অবস্থান থেকে প্রতিবাদ না করলে ইতিহাস ক্ষমা করবে না। সকল ধর্মভিত্তিক রাজনীতি নিষিদ্ধ না করলে এ সব বন্ধ হবে না।\nমানবাধিকার কর্মী খুশি কবির বলেন, ‘প্রত্যেক নাগরিকেরই সমান অধিকার থাকতে হবে। সম্মিলিতভাবে প্রতিবাদ করা থেকে আমরা অজ্ঞাত কারণে বিরত। আমাদের আতঙ্কগ্রস্থ হওয়া যাবে না। সবাইকে জোর আওয়াজ তুলতে হবে সরকার যেন এটাকে একমাত্র গুরুত্বপূর্ণ কাজ হিসেবে নেয়।’\nছাত্র ইউনিয়নের সভাপতি লাকি আক্তার বলেন, যারাই ক্ষমতায় আসে তারাই জঙ্গিবাদকে পৃষ্টপোষকতা করছে। প্রথম যারা হামলা করেছে, তাদের বিচারে অবহেলা করছে সরকার। এখন এদের প্রতিহত করতে না পারলে ভবিষ্যত আরো অন্ধকারের দিকে যাবে। জঙ্গিবাদের বিরুদ্ধে গ্রাম মহল্লায় আন্দোলন গড়ে তুলতে হবে। শিক্ষাব্যবস্থাকে ঢেলে সাজাতে হবে।\nভাস্কর রাসা বলেন, দেশের এমন পরিস্থিতি কেউ কখনো আশা করেনি। এর মূল কারণ হচ্ছে দেশে রাজনীতি নিয়ে ব্যবসা চলছে। এর দায় সরকারের, জনগণের নয়। সরকার অজ্ঞাত কারণেই জামায়াতকে নিষিদ্ধ করছে না। যার কারণে জঙ্গিবাদ চারদিকে ছড়িয়ে যাচ্ছে।\nবাংলাদেশ সম্মিলিত ইসলামিক জোটের সভাপতি আলহাজ্ব মাওলানা জিয়াউল হাসান বলেন, মানবজাতির শত্রু আইএস। জামায়াতিরা ৭১-এ হত্যাযজ্ঞ চালিয়েছিল, আইএসও একই কাজ করছে। এটা ইহুদিদের অস্ত্র বিক্রির পাঁয়তারা। আইএস ও যুদ্ধাপরাধী দুটি একই সূত্রে গাথা। এরা ইসলামের শত্রু, নবীর শত্রু। এদের দমন করতে হবে। ৭১-এ যেভাবে দমন করা হয়েছে, ঠিক তেমনিভাবে দমন করতে হবে।\nসমাবেশে ডা. ইমরান এইচ সরকার আন্দোলন কর্মসূচি ঘোষণা করেন। কর্মসূচির মধ্যে রয়েছে- ১৮ জুলাই সারাদেশে একযোগে গণসংযোগ কর্মসূচি ‘প্রতিরোধ ঘরে ঘরে’। ২০ জুলাই সারা দেশের জেলা-উপজেলায় বিকেল ৪টায় বিক্ষোভ মিছিল ও সমাবেশ। ২২ জুলাই শাহবাগে গণমিছিল ও পরবর্তী কর্মসূচি ঘোষণা।\nসমাবেশ শেষে একটি পতাকা মিছিল বের করা হয়। মিছিলটি শাহবাগ থেকে শুরু হয়ে টিএসসি হয়ে আবার শাহবাগে এসে শেষ হয়।


আবার পড়ি : প্রবন্ধ―হাসনাত আবদুল হাই : নভেরা : যেভাবে লেখা হল : হাসনাত আবদুল হাই – Shabdaghar\nআবার পড়ি : প্রবন্ধ―হাসনাত আবদুল হাই : নভেরা : যেভাবে লেখা হল : হাসনাত আবদুল হাই\nঘর ভরতি মানুষ, তুমুল আড্ডা চলছে; শিল্পী, সাহিত্যিক, সাংবাদিক অথবা নিছক শিল্প-সাহিত্য রসিক যাদের নিয়ে আমার সেই সময়ের, সত্তর-আশির দশকের সামাজিক জীবন, সমস্ত ঘরে সিগারেটের ধোঁয়া কুণ্ডলী পাকিয়ে ওপরে উঠছে, উত্তেজিত স্বর একসঙ্গে মিলে কোলাহলে পরিণত হচ্ছে আর সেই সময় কানের কাছে মুখ এনে আমিনুল ইসলাম বললেন, নভেরাকে নিয়ে একটা উপন্যাস লেখেন না ক্যান ? প্রথমটায় পরিষ্কার শুনতে পাইনি, যখন দ্বিতীয়বার বলার পর শোনা গেল, বেশ সময় লাগল বুঝে উঠতে। নভেরা ? নভেরা ? ধূসর অতীত থেকে, বিস্মৃতির পর্দা সরিয়ে নামটি রক্ত-মাংসের একটা আকার নিল, যদিও তা খুব স্পষ্ট হলো না সেই স্মৃতিচারণের প্রবল আর কৌতূহলী প্রচেষ্টায়। ফর্সা, সুন্দর একটা মুখ। বুদ্ধিদীপ্ত দুটি চোখ আর পিঠময় ছড়িয়ে দেওয়া কালো চুলের বন্যার ভেতর ‘নভেরা’ নামটি ধীরে সুস্থে তার আসন করে নিল। শুধু তার অনিন্দ্যসুন্দর চেহারা নয়, অবিস্মরণীয় ছিল মুক্ত আচরণ আর স্বচ্ছন্দ অবাধ বিচরণ। রুচিহীন স্থূল কিংবা অশোভন কিছু নয়, কিন্তু সেই মুক্ত আচার-আচরণেই চেনা গিয়েছিল একটি স্বাধীনসত্তা যা একজন মেয়ের পক্ষে সেই সময় অভাবনীয় ছিল। তখন নারীদের অধিকার নিয়ে আলোচনার সূত্রপাত হয়নি, নারীবাদী চিন্তা-চেতনার ঢেউ এসে লাগেনি রক্ষণশীল সমাজের অচলায়তনে। সেই সময়, উনিশশ’ পঞ্চাশের দশকে, ‘নভেরা’ নামের মেয়েটি ছিল এমন এক ব্যতিক্রম যে সে নিজেই ছিল একটি আন্দোলন, মেয়েদের স্বাধীনভাবে চলাফেরা আর জীবনযাপনের এক দৃপ্ত ঘোষণা, নীরব বিপ্লবের ইশতেহার। ‘নভেরা’র নাম ষাটের দশকের পর আর শোনা যায়নি। তখন তিনি প্রবাসে; জনশ্রুতি প্যারিসেই তার মৃত্যু হয়েছে। তাঁকে নিয়ে দেশের কারও কৌতূহল ছিল না, আমারও না। নতুন প্রজন্মের কেউ তাকে চিনত না, তার নামও শোনেনি। পঞ্চাশের দশকের শেষে বিশ্ববিদ্যালয়ে পড়ার শেষ পর্বে আমি তার চেয়ে বয়সে ছোটো ছিলাম, তাই জানাশোনার ভিত্তিতে পরিচয় হয়নি। কিন্তু নামটি জানা ছিল, আমিনুল উপচে পড়া আড্ডায় স্মরণ করিয়ে দিতেই অতীতে তাকে দেখার সামান্য স্মৃতি ছেঁড়া-খোঁড়া হয়ে ফিরে এল আবার। আমি বললাম, ‘নভেরাকে নিয়ে লেখার মতো তেমন কিছুই জানি না, তার ওপর লেখা রিভিউ বা অন্য কিছু চোখে পড়েনি। কীভাবে লেখা যাবে ? না, হবে না।’\nআমিনুল বললেন, ‘যারা তাকে জানত তাদের সঙ্গে কথা বলুন। তাদের ইন্টারভিউ নিন। এইভাবেই তার জীবন সম্বন্ধে বেশ তথ্য পেয়ে যাবেন। বাকিটা কল্পনা করে নেবেন। এক্সট্রাপোলেশন।’ আমি বললাম, ‘অনেকটা ‘সিটিজেন কেইন’ সিনেমার মতো ? ইন্টারভিউয়ের পিঠে ইন্টারভিউ জুড়ে মোজাইকের মতো ছবি তৈরি। মন্দ না। ‘সুলতান’ যেভাবে লিখেছি সম্পূর্ণ সে রকম হবে না, একটা ভিন্ন মাত্রা থাকবে। উপন্যাস নিয়ে এই নিরীক্ষা আমার পছন্দের। বেশ, চেষ্টা করে দেখি। আপনাকে দিয়েই শুরু করি। যদি দেখি জীবনী-উপন্যাস লেখার মতো কিছু পাওয়া যাচ্ছে না, তাহলে আর অগ্রসর হব না।’ আমিনুল সিগারেটের ধুঁয়ো উড়িয়ে দিয়ে বললেন, ‘তাই হোক। তাহলে আমার কথা বলি। এরপর আমিনুল নভেরা সম্বন্ধে যা বললেন, সেই সব ছিল এমনই চমকপ্রদ আর আকর্ষণীয় যে, তখনই উপলব্ধি হলো সুলতানের মতো নভেরাও উপন্যাসেরই উপজীব্য। দি স্টাফ দ্যাট ফিকশনস আর মেড অফ।\nআমিনুল তখন ১৯৫৬ সালে ফ্লোরেন্সে। বেল্লা দি আর্টিতে পড়ছেন। একদিন হঠাৎ শিল্পী হামিদুর রহমান তার গার্লফ্রেন্ড নভেরাকে নিয়ে এসে হাজির। তাঁরা কয়েকদিনের জন্য বেড়াতে এসেছেন। তাঁর সঙ্গেই থাকতে চান। আমিনুল হোস্টেলে এক কামরায় থাকেন। সেখানে তাদের থাকার প্রশ্ন ওঠে না। কেয়ারটেকারকে বলার পর একটা ঘর পাওয়া গেল, মানে একটা বেডরুম। কিন্তু তারা তিনজন। দুই বন্ধু যখন পর¯পরের মুখ চাওয়া-চাওয়ি করছেন সেই সময় নভেরা বললেন, ‘এটা কোনো সমস্যাই না। বিছানায় আমি মাঝখানে থাকব, তোমরা দুই বন্ধু আমার দুপাশে।’ তিনজন, এক বিছানায় ? এ যেন অবিশ্বাস্য, দারুণ নাটকীয় আর রোমাঞ্চকর। আমিনুল হেসে বললেন, হ্যাঁ। থাকলাম। ঘরের ভেতর একটা পর্দা টানিয়ে দিলাম যার ওপাশে গিয়ে নভেরা কাপড় বদলাত আর কপট রাগের সঙ্গে বলত, এইই, কেউ দেখবে না কিন্তু।’ শুনে আমি বললাম, হ্যাঁ লেখা যাবে। নভেরাকে নিয়ে উপন্যাস হবে। এমন চরিত্র নিয়ে উপন্যাস না লিখলে খুবই অস্বাভাবিক হবে। মনে হচ্ছে তার বিষয়ে লিখতে গিয়ে খুব একটা কল্পনার প্রয়োজন হবে না। এখন বলুন নভেরাকে জানতেন, তাদের মধ্যে কে কোথায় আছেন। তাদের সঙ্গে দেখা করতে হবে। ইন্টারভিউ নিতে হবে, ঠিক সিটিজেন কেইনের সাংবাদিকের মতো। নভেরা উপন্যাস লেখা এইভাবে শুরু।\nভাষাসৈনিক মাহবুবুল আলম চৌধুরী চট্টগ্রামের মানুষ, সম্প্রতি ঢাকায় বসবাস। চট্টগ্রামের সাংস্কৃতিক জীবনের সঙ্গে ওতপ্রোতভাবে জড়িত ছিলেন। তাঁকে ফোন করে নভেরাকে চিনতেন কি না প্রশ্ন করতেই বললেন, ‘চিনতাম মানে, খুব ভালো করে। তাকে আমাদের সংস্কৃতি সংসদের সদস্য করেছিলাম। সে আমাদের অনুষ্ঠানে নেচেছিল। তার সম্পর্কে অনেক কথা জানা আছে আমার। বলুন কী জানতে চান।’ টেলিফোনেই দুঘণ্টার ওপর আলাপ হলো মাহবুব ভাইয়ের সঙ্গে। তরুণী নভেরা আর তার পরিবার সম্পর্কে অনেক কিছু জানা গেল। বোঝা গেল নভেরা তার অপরূপ সৌন্দর্য, খামখেয়ালিপূর্ণ ব্যবহার আর শিল্পের প্রতি আগ্রহের জন্য চট্টগ্রামে অনেকেরই মধ্যমণি হয়েছিলেন পঞ্চাশের দশকের শুরুতেই। অনেকের মতো মাহবুব ভাইও যেতেন তাদের আশকারদিঘির ‘গডস গিফট’ বাড়িতে। নভেরা সবার সঙ্গে খোলামেলা মিশেছেন কিন্তু কাউকে খুব বেশি প্রশ্রয় দেননি। এতে করে তাঁর প্রতি অনুরক্তদের আকর্ষণ বেড়েই গিয়েছে। তিনি হয়ে গিয়েছেন চল্লিশের দশকের হলিউডে ‘ফিল্ম নোয়া’ শ্রেণির সিনেমার প্রায় রহস্যময়ী কুহকিনী নারী। প্রদীপের মতো তিনি নিজের কাছে টেনে নিয়েছেন অনেককে অনিবার্যভাবে। তাই বলে কেউ ইমমোরাল মনে করেনি তাকে। স্বাধীনচেতা হয়ে মুক্ত আচরণের ভেতরও একটা সীমারেখা বেঁধে দিতেন তিনি, যার জন্য তাঁর চরিত্র নিয়ে কেউ কটাক্ষ করেনি।\nমাহবুব ভাই জানালেন যুদ্ধবিরোধী কর্মসূচিতে স্বাক্ষর নেবার জন্য কুমিল্লায় গিয়েছিলেন। নভেরাকে দেখলেন এক পুরুষের সাইকেলের পেছনে আরোহিণী হয়ে বসে রাস্তা দিয়ে চলে যেতে। রাস্তার আশপাশে লোকজন হাঁ করে সেই দৃশ্যই দেখছে। পুরুষটি একজন সরকারি কর্মকর্তা, পরে তাঁর সঙ্গে নভেরার বিয়ে হয়। সেই বিয়ে টেকেনি। তারপর তিনি বিয়ে করেন ‘পিআইএ’র নৃত্য পরিচালক দেবুকে। সেটাও ভেঙে যায়। এরপর নভেরা আর বিয়ে করেননি। এসবই পঞ্চাশ দশকের মাঝামাঝি সময়ের কথা।\nমাহবুব ভাইয়ের সঙ্গে আলাপের পর নভেরার প্রথম স্বামীর সঙ্গে কথা বলার পরিকল্পনা নিয়ে যোগাযোগ করলাম। যার মাধ্যমে যোগাযোগ করা হলো তিনি পরে জানালেন যে ভদ্রলোক নভেরা সম্বন্ধে কোনো আলাপ করতে চান না। এটা হতেই পারে। ব্যক্তিগত ব্যাপারে নিশ্চুপ থাকা অস্বাভাবিক কিছু না। এরপর আমি নভেরার জীবনের বর্ষপঞ্জি তৈরি করে বিভিন্ন পর্বে তিনি কোথায় ছিলেন এবং সেই সময় যাদের সঙ্গে মেলামেশা করতেন তাদের মধ্যে ঢাকায় অথবা চট্টগ্রামে কে কোথায় আছেন তার একটা ছক তৈরি করলাম। সেই সঙ্গে তাঁর ভাস্কর্য কাজের বিবর্তনেরও একটা খসড়া ইতিহাস লিখে নিলাম। এটা তৈরি করতে গিয়েই জানতে পারলাম নভেরা বুদ্ধমূর্তি দেখার জন্য ১৯৫৭ সালে রেঙ্গুনে গিয়েছিলেন এবং সেখানে বাংলাদেশের রাষ্ট্রদূত কমরুদ্দিন আহমদের অতিথি ছিলেন। তারপর জনাব আহমদের আত্মজীবনী পড়ে দেখলাম সেখানে তার সম্পর্কে চার পৃষ্ঠা লেখা আছে। ভূমিকা দিয়ে সেই চার পৃষ্ঠাই উদ্ধৃত করে একটা অধ্যায় লিখে ফেললাম। মাহবুব ভাইয়ের সঙ্গে আলাপের ধারাবাহিকতায় এই অধ্যায় এসেছে বলে খাপছাড়া হয়নি। তাছাড়া এই ছোটো অধ্যায়ে নভেরার জীবনের দুটি দিকের ওপর আলোকপাত করা সম্ভব হয়েছে। এক, ভাস্কর্য সম্বন্ধে জানার জন্য তার অদম্য আগ্রহ এবং সরেজমিন গিয়ে দেখার কৌতূহল। দুই, তাঁর ছবিতে প্রায় মজ্জাগত প্রবৃত্তি হিসেবে এক্সট্রা সেনসরি পারসেপসন। তাঁকে যে রহস্যময়ী মনে হতো, তার পেছনে এই ‘সাইকিক’ ক্রিয়া প্রতিক্রিয়া কিছুটা ভূমিকা রেখেছে বলে মনে হয়। এক অর্থে তিনি সাধারণ চরিত্রের মানুষ ছিলেন না। তাঁর অন্তরে বেশ দ্বন্দ্ব ছিল এবং সেই সঙ্গে ছিল এক ধরনের নিঃসঙ্গতাবোধ। রেঙ্গুন প্রবাসের আখ্যানে তার চরিত্রের এবং মানসিকতার এই দিক ফুটে উঠেছে বলে কমরুদ্দিন আহমেদের বই থেকে উদ্ধৃতি প্রাসঙ্গিক মনে হয়েছে। উদ্ধৃতিটি চট্টগ্রাম থেকে ফোটোকপি করে পাঠিয়েছিলেন কমরুদ্দিন আহমেদের ভাগ্নে আমিনুজ্জামান ভূঁইয়া, যার ডাক নাম সেন্টু, আমাদের সতীর্থ।\nইন্টারভিউয়ের জন্য যাদের নাম সংগ্রহ করা হলো তাদের মধ্যে ছিলেন খান আতাউর রহমান, শামসুর রাহমান এবং সৈয়দ জাহাঙ্গীর। এরা নভেরাকে জানতেন বিভিন্ন সময়ে, দেশে বিদেশে। খান আতাউর রহমানের সঙ্গে তাঁর পরিচয় লন্ডনে; ঢাকাতে ফিরে আসার পরও মাঝে মাঝে দেখা হয়েছে। শামসুর রাহমান পুরনো ঢাকার আশেক লেনে থাকতে দেখেছেন নভেরাকে হামিদুর রহমানের ভাগ্নের দোতলায়। সৈয়দ জাহাঙ্গীর দেখেছেন তাঁকে ঢাকায় এবং পরে লাহোরে। এদের সঙ্গে আলাদা বৈঠক না করে একদিন ‘অরুণিমায়’ আমার সরকারি ফ্ল্যাটে এক দুপুরে আমন্ত্রণ জানালাম সবাইকে। শিল্পী-সাহিত্যিকদের সেই সময় অর্থাৎ আশির দশকে, আমার বাসায় প্রায়ই আড্ডা এবং খাওয়ার আমন্ত্রণ জানিয়েছি। সেই দুপুরে আমন্ত্রিতদের আলোচনা ছিল খুবই স্বতঃস্ফূর্ত আর প্রাণবন্ত। কথার পিঠে কথা উঠে আসছে। একজন শেষ না করতেই আর একজন সম্পূরক হিসেবে যোগ দিচ্ছেন তাঁর মন্তব্য অথবা অভিজ্ঞতার কথা। এই আলোচনার ভেতর বিভিন্ন ব্যক্তির দৃষ্টিতে ও অভিজ্ঞতায় নভেরার ব্যক্তিত্ব ও জীবনযাপনের একটা চিত্র পাওয়া গেল। কোনো সংযোজন, বিয়োজন না করেই আমন্ত্রিতদের সংলাপ লিখে রেখে পরে উপন্যাসে উদ্ধৃত করেছি। এই আলাপ আলোচনা নিয়েই একটি অধ্যায় হয়েছে এবং পূর্বাপর বেশ একটা সম্পর্ক রক্ষা করা গিয়েছে। পরে মনে হয়েছে আলোচনাকারীদের উদ্ধৃত বছরগুলো বোধ হয় সঠিক ছিল না, দু-এক বছর এদিক ওদিক হতে পারে। যাই হোক, এটা যখন জীবনী-উপন্যাস, সেই ক্ষেত্রে বছরের হিসেব সঠিক হওয়ার তুলনায় তাদের দেওয়া তথ্য সঠিক হওয়াটাই ছিল গুরুত্বপূর্ণ। যেমন নভেরার লন্ডনে গিয়ে শিল্পাচার্যের সঙ্গে দেখা হওয়া এবং তার কাছে ড্রয়িং শেখা অথবা ক্যাম্বারওয়েল আর্ট স্কুলে ভর্তি হওয়া, সেইসব তথ্য। খান আতার কথাতেই জানা গেল নভেরা লন্ডনে গিয়ে অস্তিত্ববাদী দর্শনের সঙ্গে পরিচিত হয়েছেন এবং সিমন বুভুয়াঁর বই সেকেন্ড সেক্স পড়ে সে সম্বন্ধে আলোচনা করেছেন। আমিনুল ইসলামের মত অনুযায়ী বই পড়ার প্রতি তার এই আগ্রহ হামিদুর রহমানের প্রভাবে হয়েছিল। যাই হোক, লন্ডনে গিয়ে নভেরার কৌতূহল যে বহুমুখী হয়েছিল, এই তথ্য গুরুত্বপূর্ণ এবং সেই কারণে বইতে স্থান পেয়েছে।\nলন্ডনে হামিদুর রহমানের সঙ্গে নভেরার ঘনিষ্ঠ সম্পর্ক গড়ে ওঠে। ১৯৫১ সাল থেকে শুরু করে প্রায় সতেরো বছর মেয়াদি ছিল এই সম্পর্ক। হামিদুর রহমান বেঁচে নেই, তাই তাঁদের স¤পর্ক নিয়ে জানার জন্য তাঁর ভাই সাঈদ আহমদের বাসায় যাই। তিনি বাসায় বেশ রসিয়ে ঢাকাইয়া ভাষায় লন্ডনে নভেরার দেখা হওয়া এবং হামিদ-নভেরা সম্পর্কে বর্ণনা দেন। তাঁর সংলাপ হুবহু তুলে দিয়েছি তথ্যের প্রতি আন্তরিক হওয়ার জন্য এবং বেশ আকর্ষণীয় হবে, সেই কারণে। ‘সি ডিড নট নো হু সি ওয়াজ,’ সাইদ আহমেদের এই উক্তি আমার কাছে বেশ তাৎপর্যপূর্ণ মনে হয়েছে। নভেরা সম্বন্ধে যতটুকু তাঁর জানা তার ভিত্তিতেই মনে হয়েছে জটিল মানসিকতার মানুষ ছিলেন তিনি। বলতে গেলে বিদীর্ণ ব্যক্তিত্বের অধিকারী।\nনভেরা লন্ডন ও প্যারিসে আসা-যাওয়া করে, ১৯৫১ থেকে ১৯৬৬ সাল পর্যন্ত ছিলেন। এই সময় তিনি পড়াশোনা করেছেন। মিউজিয়মে গিয়ে মনোযোগ দিয়ে ছবি দেখেছেন, নিজের স্টুডিওতে কাজ করেছেন, অন্য বইপত্র পড়েছেন আর অসংখ্য বন্ধুদের সঙ্গে মিশেছেন। তাঁর প্রায় সব বন্ধুই পুরুষ। চট্টগ্রাম কিংবা ঢাকায় যেমন, প্রবাস জীবনেও তাই। অনেকেই তাকে একান্তে চেয়েছে কিন্তু সেই সৌভাগ্য হয়েছে মাত্র কয়েকজনেরই। তাঁর চরিত্রের এই দিকটি বেশ উল্লেখযোগ্য এবং উপন্যাসে প্রত্যক্ষে এবং পরোক্ষে এর ওপর আলোকপাত করা হয়েছে। তাঁর ভেতর এক ধরনের বোহেমিয়ান জীবন-দর্শন কাজ করেছে। কিন্তু তার মধ্যে শৃঙ্খলা ছিল, নিয়ম-পদ্ধতি ছিল, যার জন্য তিনি উদভ্রান্ত হলেও দিকভ্রষ্ট হয়ে যাননি। নিজের শিল্পীসত্তাকে স্বাধীন ব্যক্তিসত্তার সঙ্গে খাপ খাইয়ে উত্তরোত্তর ঋদ্ধ করেছেন। যদিও সর্বাংশে তুলনীয় নন, তবু বলা যায় তিনি ছিলেন আমাদের ‘ইসডোরা ডানকান’, অন্তত জীবনযাপনে।\nলন্ডন ও প্যারিসে নভেরা যে পাঁচ বছর ছিলেন সেই সময়ের কাহিনি লিখতে গেলে অনেক দীর্ঘ হয়ে যাবে সেই সমস্যার সমাধানে আমাকে একটা কৌশল অবলম্বন করতে হল যা হয়তো বাস্তবে সঠিক ছিল না। আমি কল্পনা করলাম যে, নভেরা ডায়েরি লিখতেন এবং ডায়েরিতে নিয়মিতভাবে না হলেও তার প্রধান অভিজ্ঞতাগুলো লিপিবদ্ধ করেন। ডায়েরিতে কী লিখতে পারেন এটা কল্পনা করার জন্য যাঁরা তাকে দেখেছেন এবং যাদের ইন্টারভিউ নিয়েছি যেমন, খান আতাউর রহমান, সাঈদ আহমেদ, তাঁদের দেয়া তথ্যের ওপর নির্ভর করেছি। কোথাও কোথাও কল্পনাও করেছি। যেমন, হামিদুর রহমান তাকে হার্বার্ট রিডের ‘স্কাল্পচার অ্যান্ড ড্রয়িং’ বই থেকে পড়ে শুনিয়েছেন, এই অংশ বেশ প্রাসঙ্গিক মনে হয়েছে। একজন ভাস্করকে তার বিষয় সম্বন্ধে কেউ পড়ে শোনাতেই পারে। একইভাবে কল্পনা করেছি বিখ্যাত ভাস্কর জ্যাকব এপস্টাইন ক্লাসে তাঁকে ভাস্কর্যের নান্দনিকতা নিয়ে জ্ঞানগর্ভ বক্তৃতা দিচ্ছেন, এর জনা এপস্টাইনের লেখা বই পড়তে হয়েছে আমাকে। কেননা তাঁর মুখ দিয়ে বানানো কথা বলানো যায় না। এই পর্বে তার ডায়েরিতে লেখা বিষয়ের মধো কল্পনা করেছি নভেরা লন্ডনে একুশে ফেব্রুয়ারি উপলক্ষে আয়োজিত অনুষ্ঠানে অংশ নিতে চেয়েছেন। এর মাধ্যমে বংলাভাষা এবং বাংলাদেশের (পূর্ব পাকিস্তান) প্রতি তাঁর আকর্ষণের ও ভালোবাসার কথা বলা হয়েছে। দেশে তো বটেই, বিদেশেও নভেরা বাঙালির মতো সাজ্জ-সজ্জাই পছন্দ করতেন, পড়তেন রুদ্রাক্ষের মালা। কখনও সন্ন্যাসিনীর মতো চুল বাঁধতেন ঝুটির মতো উঁচু করে, কপালে দিতেন ফোঁটা আর তিলক। দেশজ সংস্কৃতির প্রতি তাঁর আকর্ষণ ছিল তীব্র। লন্ডন পর্বে যে এই ক্ষেত্রে বিচ্যুতি ঘটেনি তার উল্লেখ করা হয়েছে প্রাসঙ্গিক কারণেই।\nমুর্তজা বশীর নভেরাকে প্রথম দেখেন ফ্লোরেন্সে, যখন নভেরা আর হামিদুর রহমান আমিনুলের অতিথি হিসেবে বেড়াতে এসেছেন। তারপর দেখেছেন ১৯৬১ সালে লাহোরে এবং সর্বশেষ ১৯৭২ সালে প্যারিসে। নভেরা তাকে চমৎকৃত করতে পারেনি। বশীরের কাছে তাঁকে মনে হয়েছে একটা সুন্দর মৃতদেহ, প্রাণহীন। তবে বশীরও অন্যদের মতো মনে করেছেন যে নভেরা একটা রহস্য।\nফ্লোরেন্সে নভেরা আর হামিদুর আমিনুলের অতিথি হয়ে কয়েক মাস ছিলেন যার উল্লেখে এই লেখার শুরু। এই পর্ব বেশ তথ্যবহুল আর চমকপ্রদ। তিন বন্ধুর এক সঙ্গে বসবাস এরিক মরিয়া রেমার্কের ‘থ্রি কমরেডস’ এর কথা মনে করিয়ে দেয়, যদিও তেমন বিয়োগান্তক নয়। এই পর্বের কাহিনি লিখতে গিয়ে আমিনুল ইসলামের সঙ্গে আমাকে বেশ কয়েকবার বসতে হয়েছে, পড়তে হয়েছে রেনেসাঁর ইতিহাস এবং দেখতে হয়েছে ফ্লোরেন্সের ম্যাপ। ম্যাপ দেখে রাস্তা, পিয়াজ্জা, প্যালোজ্জো, ‘পন্টে ভেচ্চিও’ নামের বিখ্যাত ব্রিজের বর্ণনা দিয়েছি। এটা করতে হয়েছে অথেনটিসিটির জন্য। রেনেসাঁ কালের শিল্পী, বিশেষ করে ভাস্করদের কথাও আলোচনায় এসেছে এখানে, ছবির তুলনায় বেশি করেই কেননা, নভেরা ভাস্কর বলে ভাস্কর্যের প্রতিই তাঁর আগ্রহ বেশি হওয়া স্বাভাবিক। এই পর্বে হামিদুর রহমানের সঙ্গে মাইকেল এঞ্জেলোর ‘ডেভিড’ ভাস্কর্য কর্ম নিয়ে নভেরার মধ্যে আলোচনা কল্পনাপ্রসূত হলেও তার পেছনে একই কারণ ছিল। একইভাবে কল্পনা করেছি যে, নভেরাকে লাইভস অব দ্য পেইন্টারস থেকে মাইকেল এঞ্জেলোর সমকামিতা সম্বন্ধে পড়ে শুনিয়েছে দুই বন্ধুর মধ্যে একজন। তখন নভেরা মনস্তাত্ত্বিক বিশ্লেষণ দিয়ে সেই স¤পর্ক বোঝাতে চেয়েছেন এবং দুই বন্ধুর সঙ্গে তর্ক করেছেন এই বলে যে, মাইকেল এঞ্জেলো হয়ত ঐসব পুরুষের চরিত্র মাধুর্যে মুগ্ধ হয়েছেন, তাঁদের স¤পর্ক ছিল দেহাতীত, আধ্যাত্মিক ধরনের কিছু। কাল্পনিক হলেও তাঁর জীবনযাপনের সঙ্গে মনে হয়েছে এটা সঙ্গতিপূর্ণ।\nলন্ডন থেকে ঢাকায় ফেরার পর নভেরা পুরনো ঢাকায় হামিদুর রহমানের পারিবারিক বাড়ির দোতলায় থাকতেন। ঠিক লিভিং টুগেদার নয়, কিন্তু অনেকটা তারই মতো। সেই সময়ের প্রেক্ষিতে এটা বেশ দৃষ্টিকটু এবং আপত্তিজনক মনে করার মতো। কিন্তু পুরনো ঢাকার একটি রক্ষণশীল পরিবারে থেকেও এ নিয়ে যে কোনো কথা ওঠেনি এ বিষয়টির ওপর আলোকপাত করা প্রয়োজন বোধ করেছি। সেই সময় ১৯৫০-৬০ এর দশকগুলো রক্ষণশীলতার কাছে আবদ্ধ ছিল, মেয়েদের আচার-আচরণ, চলাফেরার ওপর অলিখিত নিষেধাজ্ঞা ছিল। কিন্তু অন্ধ গোঁড়ামি ছিল না, এটা মনে করিয়ে দিতে চেয়েছি। ১৯৫৬ থেকে ১৯৫৭ পর্যন্ত হামিদুর রহমান আর নভেরা শহিদ মিনারের নকশা তৈরি ও নির্মাণ নিয়ে ব্যস্ত ছিলেন। আমিনুল এবং অন্যদের কাছ থেকে এ বিষয়ে যে তথ্য পেয়েছি তার ভিত্তিতে আমার মনে হয়েছে শহিদ মিনারের স্থাপত্য নকশা তৈরিতে সীমিতভাবে হলেও নভেরার অংশগ্রহণ ছিল। এই নকশা হামিদুর রহমানের একক প্রয়াসের ফল নয়। এই বিশ্বাসের পেছনে দুটি কারণ ছিল। প্রথমত, তারা দুজন তখন খুব অন্তরঙ্গ জীবনযাপন করেছেন, প্রতিদিন একসঙ্গে শহিদ মিনারের প্রাঙ্গণে গিয়ে কাজ করেছেন। দ্বিতীয়ত, শহিদ মিনারের যে ভাস্কর্যের নকশা, সেখানে ভাস্কর হিসেবে নভেরার কিছু অবদান থাকা স্বাভাবিকই হবে। কিন্তু কেউ কেউ, যেমন সাঈদ আহমেদ মনে করেন শহিদ মিনারের নকশা হামিদুর রহমান একাই করেছেন। আমি আমার অনুমান ত্যাগ করিনি। সাঈদ আহমেদের বক্তব্য অন্তর্ভুক্ত করার জন্য তার লেখা পরিশিষ্ট হিসেবে ছাপিয়েছি।\nনভেরার পারিবারিক জীবন সম্বন্ধে অনেক তথ্য দিয়েছেন নভেরার ভাইয়ের স্ত্রী লুতফুন। তাঁর মতে, নভেরার বোনরা তাঁর প্রতিভার জন্য ঈর্ষান্বিত ছিলেন। লুতফুনের এই কথা এবং অন্যান্য মন্তব্য হুবহু তুলে দিয়েছি বইতে। বই ছাপা হওয়ার অনেক বছর পর আমার অফিসে এক ভদ্রলোক হঠাৎ ঢুকে পরিচয় দিয়ে জানালেন যে, তিনি নভেরার বড়ো বোন কুমুম হকের স্বামী। চেয়ারে বসে তিনি বেশ রুষ্ট হয়ে বললেন যে উপন্যাসে তাঁর স্ত্রী সম্পর্কে যা বলা হয়েছে তা সর্বৈব মিথ্যা। আমি তাকে সবিনয়ে জানালাম যে, ঐ অংশ লুতফুন যা বলেছেন তার আক্ষরিক প্রতিবেদন, আমার নিজের কোনো মন্তব্য নেই। এরপর জানালাম যে, তাঁর স্ত্রীর আপত্তি লিখিতভাবে পাঠালে তা বইতে ছাপা হবে। পরে কুমুম হকের চিঠি পাই এবং সেটিও বইতে পরিশিষ্ট হিসেবে ছাপা হয়েছে যেন তার বক্তব্যও পাঠকেরা জানতে পারে। এই চিঠির ভিত্তিতে উপন্যাসে পরিবর্তন আনতে গেলে লুতফুনের দেয়া তথ্য সব বাদ দিতে হয়, যা আমার কাছে যুক্তিসঙ্গত মনে হয়নি, কেননা বইটা ইন্টারভিউয়ের ওপরই ভিত্তি করে লেখা।\nলাহোরে নভেরা আর এস এম আলী এক সঙ্গে ছিলেন কিছুদিন। তাদের সঙ্গে কবি ফয়েজ আহমেদ ফয়েজের সখ্য ছিল। এই তথ্যের ভিত্তিতে কল্পনার সাহায্যেই বর্ণনা করি যে লাহোরে এক সকালে তাদের তিনজনের এক সঙ্গে দেখা হয়েছে। এই কল্পনার ভিত্তিও নভেরার আগের জীবনের ওপর নির্ভর করেই তৈরি। এখানে তথ্যভিত্তিক বর্ণনার পরই কল্পনাপ্রসূত বর্ণনা এসেছে। সেখানে পরম্পরা আর সামঞ্জস্যময়তার প্রতি দৃষ্টি রাখা হয়েছে যেন দুটি অংশ খাপছাড়া মনে না হয়।\nআমিনুলের কাছ থেকেই জানতে পারি যে লাহোর থেকে নভেরা বোম্বাই চলে যান এবং বৈজয়ন্তীমালার কাছে নাচের প্রশিক্ষণ নেন। তার নাচের সখ ছিল আগে থেকেই। লাহোরে যেহেতু ভাস্কর্যের জন্য তেমন কাজের সুযোগ পাননি তাই তার বোম্বাই গিয়ে নাচ শেখার ইচ্ছা হয়েছিল, এমন মনে করা যায়। এটা তাঁর জীবনীর অংশ হিসেবে বেশ প্রাসঙ্গিক এবং আকর্ষণীয় মনে হয়েছে তাই একটা অধ্যায় লিখেছি এর ওপর। এই অধ্যায়ের জন্য আমাকে ভরত নাট্যম ও কথাকলি নৃত্য স¤পর্কে বইপত্র পড়ে নাচের কারিগরি আর নান্দনিক দিক সম্বন্ধে জানতে হয়েছে। হস্তলক্ষণ দীপিকা বইটি পড়ে অঙ্গ ও উপাঙ্গের ব্যবহার জেনে নাচের বর্ণনা করেছি। মুদ্রা প্রয়োগ করে নর্তকী কীভাবে নাচের পূর্ণাঙ্গ ভাষা তৈরি করে, তার ব্যাখ্যা দেওয়া হয়েছে বিশদভাবে।\nহামিদুর রহমানের সঙ্গে ১৯৫৯-এর দিকে সম্বন্ধ ছিন্ন হওয়ার পর সাংবাদিক এস এম আলীর সঙ্গে নভেরার বন্ধুত্ব গড়ে ওঠে এবং ক্রমেই তা গাঢ় হয়। আমি যখন উপন্যাসটি লিখতে শুরু করতে যাচ্ছি এস এম আলী তখন দি ডেইলি স্টার পত্রিকার স¤পাদক। একদিন ফোন করে তাঁর সঙ্গে দেখা এবং তাঁর কাছ থেকে নভেরা সম্বন্ধে জানার ইচ্ছা ব্যক্ত করি। তিনি বললেন, বিষয়টা তাঁর জন্য বেশ বেদনাদায়ক। তবে তিনি সময় দেবেন। মাত্র একবার তাঁর সঙ্গে বসার সুযোগ হয়েছিল। এরপরই তাঁর মৃত্যু হয়। এভাবে হঠাৎ চলে না গেলে তাঁর কাছ থেকে নভেরা সম্বন্ধে এমন কিছু জানা যেত যা অন্যেরা হয়ত জানেন না। তিনি নভেরার খুব নিকট বন্ধু ছিলেন এবং সুহৃদও বটে।\nমুতর্জা বশীর বলেছিলেন, তাঁর সংগ্রহে লাহোরে এক প্রদর্শনীর ব্রোসিউর আছে যেখানে নভেরার প্রদর্শিত ভাস্কর্যের ওপর মন্তব্য রয়েছে। এই ব্রোসিউরটিই একমাত্র ছাপানো ডকুমেন্ট যেখানে নভেরার কাজের মূল্যায়ন করা হয়েছে। এটি পড়ার জন্য আমি চট্টগ্রাম যাই এবং বশীর তার ব্যক্তিগত সংগ্রহে রাখা ব্রোসিউরটি অবলীলায় বার করে এনে দেন। বশীরই বাংলাদেশের একমাত্র শিল্পী যার ডকুমেন্টেশন নিখুঁত এবং বিশদ। তিনি প্রয়োজনীয় বইপত্র, সংবাদপত্রের কাটিং, সব সংগ্রহ করেন এবং সঙ্গে সঙ্গে বার করে দিতে পারেন। এই ব্রোসিউর পড়ে নভেরার ভাস্কর্য সম্বন্ধে আর্ট ক্রিটিকদের মতামত জানার সুযোগ হয়। আমার যে ধারণা, তাতে নভেরাকে মনে হয়েছে পাশ্চাত্য আর দেশজ ঐতিহ্যের মধ্যে দ্বিধা-দ্বন্দ্বে দোদুল্যমান। তিনি হেনরি মুরের আদলে মাঝখানে ফুটো রেখে বড়ো বড়ো ভাস্কর্য তৈরি করেছেন। কেবল ভল্যুমের দিকে সে সব শীর্ণাকায় এবং কম স্পেস নিয়েছে, কিন্তু প্রবণতা হেনরি মুরের স্টাইলের দিকেই। পরবর্তী পাবলিক লাইব্রেরির ম্যুরাল তৈরির সময় তিনি দেশজ পুতুলের আদল ব্যবহার করেছেন। এভাবে তিনি নিজস্ব একটা স্টাইলের সন্ধানে ছিলেন, তা বোঝা যায়। হয়ত নিরবচ্ছিন্নভাবে কাজ করার সুযোগ পেলে একদিন নিজস্ব শৈলী পেয়েও যেতেন। কিন্তু সেই সময় ভাস্করদের চাহিদা প্রায় ছিলই না, তাই নভেরার প্রতিভার পরিপূর্ণ বিকাশ ঘটতে পারেনি। তবু তাঁর যে কটি কাজ এখনও অক্ষত তার ভিত্তিতেই তাঁকে কেবল বাংলাদেশের প্রথম নয়, একজন গুরুত্বপূর্ণ ভাস্কর বলে স্বীকার না করে উপায় নেই।\nউপন্যাসটি কীভাবে শেষ করব এই কথা যখন ভাবছি সেই সময় আকস্মিকভাবে দেখা হয়ে গেল নভেরার নিকট আত্মীয় রাশেদ নিজামের সঙ্গে। তিনি ১৯৮৭ সালে লন্ডন থেকে ব্যাংকের কাজে প্যারিসে যান। বহু খোঁজাখুঁজির পর তিনি জানতে পারেন যে, নভেরা স্ট্রাসবুর্গ এলাকায় কাফে ব্লাকে প্রায়ই গিয়ে বসে থাকেন। রাশেদ এক বিকেলে সেখানে গিয়ে দেখেন যে, কেউ নেই। কিন্তু তিনি তবু অপেক্ষা করেন। বেশ কয়েক কাপ কফি খাওয়ার পর এক মহিলা প্রবেশ করেন। তার দিকে তাকিয়ে চমকে ওঠেন রাশেদ। জবুথবু এক প্রৌঢ়া, দেহে পুরনো জরাজীর্ণ এক পোশাক। চুলে আর চেহারায় নিদারুণ মালিন্য। অত বড়ো পরিবর্তনের মধ্যেও চিনতে পারলেন রাশেদ যে মহিলাটি নভেরাই, তার কাজিন। মুখের আদল আর চোখ দেখে শনাক্ত করা সম্ভব হল তার পক্ষে। একবার উঠে দাঁড়িয়ে তার কাছে যাবার প্রস্তুতি নিয়ে রাশেদ বসে পড়লেন। ‘না, থাক। আই ওয়ান্টেড হার টু ফেড অ্যাওয়ে উইথ ডিগনিটি। সি ওয়াজ এ প্রাউড উওম্যান।’ বলে রাশেদ ঘরের এক কোণে সযত্বে রাখা নভেরার তৈরি কাঠের একটি মূর্তির দিকে তাকিয়ে থাকলেন। তারপর আপন মনে বললেন, ‘সি ওয়াজ লার্জার দ্যান লাইফ।’ আমি শিহরিত হলাম তাঁর কথা শুনে। নভেরা উপন্যাস এইভাবেই শেষ হয়েছে। এর চেয়ে আর কোনো ভালো সমাপ্তি কল্পনা করা যায় না।\nএর কিছুদিন পরই রাশেদ মারা যান। যেন আমার সঙ্গে দেখা হওয়ার এবং নভেরাকে তাঁর শেষ দেখার অভিজ্ঞতা জানাবার জন্যই তিনি বেঁচেছিলেন।\nসুলতান উপন্যাস লিখি প্রথম ও তৃতীয় পুরুষে, ইন্টারভিউ-এর ভিত্তিতে। কিন্তু তখন সুলতান জীবিত বলে তার মুখেও আত্মজীবনীর মতো বর্ণনা এসেছে। নভেরা লেখায় নতুনত্ব ছিল এবং প্রতিটি অধ্যায়ে ভিন্ন বর্ণনার আঙ্গিক ব্যবহার করেছি। কোনোটি চিত্রনাট্যের মতো, কোনোটি নাটকের মতো সংলাপ নির্ভর আবার কোনোটি ডায়েরির পাতা থেকে উদ্ধৃত। নিরীক্ষার জন্য এই আঙ্গিক ব্যবহার করা হলেও এর সঙ্গে নভেরার জীবনের মিল ছিল বলে আমার মনে হয়েছে।\nবইটি লেখার সময় সবাই বলেছিল নভেরার মৃত্যু হয়েছে। আমি তাই বিশ্বাস করেছি। কিন্তু বইটি প্রকাশিত হওয়ার পর গুজবের মতো শুনতে পেলাম তিনি বেঁচে আছেন। প্যারিসেই থাকেন। পঙ্গু হয়ে গিয়েছেন, দুর্ঘটনায় অথবা অসুখে। কারও সঙ্গে দেখা করেন না। বাংলাদেশিদের সঙ্গে যোগাযোগ রাখেন না। আমিনুল বলেছিলেন তাঁর ভেতর একটা অভিমান ছিল দেশের প্রতি। সেই অভিমানের জন্যই এই বিচ্ছিন্নতাবাদী হয়ে থাকা এবং সবাইকে এড়িয়ে যাওয়া।\n১৯৯৮ সালে প্যারিসে গিয়ে বহু কষ্টে তার ঠিকানা খুঁজে এক ফরাসি গাড়ির চালকের সাহায্যে সেখানে উপস্থিত হই। সেটি একটি খ্রিস্টধর্ম সংক্রান্ত বই-পত্রের দোকান। পাশেই রাশিয়ান অর্থডক্স এক গির্জা দাঁড়িয়ে। বেশ নির্জন পরিবেশ। দোকানের প্রবেশদ্বারে একটি লোক বেশ ক্রুদ্ধ এবং বেপরোয়া ভঙ্গিতে দাঁড়িয়ে, যেন আমাদেরই অপেক্ষায়। নাম বলতেই বিরক্ত চোখে তাকিয়ে সে বেশ জোরে প্রায় চিৎকার করার মতো ফরাসিতে কী যেন বলল কিছুক্ষণ। গাড়ির ফরাসি চালক আমাকে দেখিয়ে লোকটিকে কী যেন বলল। তাতে তার রাগ যেন আরো বেড়ে গেল। চালক আমার দিকে তাকিয়ে বলল, ভেতরে যেতে দেবে না। দেখা হবে না।\nচালক বলল, ‘তুমি নাকি তার স্ত্রীকে নিয়ে বানিয়ে বানিয়ে এক উপন্যাস লিখেছ। তাতে তার স্ত্রী খুবই অসন্তুষ্ট। তোমার সঙ্গে দেখা করতে চায় না।’\nতখন আমি বললাম, ওকে বলো আমি কিছুটা বানিয়েছি, কিন্তু বেশিরভাগই তাকে যারা চিনত তাদের দেয়া তথ্য বাবহার করে লেখা। তাছাড়া তাকে ছোটো কিংবা অপমান করার উদ্দেশ্য মোটেও ছিল না আমার। এক ধরনের মুগ্ধতা আর শ্রদ্ধা থেকেই বইটা লেখা। ঐ বইয়ের জন্য ভুলে যাওয়া নাম ‘নভেরা’ এখন বাংলাদেশে অনেকের কাছে পরিচিত হয়েছে। তিনি বেঁচে আছেন একথা জানা থাকলে হয়তো তার কাছে এসে নিজে তাঁর কথাও শুনতাম। ক্রসচেক করতাম অন্যের দেয়া তথ্য।\nচালক আমার কথা তর্জমা করে শোনাবার পর লোকটি মুখ ভেংচে কিছু বলল। চালক আমার দিকে তাকিয়ে বলল, লোকটি বদমেজাজি। ধর্মের বই বিক্রি করছে কীভাবে ? তারপর ভেতরের দিকে তাকিয়ে বলল, এটা একটা দোকান। পাবলিক প্লেস। প্রবেশে বাধা দেয়ার জন্য পুলিশের কাছে অভিযোগ করব নাকি ?\nআমি চালককে বললাম, থাক। দরকার নেই। চলো যাই।\nফিরে আসবার সময় মনে হল যেন দোকানের ভেতর প্রায় ন্যুব্জ দেহে, সাদা-কালো চুল মাথায় কেউ বসে আছে। নভেরা ? হতেও পারে।\nPrevious আবার পড়ি : ভ্রমণ―হাসনাত আবদুল হাই : ম্যানহাটান ও দশ ডলার : হাসনাত আবদুল হাই\nNext আবার পড়ি : প্রবন্ধ―হাসনাত আবদুল হাই : পথের পাঁচালীর নান্দনিকতা : হাসনাত আবদুল হাই


বিচ্ছেদে মনোকষ্টে মালাইকা অরোরা\nbcv24 ডেস্ক\t০৫:৫০ পিএম, ২০২২-০১-১২\t9\nবলিউড পাড়ার নতুন কানাঘুষোয় চমকে উঠেছেন অনুরাগীরা। বিচ্ছেদ হয়ে গেল নাকি মালাইকা অরোরা-অর্জুন কাপুরের?\nশুধু তাই নয়, মালাইকা নাকি মানসিকভাবে একেবারে ভেঙে পড়েছেন। আপাতত রয়েছেন আইসোলেসনে। গত বছরের শেষদিকে শোনা গিয়েছিল, ভিকি কৌশল ও ক্যাটরিনা কাইফের পর বিয়ের সানাই বাজতে পারে অর্জুন-মালাইকার ঘরেও। সম্প্রতি তারা মালদ্বীপে বেড়াতেও গিয়েছিলেন। দুই তারকার ইনস্টাগ্রাম উপচে পড়েছিল নিজেদের ছবি এবং ভিডিও। সাক্ষাৎকারে সরাসরি নিজেদের প্রেম নিয়ে কথাও বলতেন তারা। তারপরে হঠাৎ কী এমন ঘটল যে বিচ্ছেদের পথে হাঁটলেন দুজনে?\nসর্বভারতীয় এক সংবাদমাধ্যমের খবরে জানা যায়, মালাইকা-অর্জুনের চার বছরের সম্পর্ক ভাঙতে\nচলেছে। চার দিন হয়ে গেল, মালাইকা নাকি নিজের বাড়ির বাইরে বেরোননি। আশঙ্কা করা হচ্ছে, বিচ্ছেদের জেরে মানসিকভাবে ভেঙে পড়েছেন মালাইকা। তাই আইসোলেশনে চলে গিয়েছেন তিনি। অর্জুনও মালাইকার সাথে কোন যোগাযোগ করছেন না।\nতিনদিন আগে অর্জুন কাপুর চাচাতো বোন রিয়া কাপুরের বাড়িতে নৈশভোজের নিমন্ত্রণ রক্ষা করতে গিয়েছিলেন একাই। কিন্তু এর আগে একাধিক পারিবারিক অনুষ্ঠানে অর্জুনের ছায়াসঙ্গী হতেন মালাইকা। কিন্তু এবার সেই নিয়মে ছেদ পড়েছে।\nতবে কি ১১ বছরের ছোট প্রেমিকের সঙ্গে সত্যিই দূরত্ব তৈরি হয়েছে মালাইকার? এ নিয়ে মুখ খোলেনি কোন পক্ষই। তবে কৌতূহল নিয়ে অপেক্ষায় রয়েছেন অনুরাগীরা। অপেক্ষায় বলিউডও।


দৃষ্টান্ত গড়লেন ফিরহাদ হাকিম : কী করলেন সিপিএম ক্যাম্পে গিয়ে – VoiceBharat News\nঅভিযোগের পর অভিযোগ। উপনির্বাচনের দিন সকাল থেকেই ভবানীপুরের বিজেপি প্রার্থী বুথ জ্যামের অভিযোগের তুলেছিলেন তৃণমূল কংগ্রেসের দিকে। “১২৬ নম্বর বুথে ভোট শুরু করতে দেওয়া হয়নি। এটা মদন মিত্রের এলাকা!” বলে কটাক্ষ করেছিলেন শুরুতেই। সেই অভিযোগ শান্তভাবেই সামলে নেন ববি, ওরফে তৃণমূলের মন্ত্রী ফিরহাদ হাকিম।\nখুব কায়দা করে শ্লেষ মিশিয়ে তিনি বোঝান, “মদন মিত্রের এলাকা বলে এখানে কিছু আছে নাকি? এই পুরোটাই মমতা ব্যানার্জীর এলাকা”। আর তারপরেই যা করলেন ফিরহাদ, এমন ঘটনা সত্যিই বিরল।\nনির্বাচন কমিশন সকালের ওই অভিযোগ ভিত্তিহীন বলে উড়িয়ে দিলেও আবার অভিযোগ উঠেছিল। অভিযোগ — ফিরহাদ হাকিম ও সুব্রত মুখোপাধ্যায় এলাকায় ঘুরে এবং এবং ট্যুইটারে বার্তা পাঠিয়ে ভোটারদের প্রভাবিত করার চেষ্টা করছেন!\nএহেন অভিযোগে সুব্রত মুখোপাধ্যায় জানান, তিনি ট্যুইট করতেই জানেননা। তবে এসব অভিযোগকে এক কথায় গুরুত্বহীন বলে উড়িয়ে দিয়ে ফিরহাদ হাকিম যা করলেন, তা সমস্ত বিরুদ্ধ অভিযোগকে চুপ করিয়ে দেওয়ার পক্ষে যথেষ্ট।\nপরিবহন মন্ত্রী, তৃণমূলের এই অগ্রগণ্য সৈনিক নেতা ফিরহাদ হাকিমকে আচমকাই দেখা গেল চেতলায় সিপিআইএমের ক্যাম্পে। কী করছিলেন ওখানে তৃণমূল নেতা?\nসংবাদ মাধ্যমেও সহজ সাবলীল ফিরহাদ। এ যেন অতি স্বাভাবিক ব্যাপার! এমন ভাবেই প্রশ্নের উত্তরও দিয়েছেন।\nহাতে ছিল চায়ের ভাঁড়। ওদিকে ভোটপর্বে ইভিএমে চলছে হাড্ডাহাড্ডি লড়াই। এদিকে একটু বিশ্রামের পরিসরে , সিপিএম নেতাদের সাথেই বসে চা খাচ্ছেন ফিরহাদ হাকিম। বললেন,”রাজনীতি রাজনীতির জায়গায়। এখানে এরা সব আমার পাড়ার ছেলে।আমরা বন্ধু”।\nসিপিএম পক্ষের নেতারাও চায়ে চুমুক দিয়ে ফিরহাদের কথাতেই সুর মেলান,”আমাদের অন্যরকম রিলেশন। এখানে কোনো রাজনীতি নেই”।\nএই ঘটনা দেখে অনেকেই স্তম্ভিত হয়ে গেছেন। বিরোধী পক্ষ থেকে যারা সজোরে আওয়াজ তুলেছিল — ফিরহাদ হাকিমকে ভোট চলমান পর্যন্ত নজর বন্দী করে আটকে রাখা হোক! সেসব দাবি যেন ম্লান হয়ে গেল চেতলায় সিপিএম ক্যাম্পে একসাথে বসে ফিরহাদের চায়ের আসর জমানো দেখে। ভোটাভুটি খেয়োখেয়ি আর নেতা নেত্রীদের বিষোদ্গারের বিপরীতে তৃণমূল নেতা ফিরহাদ হাকিম ভোটের দিনই অনন্য দৃষ্টান্ত তৈরি করে দিলেন।\nTagged BJP INDIAbjp west bengalBypoll election in west bengalBypoll in bhawaniporeCpm leader support trinamoolkolkata local newsTrinamool cpim recent newsTrinamool vs cpimwest bengal govermentউপনির্বাচনকংগ্রেস সিপি এম জোট ভাঙনের মুখেভবানীপুরসিপিএম\nভবানীপুরের উপনির্বাচন: এক নজরে


💉 অন্যের তুলনায় এক পরীক্ষার চেয়ে বড়: কারন, ঝুঁকি, এবং আরও - আপনার ডাক্তার 2020 \n💉 অন্যের তুলনায় এক পরীক্ষার চেয়ে বড়: কারন, ঝুঁকি, এবং আরও - আপনার ডাক্তার 2020\nপ্রধান আপনার ডাক্তার 💉 অন্যের তুলনায় এক পরীক্ষার চেয়ে বড়: কারন, ঝুঁকি, এবং আরও - আপনার ডাক্তার 2020\nএই সাধারণ কি?\nকীভাবে আমি জানতে পারি যে অন্য কোনও তরমুজ অন্যের চেয়ে বড়?\nকি একটি কণিকা বড় হতে পারে?\nআমার ডাক্তারকে কখন দেখা উচিত?\nএই অবস্থা কিভাবে আচরণ করা হয়?\nজটিলতা কি সম্ভব?\nআপনার testicles এক অন্য তুলনায় বড় হতে এটি স্বাভাবিক। ডান তীক্ষ্ন বড় এক হতে থাকে। এদের মধ্যে একজনও সাধারণত স্ক্রোটামের মধ্যে অন্যের তুলনায় একটু কম থাকে।\nযাইহোক, আপনার testicles কষ্টদায়ক বোধ করা উচিত না। এমনকি যদি এক বড় হয়, এটি একটি সম্পূর্ণ ভিন্ন আকৃতি হওয়া উচিত নয়। আপনার ডাক্তারকে দেখে যদি আপনি লক্ষ্য করেন যে পরীক্ষায় হঠাৎ হঠাৎ আঘাত লাগে বা অন্যটি একই আকৃতি হয় না।\nসুস্থ ত্বককে কীভাবে চিহ্নিত করা যায় তা শিখতে পড়ুন, কোন অদ্ভুত ব্যথা বা উপসর্গ দেখা দিলে আপনার কি কি উপসর্গ দেখা দেবে এবং কী করা উচিত।\nলক্ষণ এবং সনাক্তকরণ\nকোনও মাপকাঠিটি বড় কোন বিষয় নয়, বড়টি বড় আকারের একটি বড় মার্জিন দ্বারাও বড় হতে পারে - প্রায় অর্ধেক চা চামচ আপনি যখন বসতে, দাঁড়ান, অথবা চারপাশে ঘুরান তখন আপনার কোন ব্যথা অনুভব করা উচিত নয়। আপনার কোনও লালতা বা ফুলে যাওয়া উচিত নয়, এমনকি যদি একটি কণিকা বড় হয়।\nআপনার টেস্টিকস গোলাকার চেয়ে বরং ডিম-আকৃতির। তারা সাধারণত কোন গলদঘর্ম বা প্রোট্রিয়াসেসের সাথে প্রায় সব ধরনের মসৃণ হয়। নরম বা হার্ড lumps না হয় স্বাভাবিক। আপনি আপনার testicles চারপাশে কোনো lumps খুঁজে পেতে যদি আপনার ডাক্তার সরাসরি দেখুন।\nসুস্থ ত্বককে কীভাবে চিহ্নিত করা যায়\nনিয়মিত পরীক্ষাকেন্দ্র স্ব-পরীক্ষা (টিএসই) আপনাকে আপনার পশুর মত অনুভব করতে শিখতে সাহায্য করে এবং এক বা উভয় বয়ামবিশিষ্ট ব্যাকটেরিয়া, ব্যথা, কোমলতা এবং পরিবর্তনগুলি সনাক্ত করতে সহায়তা করে।\nআপনার ত্বকের টুকরো টুকরো টুকরো করা উচিত নয়, প্রত্যাহার করা বা সংকুচিত হবে না, যখন আপনি একটি TSE করবেন।\nআপনার আঙুল এবং থাম্ব ব্যবহার করুন যাতে আপনার প্যাচটি আস্তে আস্তে ঢোকান। খুব জোরে জোরে এটি রোল না\nএক বৃত্তের সম্পূর্ণ পৃষ্ঠের পাশে, গাঁথা, প্রবর্তন, আকার পরিবর্তন, এবং কোমল বা যন্ত্রনাদায়ক এলাকার অনুভূতি পরীক্ষা করুন।\nআপনার এপিডিডাইমিসের জন্য আপনার ত্বকের তলায় বরাবর অনুভব করুন, শুক্রাণু সঞ্চয় করে আপনার ত্বকের সংযুক্ত একটি টিউব। এটি টিউব একটি গুচ্ছ মত মনে করা উচিত।\nঅন্য পরীক্ষার জন্য পুনরাবৃত্তি\nমাসে মাসে অন্তত একবার TSE করতে সুপারিশ করা হয়।\nবর্ধিত তেজের সম্ভাব্য কারণগুলি অন্তর্ভুক্ত করে:\nএপিডিডাইমিসের প্রদাহ হয়। এটি সাধারণত সংক্রমণের ফলাফল। এটি ক্ল্যামিডিয়া একটি সাধারণ উপসর্গ, একটি যৌন সংক্রমণ সংক্রমণ (এসটিআই)। আপনার পেটে যদি অস্বাভাবিক ব্যথা হয় তবে জ্বালাও পোড়াতে বা আপনার লিঙ্গ থেকে ফুসকুড়ি বেরিয়ে আসার সময় আপনার ডাক্তারকে দেখুন।\nঅতিরিক্ত তরল দ্বারা সৃষ্ট এপিডিডাইমিসের এই বৃদ্ধি। এটা নির্দোষ এবং কোন চিকিত্সা প্রয়োজন নেই।\nঅরচাইটিস সংক্রমণ, বা ভাইরাসের কারণে স্তনবৃন্ত দ্বারা প্রদাহ হয়।আপনার ব্যথা দেখতে হলে আপনার ডাক্তারকে দেখুন, যেহেতু ওরকাইটিস আপনার testicles ক্ষতি হতে পারে।\nফুসকুড়ি হতে পারে এমন একটি তড়িৎ তরল আপনার ত্বকের চারপাশে তরল তৈরি হয়। আপনি বয়স্ক হিসাবে এই তরল বৃদ্ধি স্বাভাবিক হতে পারে, এবং চিকিত্সা প্রয়োজন হয় না। তবে, এটি প্রদাহ হতে পারে।\nভ্যানিকোকেলস আপনার স্ক্রোটামের মধ্যে বড় স্ফীত হয়। তারা কম শুক্রাণু গণনা করতে পারে, তবে সাধারণত আপনার কোনও উপসর্গ না থাকলে চিকিত্সা করা প্রয়োজন হবে না।\nতীব্র কণ্ঠস্বর যখন ঘূর্ণি খুব বেশী ঘুরান যখন spermatic কর্ড ঘূর্ণায়মান হতে পারে। এটি আপনার শরীর থেকে তীব্র কণিকা থেকে রক্ত প্রবাহ বন্ধ করতে পারে বা এমনকি ধীর বা এমনকি। যদি আপনি আঘাত বা ব্যথা যে দূরে যায় এবং সতর্কতা ছাড়া ফিরে আসে পরে persistular testicular ব্যথা মনে হলে আপনার ডাক্তার দেখুন। টেস্টিকুলার টরশন একটি জরুরি অবস্থা যা ত্বককে সংরক্ষণের জন্য ত্বরিত চিকিৎসা প্রয়োজন।\nটেস্টিকুলার ক্যান্সার হলে ক্যান্সার কোষগুলি আপনার পরীক্ষার মধ্যে তৈরি হয়। আপনার তাত্ত্বিক চারপাশের কোনও গলায় বা নতুন বৃদ্ধির লক্ষ্য করলে আপনার ডাক্তারকে সরাসরি দেখে নিন।\nযদি আপনার নিম্নোক্ত উপসর্গগুলি থাকে তবে আপনার ডাক্তারকে দেখুন:\nলিঙ্গ থেকে স্রাব\nবমি বমি বমি বা বমি\nপ্রস্রাব করা অসুবিধা\nব্যথা আপনার শরীরের অন্যান্য অংশগুলি, যেমন আপনার পিঠ বা নিম্ন পেট\nস্তন বৃদ্ধি বা কোমলতা\nআপনার ডাক্তার কোনও বৃদ্ধি, লাম্প বা অন্যান্য অস্বাভাবিকতাগুলি পর্যবেক্ষণ করতে আপনার ত্বক ও ত্বকের একটি শারীরিক পরীক্ষা করবেন। আপনার ডাক্তারকে testicular ক্যান্সার সন্দেহ হলে, আপনার পরিবারের testicular ক্যান্সারের একটি ইতিহাস আছে কিনা তা দেখতে আপনার মেডিকেল ইতিহাস সম্পর্কে জিজ্ঞাসা করা হবে।\nনির্ণয়ের জন্য অন্যান্য সম্ভাব্য পরীক্ষাগুলি অন্তর্ভুক্ত করে:\nপ্রস্রাব পরীক্ষা আপনার কিডনির সংক্রমণ বা অবস্থার জন্য পরীক্ষা করতে আপনার ডাক্তার একটি প্রস্রাব নমুনা নিতে হবে।\nরক্ত পরীক্ষা টিউমার মার্কারের জন্য আপনার ডাক্তার রক্ত নমুনা পরীক্ষা করবে, যা ক্যান্সারের কারণ হতে পারে।\nআল্ট্রাসাউন্ড। আপনার ডাক্তার একটি আল্ট্রাসাউন্ড ডিসপ্লেতে আপনার টেস্টিক্সের ভেতর দেখতে একটি আল্ট্রাসাউন্ড ট্রান্সডুকার এবং জেল ব্যবহার করবে। এটি তাদের আপনার ফুসকুড়িতে রক্ত প্রবাহ বা বৃদ্ধির পরীক্ষা করার অনুমতি দেয়, যা টর্শন বা ক্যান্সার সনাক্ত করতে পারে।\nসিটি স্ক্যান অস্বাভাবিকতা খোঁজার জন্য আপনার ডাক্তার আপনার যন্ত্রের বিভিন্ন ছবি নিতে একটি যন্ত্র ব্যবহার করবে।\nপ্রায়ই, চিকিত্সা প্রয়োজন হয় না। কিন্তু যদি আপনি অন্যান্য উপসর্গগুলি সম্মুখীন হন বা গুরুতর অন্তর্নিহিত অবস্থায় থাকেন, আপনার ডাক্তার সঠিক চিকিত্সা পরিকল্পনাটি গড়ে তুলতে আপনার সাথে কাজ করবে।\nএই সাধারণত নির্ণয় অবস্থার জন্য সাধারণত চিকিত্সা পরিকল্পনাগুলি রয়েছে:\nযদি ক্ল্যামিডিয়া থাকে তবে আপনার ডাক্তার অ্যান্টিবায়োটিক যেমন এজিথ্রোমাইসিিন (জিতোমোম্যাক্স) বা ডক্সাইসি সিলেইন (ওরসা) লিখে দেবেন। আপনার ডাক্তার স্নায়ু এবং সংক্রমণ উপশম করার জন্য পুস ছাড়তে পারে।\nযদি স্টের্টিজাইটিসটি একটি এসটিআই দ্বারা সংঘটিত হয়, তবে আপনার ডায়াবেটিস সংক্রমণের বিরুদ্ধে লড়াই করার জন্য সিফট্রিএক্সোন (রসেফিন) এবং অস্থিমেমসিন (জিথ্রোম্যাক্স) নির্ধারণ করবে।আপনি ব্যথা এবং সোয়াজ উপশম করতে ibuprofen (অ্যাডভিল) এবং একটি ঠান্ডা প্যাক ব্যবহার করতে পারেন।\nআপনার ডাক্তার এটিকে তোলপাড়ের দিকে তাকাতে সক্ষম হতে পারে। এই ম্যানুয়াল detorsion বলা হয়। আবার কি ঘটছে থেকে টর্পন প্রতিরোধ করার জন্য অস্ত্রোপচার সাধারণত প্রয়োজন। চিকিত্সার জন্য টর্পোনের পরে যতক্ষণ আপনি অপেক্ষা করেন, ততক্ষণই ত্বককে সরানো প্রয়োজন।\nযদি আপনার ক্যান্সার কোষে থাকে তবে আপনার ডাক্তার আপনার ত্বকের চিকিত্সার মাধ্যমে চিকিত্সা করতে পারে। এরপর ক্যান্সারের কোন ধরনের উপাদান উপস্থিত থাকে তা নির্ধারণ করার জন্য পরীক্ষার পরীক্ষা করা যেতে পারে। ক্যান্সার পরীক্ষার বাইরে প্রসারিত হয়েছে কিনা রক্ত পরীক্ষাগুলি নির্ধারণ করতে পারে। দীর্ঘমেয়াদী বিকিরণ থেরাপি এবং কেমোথেরাপি ক্যান্সার কোষ ধ্বংস এবং তাদের ফিরে থেকে প্রতিরোধ করতে পারে।\nসময়মত চিকিত্সার সঙ্গে, বেশিরভাগ শর্ত কোন জটিলতা সৃষ্টি করবে না।\nতবে যদি রক্ত প্রবাহ আপনার প্রস্রাবের জন্য দীর্ঘ সময় কাটা হয়, তবে ত্বককে সরানো হতে পারে। এই ক্ষেত্রে, আপনি একটি কম শুক্রাণু গণনা বা বন্ধ্যাত্ব বিকাশ হতে পারে।\nকিছু ক্যান্সারের চিকিৎসা, যেমন কেমোথেরাপি, এছাড়াও বন্ধ্যাত্ব হতে পারে।\nযদি আপনার অসিম্যাটিক টেস্টিকেল থাকে তবে চিন্তা করার প্রয়োজন নেই। তবে যদি আপনি কোনও নতুন ব্যথা, লালা, বা আপনার প্যাঁচানো পশুর চারপাশে গণ্ডগোল দেখেন, তাহলে নির্ণয় করার জন্য সরাসরি আপনার ডাক্তারকে দেখুন। জটিলতার প্রতিরোধে একটি সংক্রমণ, ময়লা বা ক্যান্সার দ্রুত চিকিত্সা করা প্রয়োজন।\nবর্ধিত ত্বকের অনেক কারণ ঔষধ বা সার্জারির মাধ্যমে চিকিত্সা করা যায়, বিশেষ করে যদি আপনি প্রাথমিক ডায়াগনোসিস পান। যদি আপনি একটি ক্যান্সার বা বন্ধ্যাত্ব নির্ণয়ের প্রাপ্ত বা একটি পরীক্ষার অপসারণ আছে, জানেন যে আপনি একা না। অনেক সহায়তা গ্রুপ ক্যান্সার এবং বন্ধ্যাত্ব সঙ্গে মানুষের জন্য বিদ্যমান যে আপনার চিকিত্সা বা সার্জারি পরে আপনার জীবন বাঁচাতে সক্ষম বোধ অনুভব করতে পারেন।\nপরবর্তী নিবন্ধ ট্রাম্প উদ্বোধনের আগে আইডিগুলির উপর লিঙ্গ পরিবর্তন করার জন্য প্রযোজ্য ট্রান্সজেন্ডাররা\nজ্যামেড ফিঙ্গারকে সনাক্তকরণ এবং চিকিত্সা করা\nকেন আমি আমার অক্ষম মেয়েকে কানাবিসের সাথে চিকিত্সা করার ব্যাপারে অনাসক্ত নই\nআপনার চুল কাটার জীবন পরিবর্তনশীল যাদু\nসেরা স্পোর্ট ব্রাইট গাইড গাইড\n10 টি জিনিস যা আমি ইচ্ছা করি আমার অদৃশ্য রোগ সম্পর্কে জানতে পারি\nপুরু টয়নেইল (অনকোওমিওসিওসিস)\nআপনি অ্যাসিড রিফ্লেক্স চিকিত্সা আদা ব্যবহার করতে পারেন?\nকীভাবে গ্যাস, বেদনা, এবং ফুসকুড়ি পরিত্রাণ পেতে পারে\n5 টি কাঁপনের জন্য ওষুধের প্রতিকারগুলি\n15 আপনার স্বাস্থ্যের জন্য মহান উপহার আইডিয়াস\nহাফ ম্যারাথন ট্রেনিংয়ের একটি রানার্স গাইড\nদৃঢ় এবং নমনীয়: মহিলাদের জন্য হামস্টিং ব্যায়াম


এনার্জিপ্যাকের এজিএমে ১০% লভ্যাংশ অনুমোদন - দেশ সমাচার\nএনার্জিপ্যাকের এজিএমে ১০% লভ্যাংশ অনুমোদন\nদেশের প্রধান পুঁজিবাজার ঢাকা স্টক এক্সচেঞ্জের (ডিএসই) এবং চট্টগ্রাম স্টক এক্সচেঞ্জ (সিএসই) তালিকাভুক্ত কোম্পানি এনার্জিপ্যাক পাওয়ার জেনারেশন লিমিটেডের ২৬ তম বার্ষিক সাধারণ সভা (এজিএম) অনুষ্ঠিত হয়েছে।\nকোভিড-১৯ সৃষ্ট পরিস্থিতির কারণে, বাংলাদেশ সিকিউরিটিজ অ্যান্ড এক্সচেঞ্জ কমিশনের নির্দেশনা অনুযায়ী এবং উপস্থিত শেয়ারহোল্ডার, কর্মী ও অন্যান্য সদস্যদের স্বাস্থ্য সুরক্ষার বিষয়টি বিবেচনা করে, এ বছর ডিজিটাল প্ল্যাটফর্মে বার্ষিক সাধারণ সভা পরিচালনা করে এনার্জিপ্যাক।\nশনিবার (১১ ডিসেম্বর) এনার্জিপ্যাক পাওয়ার জেনারেশন লিমিটেডের চেয়ারম্যান মো. রবিউল আলমের সভাপতিত্বে ভার্চুয়াল এজিএমে অংশ নেন প্রতিষ্ঠানটির ব্যবস্থাপনা পরিচালক ও প্রধান নির্বাহী কর্মকর্তা হুমায়ূন রশীদ, পরিচালক এনামুল হক চৌধুরী, পরিচালক মো. নুরুল আক্তার, পরিচালক রেজওয়ানুল কবির, মনোনীত পরিচালক আইসিবি মো. হেলাল উদ্দীন আহাম্মেদ, স্বতন্ত্র পরিচালক মোহাম্মেদ নুরুল আমিন; মনোনীত পরিচালক গোলাম মোহাম্মদ, এনার্জিপ্যাক ইঞ্জিনিয়ারিং লিমিটেড, সিএফও আমিনুর রহমান খান, কোম্পানি সচিব আলাউদ্দিন শিবলী ও উদ্যোক্তাবৃন্দ।\nসভায় সর্বসম্মতিক্রমে শেয়ারহোল্ডারদের জন্য ১০ শতাংশ নগদ লভ্যাংশ অনুমোদন করা হয়। সমাপ্ত অর্থবছরে কোম্পানির সমন্বিত শেয়ারপ্রতি মুনাফা (ইপিএস) হয়েছে ২.৩০ টাকা। গত ৩০ জুন ২০২১ সমাপ্ত অর্থবছরে কোম্পানির শেয়ারপ্রতি সম্পদ মূল্য (এনএভিপিএস) দাঁড়িয়েছে ৫৭.৭২ টাকা।\nএর আগে গত ২৬ অক্টোবর প্রতিষ্ঠানটির পরিচালনা পর্ষদ শেয়ারহোল্ডারদের জন্য ১০ শতাংশ নগদ লভ্যাংশ ঘোষণা করে।\nপূর্ববর্তীইসলামী ব্যাংকের ক্রিকেট টিমকে সংবর্ধনা\nপরবর্তী‘ইভ্যালি ইস্যুতে মামলা’ আগাম জামিন চেয়ে আবেদন মিথিলা ও শবনম ফারিয়ার


হামলার জন্য তামিল টাইগারদের পুনর্গঠিত হওয়ার খবর অস্বীকার শ্রীলঙ্কার\nপ্রকাশ: ১৫ মে ২২ । ০০:৫০ | আপডেট: ১৫ মে ২২ । ০০:৫০\nলিবারেশন টাইগারস অব তামিল ইলাম (এলটিটিই)-এর প্রাক্তন ক্যাডারদের শ্রীলঙ্কায় হামলা চালানোর জন্য পুনর্গঠিত হওয়ার খবর অস্বীকার করেছে দেশটি। দেশটির প্রতিরক্ষা মন্ত্রণালয় শনিবার ভারতের সংবাদমাধ্যম দ্য হিন্দুতে প্রকাশিত এই সংক্রান্ত খবরের বিষয়ে অস্বীকার করে। শনিবার এই খবর প্রকাশ করেছে শ্রীলঙ্কার দ্য ডেইলি মিরর।\nএর আগে দ্য হিন্দু ভারতের গোয়েন্দা সূত্রের বরাত দিয়ে প্রকাশিত এক প্রতিবেদনে বলেছিল, এলটিটিইর সাবেক ক্যাডাররা শ্রীলঙ্কায় হামলা চালানোর জন্য পুনরায় সংঘঠিত হচ্ছে। দ্য হিন্দুতে প্রকাশিত প্রতিবেদনটি শ্রীলঙ্কার সংবাদমাধ্যম এবং সামাজিক যোগাযোগমাধ্যমে ব্যাপকভাবে ছড়িয়ে পড়ে।\nশ্রীলঙ্কার প্রতিরক্ষা মন্ত্রণালয়ের এক মুখপাত্র বলেন, ওই প্রতিবেদনটি সম্পূর্ণ ভিত্তিহীন। আমরা এমন কোনো নিরাপত্তা হুমকির ব্যাপারে গোয়েন্দা সতর্কতা পাইনি।\nশুধু প্রতিরক্ষা মন্ত্রণালয় নয়, দেশটির রাজনৈতিক নেতারাও ভারতের নিরাপত্তা সংস্থার এমন দাবির জোড়ালো প্রতিক্রিয়া জানিয়েছেন। তামিল প্রগেসিভ অ্যালায়েন্স নেতা এবং কলম্বো থেকে জয়ী বিরোধী দলীয় সংসদ সদস্য মানো গানেসান বলেন, এলটিটিইর পুনর্গঠন সংক্রান্ত দ্য হিন্দুর প্রতিবেদনটি শ্রীলঙ্কার আজকের সামাজিক প্রেক্ষাপটে খুবই পীড়াদায়ক, যেখানে বিভিন্ন জাতির মধ্যে সম্পকের উন্নতি হচ্ছে।\nতিনি বলেন, এই সংবাদ কতটুক বিশ্বাসযোগ্য? গোয়েন্দা সূত্রটি কি? এটা কি ভারতীয়/বিদেশি? ভারতীয় সংবাদমাধ্যম এবং কর্তৃপক্ষকে এই ব্যাপারে বিস্তারিত জানাতে অনুরোধ জানাই।\nবিষয় : তামিল টাইগার সংঘটিত হামলার প্রস্তুতি শ্রীলঙ্কা


কাঁঠালিয়ায় সাংবাদিকদের স্বাস্থ্য সুরক্ষা সামগ্রী বিতরণ কাঁঠালিয়ায় সাংবাদিকদের স্বাস্থ্য সুরক্ষা সামগ্রী বিতরণ – দৈনিক শতকন্ঠ\nঝালকাঠির কাঁঠালিয়ায় করোনায় সাংবাদিক ও মুক্তিযোদ্ধা সন্তানদেও মাঝে স্বাস্থ্য সামগ্রী বিতরণ করা হয়।\nঝালকাঠির কাঁঠালিয়ায় মহামারী করোনায় উপজেলায় কর্মরত সাংবাদিক ও মুক্তিযোদ্ধার সন্তানদের মাঝে স্বাস্থ্য সুরক্ষা সামগ্রী বিতরণ করা হয়েছে। গতকাল বুধবার দুপুরে বীরমুক্তিযোদ্ধা ও সাবেক উপজেলা চেয়ারম্যান মরহুম সিকদার মোহাম্মদ ফারুক স্মৃতি ফাউন্ডেশন সভাকক্ষে জেলা পরিষদের অর্থায়নে এসব সামগ্রী বিতরণ করা হয়। জেলা পরিষদ সদস্য ও সাবেক উপজেলা ছাত্রলীগের সাধারণ সম্পাদক শাখাওয়াত হোসেন অপু’র সভাপতিত্বে বিতরণ সভায় উপস্থিত ছিলেন প্রেস ক্লাব সভাপতি সিকদার মো. কাজল, সিনিয়র সহসভাপতি ফারুক হোসেন খান, সাধারণ সম্পাদক মাসউদুল আলম, যুগ্ন সাধারণ সম্পাদক শহীদুল আলম, সরোয়ার হোসেন, সিনিয়র সাংবাদিক মো. আবদুল হালিম, মাওলানা খাইরুল আমিন ছগির, এইচএম নাসির উদ্দিন, মো. মাসুম বিল্লাহ, মো. সাকিবুজ্জামান সবুর, শাকিল মিয়াজী, মো. মহসিন খান, বীরমুক্তিযোদ্ধা অবিনাস সন্নমত, শিক্ষক এমএম তারেকুজ্জামান, মুক্তিযোদ্ধা সন্তান কমান্ড সাধারণ সম্পাদক মো. মইনুল হোসেন উজ্জল, সাংগঠনিক সম্পাদক রাজিব মিস্ত্রি, মো. মনির হোসেন মোল্লা, দিবাকর সিকদার, আলআমিন সিকদার ও মো. সজিব আকনসহ স্থানীয় গণ্যমান্য ব্যক্তিবর্গ।


’৭১-এ ভারত-পাকিস্তান যুদ্ধ: নীরবে খবর সংশোধন করেছে প্রথম আলো – দেখা থেকে লেখা\n’৭১-এ ভারত-পাকিস্তান যুদ্ধ: নীরবে খবর সংশোধন করেছে প্রথম আলো\nগত বছরের মে মাসের তৃতীয় সপ্তাহে পাঠকমহলে বেশ আলোচনায় ছিল দৈনিক প্রথম আলো। ‘চা-বিক্রেতা থেকে প্রধানমন্ত্রী’- নরেন্দ্র মোদিকে নিয়ে এই শিরোনামে একটি খবর আন্তর্জাতিক পৃষ্ঠায় ছেপে আলোচনায় আসে পত্রিকাটি। সেখানে এক লাইনে এসেছিল ‘১৯৭১ সালে ভারত-পাকিস্তান যুদ্ধের’ কথা।\n‘চা-বিক্রেতা থেকে প্রধানমন্ত্রী’ শিরোনামে প্রথম আলোর আন্তর্জাতিক পৃষ্ঠায় প্রকাশিত খবরর। মুদ্রিত সংস্করণের ওয়েবরূপ থেকে নেয়া স্ক্রিনশট\n‘চা-বিক্রেতা থেকে প্রধানমন্ত্রী’ শিরোনামে প্রথম আলোর আন্তর্জাতিক পৃষ্ঠায় প্রকাশিত খবরর। ই-পেপার থেকে নেয়া স্ক্রিনশট\nফেইসবুকে প্রবল সমালোচনা হয়েছিল প্রথম আলোর খবর উদ্ধৃত করে। এক পর্যায়ে প্রধানমন্ত্রীর ছেলেও ফেইসবুকে ডাক দেন প্রথম আলো বর্জনের। তারপর বিষয়টি আলোচনায় আসে আরো ভালো করে। ওই সময় কেউ কেউ প্রশ্ন করেন প্রথম আলো বর্জনের ডাক কেন, খবরটি তো অন্যরাও ছেপেছে- সেগুলি বর্জনের ডাক নেই্ কেন? পাশাপাশি এও বলা হলো ১৯৭১ সালে ভারত-পাকিস্তান যুদ্ধ তো সত্যিই হয়েছিলো তাহলে আর প্রথম আলো ভুল করলো কিভাবে? এসব বিষয়ের একটি আলোচনা পাওয়া যাবে এখানে।\nআজকের এই লেখা প্রথম আলোর ‘নীরব সংশোধন’ নিয়ে। সংশোধান ওই আলোচিত অনুবাদ-প্রতিবেদনটিকে ঘিরেই। একবছরেরও বেশি সময় পর রোববার দেখতে পেলাম পত্রিকাটি তার অনলাইন এবং মুদ্রিত সংস্করণের ওয়েবরূপ- দুটিতেই ওই খবরটিতে সংশোধন এনেছে। “আরএসএসের ‘প্রচারক’ হিসেবে আনুষ্ঠানিকভাবে যোগ দেন ১৯৭১ সালে ভারত-পাকিস্তান যুদ্ধের পর”- এই বাক্যটি সংশোধন করে সেখানে লেখা হয়েছে, “আরএসএসের ‘প্রচারক’ হিসেবে আনুষ্ঠানিকভাবে যোগ দেন ১৯৭১ সালে।”\nপ্রবল সমালোচনার মুখে প্রথম আলো তার ভুল সংশোধন করেছে। এজন্য নিশ্চয়ই পত্রিকাটিকে ধন্যবাদ দেয়া যেতে পারে।\nতবে খবরটি যে আগের একটি খবরের সংশোধিত রূপ সেকথা খবরের কোথাও লেখা নেই। আলোচিত এই খবরটিতে একটি ভুল তথ্য যে ওই সময় প্রকাশ করা হয়েছিল তার কোনো তথ্য ওই খবরের কোথাও উল্লেখ করা হয়নি। বিষয়টির উল্লেখ রেখে অনলাইন সাংবাদিকতায় খানিকটা নিষ্ঠার প্রকাশ প্রথম আলো দেখালেও দেখাতে পারত।\nপলাশ দত্ত July 19, 2015 November 21, 2015 নরেন্দ্র মোদি, পাকিস্তান, প্রথম আলো, ভারত, ১৯৭১\nPrevious Previous post: কবিতা কি কল্পনা করে লেখার জিনিস?\nNext Next post: প্রেমকেন্দ্রিক এক বিভৎস খুন এবং বাংলানিউজের খবরের শিরোনাম


health & fitness News : ভ্যাজাইনাল ব্লিডিং হলে সতর্ক হোন - interview of Dr. Subrata Chatterjee about women health | Eisamay\ninterview of Dr. Subrata Chatterjee about women health\nভ্যাজাইনাল ব্লিডিং হলে সতর্ক হোন\nEiSamay.Com | Updated: 03 Apr 2015, 02:57:00 PM\nআপনার দ্বিতীয় সন্তানের জন্ম কবে তা জানাননি৷ তবে মনে হচ্ছে আপনার সমস্যাগুলি বয়স জনিত বা অন্য কোন কারণে হচ্ছে৷ এর সঙ্গে টিউবাল লাইগেশনের কোন সম্পর্ক নেই৷ যেহেতু আপনি পেরিমেনোপজাল এজে পৌঁছেছেন, সেহেতু পিরিয়ড অনিয়মিত হতে পারে৷ একবার চিকিত্‍সকের পরামর্শও নিতে পারেন৷\nমহিলাদের বিভিন্ন শারীরিক সমস্যা সংক্রান্ত প্রশ্নের উত্তর দিচ্ছেন বিশিষ্ট স্ত্রীরোগ বিশেষজ্ঞ সুব্রত চট্টোপাধ্যায়\nআমার বয়স ৪৫৷ দ্বিতীয় সন্তানের জন্মের পর আমি টিউবাল লাইগেশন করিয়ে নিয়েছি৷ কয়েকমাস ধরে পিরিয়ড খুব অনিয়মিত হচ্ছে৷ আমার প্রশ্ন, টিউবাল লাইগেশন করানোর ফলেই কি এমনটা হচ্ছে?\nআমার বয়স ২৯ বছর৷ ১০ মাস আগে আমি সন্তানের জন্ম দিয়েছি৷ বেশ কিছুদিন হলো লক্ষ্য করছি সহবাসের পর আমার ভ্যাজাইনাল ব্লিডিং হচ্ছে৷ আমি প্যাপ স্মিয়ার টেস্ট করিয়েছি৷ রিপোর্ট স্বাভাবিকই আছে৷ ভয়ের কোনও কারণ আছে কি?\nআপনি যত তাড়াতাড়ি পারেন ডাক্তারের পরামর্শ নিন৷ ইউটেরাসে ঘা থাকলে এই ধরনের সমস্যা হতে পারে৷ সঠিক সময় চিকিত্‍সা না হলে, তা ক্যান্সার অবধি গড়াতে পারে৷ তাছাড়া কয়েকটি পরীক্ষার মাধ্যমে আপনার সারভাইকাল পলিপ আছে কি না দেখে নেওয়া দরকার৷\nদু’ মাস আগে ১৫ তারিখে আমার পিরিয়ড হয়৷ এরপর আমি ইমারজেন্সি কন্ট্রাসেপটিভ খাই৷ এবং সেই মাসেরই শেষের দিকে আরও একবার পিরিয়ড হয়৷ এরপর দুমাস আমার কোন পিরিয়ড হয়নি৷ আমি কি প্রেগন্যান্ট হয়ে পড়েছি?\nমৌমিতা বসাক, ভবানীপুর\nঘুমে ঘাটতি হলে শরীর খারাপ হবেইপরের খবর\nWeb Title : interview of Dr. Subrata Chatterjee about women health


যেভাবে সোশ্যাল মিডিয়া মার্কেটিংয়ের প্ল্যানিং করবেন – Youth Carnival\nby Muntasir Rahman July 12, 2019, 10:38 am\nবর্তমানে এসএমএম বা সোশ্যাল মিডিয়া মার্কেটিং, অনলাইন মার্কেটিং মেথড গুলোর মধ্যে বেশ প্রচলিত। কিন্তু সোশ্যাল মিডিয়া মার্কেটিংয়ের প্ল্যানিং করাটা কোনোভাবেই সহজ কোনো কাজ নয়। কিছুদিন পর পরই সোশ্যাল মিডিয়াগুলো আপডেট হচ্ছে, যার ফলে সোশ্যাল মিডিয়ার আপগ্রেডের সাথে টিকে থাকাটাও বেশ কষ্টকর হয়ে পড়ছে। সোশ্যাল মিডিয়া মার্কেটিংয়ের প্ল্যানিং করার মানে হচ্ছে কীভাবে আপনার পণ্য বা সেবাটাকে আপনি সোশ্যাল মিডিয়াগুলোর মাধ্যমে প্রচার করবেন ও সেটা থেকে একটা ভালো ফলাফল আশা করবেন। চলুন তাহলে এই আর্টিকেলের মাধ্যমে জেনে নেওয়া যাক কীভাবে সোশ্যাল মিডিয়া মার্কেটিংয়ের জন্য একটি সুষ্ঠ প্ল্যান করা যেতে পারে।\nসোশ্যাল মিডিয়া মার্কেটিং বর্তমানে বেশ জনপ্রিয়; Source: lyfemarketing.com\nসোশ্যাল মিডিয়া মার্কেটিং বিষয়টা আসলে কী সে সম্পর্কে আমাদের কিছুটা হলেও ধারণা আছে। তারপরও প্ল্যানিংয়ের সুবিধার্থে আবারো বলে দিই সোশ্যাল মিডিয়া মার্কেটিংটা আসলে কী। এক কথায় বলতে গেলে, সোশ্যাল মিডিয়া মার্কেটিং হচ্ছে, সোশ্যাল মিডিয়াগুলোর (ফেসবুক, টুইটার, ইন্সটাগ্রাম, লিংকডিন ইত্যাদি) মাধ্যমে আপনার পণ্য বা সেবাটাকে প্রচার করা। বর্তমানে প্রায় প্রত্যেকটা সোশ্যাল মিডিয়াই মার্কেটিংয়ের জন্য আলাদা আলাদা অ্যানালিটিক্যাল টুলস ও রিসার্চ টুলস যুক্ত করে দিয়েছে। যার ফলে আপনি এখন আপনার পণ্যের প্রচারণার পাশাপাশি সোশ্যাল মিডিয়ার মাধ্যমে আপনার পণ্য বা সেবার অ্যাঙ্গেজমেন্ট, ক্লিক, ভিজিটর এবং প্রগ্রেস সম্পর্কে ধারণা পেতে পারবেন।\nসোশ্যাল মিডিয়া মার্কেটিং এতটা সহজ নয়; Source: webstarkmedia.com\nসোশ্যাল মিডিয়া থেকে আপনি কী ধরণের ফলাফল আশা করছেন, সেটার উপরেও কিন্তু আপনার সোশ্যাল মিডিয়া মার্কেটিংয়ের প্ল্যানিং নির্ভর করবে। যার ফলে আপনাকে প্রথমে ঠিক করতে হবে যে, সোশ্যাল মিডিয়া মার্কেটিংয়ের ফলে আপনি কী ধরণের লাভ আশা করতে পারেন বা চাইছেন। এক্ষেত্রে বেশ কিছু প্রশ্ন আপনাকে নিজেকে করতে হবে। যেমন,\nসোশ্যাল মিডিয়া মার্কেটিংয়ের থেকে আপনি কী ধরণের ফলাফল আশা করছেন?\nআপনার কোম্পানিটি কী সোশ্যাল মিডিয়া মার্কেটিংয়ের জন্য উপযুক্ত?\nকোন কোন সোশ্যাল প্লাটফর্মগুলো ব্যবহারে আপনার কোম্পানিটি বেশি উপকৃত হবে?\nআপনার সোশ্যাল মিডিয়া মার্কেটিং টিমে কারা আছেন?\nসোশ্যাল মিডিয়া মার্কেটিং থেকে ভালো ফলাফলের জন্য প্ল্যানিং জরুরি; Source: lyfemarketing.com\nএই প্রশ্নগুলোর উত্তর খুঁজে পাওয়াটা খুবই জরুরী। তার কারণ, এই প্রশ্নগুলোর উত্তরই আপনাকে পরবর্তী ধাপে নিয়ে যেতে সহায়তা করবে। তাই একদমে মার্কেটিংয়ে চলে যাওয়ার পুর্বে উপরোক্ত প্রশ্নগুলোর উত্তর তৈরি করুন। দরকার পড়লে কিছুটা সময় নিয়ে উত্তরগুলো ভাবুন। উপরোক্ত প্রশ্নগুলোর উত্তর খোঁজার সময় হয়তো আপনার কাছে আরো বেশ কিছু আইডিয়া কিংবা নতুন প্রশ্ন আসতে পারে। সেগুলোকেও লিখে ফেলুন। যতক্ষণ পর্যন্ত না আপনি উত্তরগুলো নিয়ে সন্তুষ্ট ততক্ষণ পর্যন্ত এগুলো নিয়ে ঘাটাঘাটি করুন।\nসোশ্যাল মিডিয়া মার্কেটিংয়ে সফল হওয়ার জন্য নিজেকে প্রশ্ন করুন; Source: mmfpl.in\nকেপিআই বা কী পারফর্ম্যান্স ইন্ডিকেটর হচ্ছে এমন কিছু কী-ওয়ার্ড যেগুলো সম্পর্কে আপনার স্পষ্ট ধারণা থাকতে হবে। ধরুন, আপনি যদি ইউটিউবের মাধ্যমে মার্কেটিং করতে চান। সেক্ষেত্রে আপনার কাছে অপশন থাকবে অনেকগুলো, যেমন: লাইক বাড়ানো, ডিসলাইক কমানো, সাবস্ক্রাইবার বাড়ানো, ভিউয়ার বাড়ানো অথবা কমেন্ট বৃদ্ধি করা। এই প্রত্যেকটাই হচ্ছে একেকটা কেপিআই। আপনাকে এখন আপনার স্ট্র্যাটেজি ও ফলাফলের প্রগ্রেসের দিকে চিন্তা করে সঠিক কেপিআই বাছাই করতে হবে। একসাথে একাধিক কেপিআই বাছাই করতে যাওয়াটা একটা বিশেষ ভুল। অনেকেই বিষয়টা করে থাকেন। সোশ্যাল মিডিয়া মার্কেটিংয়ের ক্ষেত্রে সময় দিয়ে আপনাকে এগুতে হবে। যার ফলে ধৈর্য ধরুন।\nসঠিক কেপিআই নির্ধারণ করুন; Source: marketingland.com\nবেশ কিছু কেপিআই যেগুলো বর্তমানে বড় বড় কোম্পানিগুলো সোশ্যাল মিডিয়া মার্কেটিংয়ের ক্ষেত্রে ব্যবহার করছে,\nইন্সটাগ্রাম ফলোয়ার বৃদ্ধি\nফেসবুক লাইক বৃদ্ধি\nফেসবুক অ্যাঙ্গেজমেন্ট রিচ\nসোশ্যাল শেয়ার (টুইটার, ফেসবুক, লিংকডিন ইত্যাদি)\nসঠিক সোশ্যাল মিডিয়া বাছাই করুন; Source: marketingland.com\nআপনাকে অবশ্যই মনে রাখতে হবে যে, আপনার কোম্পানিটিকে স্মার্ট একটা পজিশনে নিয়ে যাওয়াটাই হবে আপনার লক্ষ্য। স্মার্টের অনেকগুলো নির্দেশক রয়েছে। যার মাঝে সবচেয়ে বেশি প্রচলিত একটি নির্দেশক হচ্ছে, এস (স্পেসিফিক), এম (মেজারেবল), এ (অ্যাগ্রিড-আপন), আর (রিয়েলিস্টিক) এবং টি (টাইম-বেইজড)। আপনার লক্ষ্যটিকে তাই স্মার্ট করার দিকেই আপনার নজর রাখতে হবে। একটা নিয়মের মধ্যে ফেলে আপনার প্ল্যানিংটাকে চলতে দিন, দেখবেন অটোমেটিক্যালি আপনার সোশ্যাল মিডিয়া মার্কেটিং স্মার্ট হতে থাকবে। আপনাকে স্মার্টের পাঁচটা অক্ষরের দিকে মনোযোগ রাখতে হবে।\nস্মার্টভাবে সোশ্যাল মিডিয়া মার্কেটিং নিয়ে প্ল্যানিং করুন; Source: pcs.udel.edu\nএখন যেহেতু আপনার সোশ্যাল মিডিয়া মার্কেটিংয়ের প্ল্যানিংটাকে বেশ স্মার্ট ও আপনার লক্ষ্য সম্পর্কে আপনি পরিষ্কারভাবে সচেতন হয়ে গিয়েছেন, সেহেতু এখন আপনার কাজ হবে অ্যাক্টিভিটিসের উপর। বিভিন্ন ধরনের অ্যাক্টিভিটিস রয়েছে সোশ্যাল মিডিয়া মার্কেটিং করার জন্য। যেমন,\n১. প্লাটফর্ম ফোকাস: যেহেতু আপনার সোশ্যাল মিডিয়া মার্কেটিংয়ের একটি প্ল্যান তৈরি হয়ে গিয়েছে। এখন আপনাকে বাছাই করতে হবে যে, আপনি কোন প্লাটফর্মে কাজ করবেন আর কোনগুলোকে আপনার লিস্ট থেকে ছুঁড়ে ফেলবেন। বর্তমানে ব্যবসায়ের জন্য ২১টি সেরা সোশ্যাল প্লাটফর্ম রয়েছে। যেগুলো হচ্ছে ফেসবুক, ইউটিউব, হোয়াটসঅ্যাপ, মেসেঞ্জার, উইচ্যাট, ইন্সটাগ্রাম, কিউকিউ, টাম্বলার, কিউজোন, টিকটক, সিনা উইবো, টুইটার, রেডিট, বাইডু, লিংকডিন, ভাইবার, স্ন্যাপচ্যাট, পিন্টারেস্ট, লাইন, টেলিগ্রাম এবং মিডিয়াম। এগুলো থেকে আপনাকে বাছাই করতে হবে কোনগুলোতে আপনি কাজ করতে চাচ্ছেন।\nসঠিক প্লাটফর্মের দিকে ফোকাস করুন; Source: glassmedia.ca\n২. অ্যালোকেটেড টাইম: যদি আপনি উপর থেকে যেকোনো পাঁচটি সোশ্যাল প্লাটফর্ম বাছাই করে থাকেন তাহলে সেগুলোতে কতক্ষণ কাজ করবেন সেটার দিকে এখন মনোযোগ দিতে হবে। আপনি যদি সবগুলোতেই কাজ করতে চান তাহলে সেক্ষেত্রে কতক্ষণ করে প্রত্যেকটাতে সময় দেওয়া আপনার পক্ষে সম্ভব, সেটার দিকে মনোযোগ দিন। এছাড়াও, দিনে বা রাতে কখন এবং কত সময় করে একেকটা সোশ্যাল প্লাটফর্মে আপনি সময় দেবেন সেটা সম্পর্কে ক্লিয়ার হোন।\nপ্রত্যেকটা সোশ্যাল মিডিয়ার জন্য টাইম অ্যালোকেট করুন; Source: jsmtmedia.com\n৩. অ্যালোকেটেড বাজেট: প্রত্যেকটা সোশ্যাল প্লাটফর্মের বর্তমানে বিনামূল্যে ও অর্থ খরচ করে মার্কেটিং করা যায়। আপনাকে ঠিক করতে হবে যে, আপনি কোন মেথডে করবেন। যদি আপনি দুটোই বাছাই করে থাকেন, তাহলে কোন প্লাটফর্মে কী পরিমাণ অর্থ খরচ করলে আপনার প্রচারণা সফল হবে সেদিকেও খেয়াল রাখবেন। ধরুন, আপনার ওয়েবসাইটের জন্য প্রচুর পরিমাণ ভিজিটরের প্রয়োজন, তাহলে আপনাকে অবশ্যই পেইড মেথড ব্যবহার করতে হবে। এখন পেইড মেথডে কোন সাইটগুলোতে কীভাবে কত টাকা খরচ করলে আপনার লাভ হবে সেটার হিসেব করে তারপরে বাজেট নির্ধারণ করবেন।\nপ্রত্যেকটা সোশ্যাল মিডিয়ার জন্য বাজেট অ্যালোকেট করুন; Source: eminenz.in\nউপরের স্ট্র্যাটেজিতে আপনার কোম্পানির জন্য মার্কেটিং চালিয়ে যেতে থাকেন। আশা করা যায় যে, বেশ সহজেই আপনার পণ্য বা সেবার প্রচারণার কাযে সফল হতে পারবেন।


এমবাপ্পের এলাকায় ফুটবল নিছকই একটি খেলা নয়, জীবন তৈরির মাধ্যম || খেলা || জনকন্ঠ\nএমবাপ্পের এলাকায় ফুটবল নিছকই একটি খেলা নয়, জীবন তৈরির মাধ্যম\nঅনলাইন ডেস্ক ॥ কিলিয়ান এমবাপ্পে বিশ্বকাপে মোট কত গোল করলেন?\nকী আসে-যায়! পল পোগবা কি সেমিফাইনালে ম্যাচের সেরা হতে পারলেন? কী আসে-যায়!\nরোমেলু লুকাকু কি বেলজিয়ামকে প্রথম বিশ্বকাপ এনে দিতে পারলেন? কী আসে-যায়!\nবিশ্বকাপ সেমিফাইনাল শুরুর অনেক আগেই যে জীবনের স্কোরলাইনে জিতে গিয়েছেন এমবাপ্পে, লুকাকুরা! মাঠের নব্বই বা একশো কুড়ি মিনিটের চেয়ে জীবনের সেই লড়াই অনেক কঠিন, আরও অনেক ঝড়ঝঞ্ঝায় ভরা।\nপ্যারিসের যে-অনগ্রসর এলাকায় এমবাপ্পে বড় হয়েছেন, সেখানে ফুটবল নিছকই একটি খেলা নয়, জীবন তৈরির মাধ্যম। যদি কোনও বাচ্চার পায়ে ফুটবল না-থাকে, তা হলে ভয় হয়, তার হাতে আগ্নেয়াস্ত্র উঠবে না তো?\nফ্রান্সের শহরতলিকে বলা হয় ‘বঁলিউ’। অপরাধের আখড়া ধরা হয় এই জায়গাগুলিকে। চমকপ্রদ হচ্ছে, গত দু’দশক ধরে ফ্রান্সের বেশির ভাগ ফুটবল তারকা বেরিয়ে এসেছেন শহরতলির এই সব ঘুপচি থেকে। জ়িনেদিন জ়িদান থেকে থিয়েরি অঁরি। পল পোগবা থেকে এমবাপ্পে। করিম বেঞ্জেমা থেকে প্যাত্রিস এভা। গায়ে কাঁটা দেওয়ার মতো জীবনকাহিনি তাঁদের প্রত্যেকের।\nপোগবা বেড়ে উঠেছেন রোয়সির হিংসাপ্রবণ এলাকায়। ৮০০ কোটি টাকার উপরে ট্রান্সফার ফি-তে তাঁর ম্যাঞ্চেস্টার ইউনাইটেডে যাওয়াটা শুধু ফুটবল কেন, সকলের কাছেই উদাহরণ! বন্ডির অনগ্রসর এলাকা থেকে উঠে আসা এমবাপ্পেকে দেড় হাজার কোটি টাকার উপরে লোন ফি দিয়ে রাখতে রাজি প্যারিস সাঁ জারমাঁ। বন্ডিতে এমবাপ্পের পাড়ায় ফুটবল স্কুলগুলোকে অ্যাকাডেমি নয়, বলা উচিত জীবন তৈরির কারখানা। ফুটবল শেখানো মাস্টারদের কোচ নয়, বলা উচিত সমাজসেবী। শুধু খেলা শেখালেই যে হয় না, এমবাপ্পের মতো মিষ্টি মুখের শিশুদের শেখাতে হয়, কী ভাবে নতুন পরিচয়ে ‘হ্যালো’ বলতে হবে। তার চেয়েও গুরুত্বপূর্ণ— শেখাতে হয়, কী ভাবে সমাজের অন্ধকার জগতের হাতছানি থেকে ভুলিয়ে মন বসাতে হয় সুস্থ পৃথিবীতে।\nআইফেল টাওয়ারের ঝলমলে উপস্থিতির আড়ালে একটা অন্ধকার জগৎ আছে প্যারিসের। তার শেকড় এই ‘বঁলিউগুলিতে’। তিন বছর আগের অভিশপ্ত ‘ফ্রাইডে দ্য থার্টিন্থ’ (১৩ নবেম্বর, ২০১৫)-এর জঙ্গী হানার পরে এই সব অঞ্চলে আতঙ্ক আরও বেড়ে গিয়েছে। রাতের অন্ধকারে পুলিশের জিপের হর্ন আর ভারী বুটের আওয়াজের ভয়ে মায়ের আঁচলে মুখ লুকিয়ে পড়ে থাকে অসংখ্য এমবাপ্পে, পল পোগবারা। সকাল হলে এঁরাই মাঠে ছুটবে ফুটবল নিয়ে। রাতে হানা দেয় পুলিশ। অপরাধী খুঁজতে। আর সারা দিন ধরে বিশ্বের বিভিন্ন প্রান্তের স্পটাররা তল্লাশি চালান মাঠে-মাঠে। আগামী দিনের ফুটবল প্রতিভা খুঁজতে।\nআর্সেনালে বহু বছর কাটিয়ে যাওয়া ফরাসি কোচ আর্সেন ওয়েঙ্গার এক বার বলেছিলেন, ‘‘পৃথিবীর দু’টো জায়গায় সব চেয়ে বেশি ফুটবল খেলা হয়। বিশ্ব ফুটবলে সব চেয়ে বেশি প্রতিভা আসে এই দু’টো জায়গা থেকে। ব্রাজিলের সাও পাওলো আর প্যারিসের বঁলিউ।’’ দারিদ্রের ছাপ নিয়ে দাঁড়িয়ে থাকা আবাসনগুলোর ভিতরে ফাঁকা জায়গায় শুরু হয় এমবাপ্পেদের ফুটবল দৌড়। নাকি বলা উচিত জীবনের দৌড়? কংক্রিটের উপরে রোজকার দাপাদাপি আর খুব ছোট জায়গার মধ্যে খেলতে হয় বলেই সম্ভবত তাঁদের পায়ে চিতাবাঘের বিদ্যুৎ-গতি। যার জোরে তাঁরা দৌড়ে শিকার করে ফেলতে পারেন লিওনেল মেসির আর্জেন্টিনাকে।


কক্সবাজার জেলা পরিষদ নির্বাচন: চেয়ারম্যান পদে এএইচ সালাহ উদ্দীন মাহমুদের মনোনয়পত্র জমা – CoxsbazarNEWS.Com – কক্সবাজারনিউজ.কম – সিবিএন\nসিবিএন ব্রেকিং প্রচ্ছদ / কক্সবাজার / কক্সবাজার জেলা পরিষদ নির্বাচন: চেয়ারম্যান পদে এএইচ সালাহ উদ্দীন মাহমুদের মনোনয়পত্র জমা\tTweet কক্সবাজার জেলা পরিষদ নির্বাচন: চেয়ারম্যান পদে এএইচ সালাহ উদ্দীন মাহমুদের মনোনয়পত্র জমা\nপ্রকাশকালঃ ৩:৪২ অপরাহ্ণ, নভেম্বর ৩০, ২০১৬ বিশেষ প্রতিবেদক:\nকক্সবাজার জেলা পরিষদ নির্বাচনে চেয়ারম্যান পদে মনোয়নপত্র জমা দিয়েছেন কক্সবাজার জেলা পরিষদের প্রথম চেয়ারম্যান বীর মুক্তিযোদ্ধা এএইচ সালাহউদ্দিন মাহমুদ।\nবুধবার (৩০ নভেম্বর) দুপুরে জেলা নির্বাচন কর্মকর্তা মো. মোজাম্মেল হোসেনের হাতে তিনি মনোনয়নপত্র জমা দেন।\nএ সময় সাথে ছিলেন- অধ্যাপক ডা. এনামুল হক চৌধুরী, নাসির উদ্দিন, নুরুল ইসলাম, (বাবুল), ডা. মাশুক উদ্দিন আহমদ, মাস্টার আবদুল হক প্রমুখ।একইদিন জেলা পরিষদ নির্বাচনে ৪ নং ওয়ার্ডের সদস্য পদে মনোনয়নপত্র জমা দিয়েছেন জেলা আওয়ামীলীগের একক প্রার্থী আবু হেনা মোস্তফা কামাল।\nমনোনয়নপত্র জমা শেষে জেলা পরিষদ নির্বাচনে প্রার্থীদের উদ্দেশ্যে জেলা নির্বাচন কর্মকর্তা মো. মোজাম্মেল হোসেন বলেন, সরকার জেলা পরিষদকে আরো শক্তিশালী করতে নির্বাচন আয়োজন করেছে। এ নির্বাচনকে সবার স্বতঃস্ফূর্ত অংশগ্রহণে সফল করতে হবে। এ জন্য তিনি সবার সহযোগিতা কামনা করেন।\nআগামী ২৮ ডিসেম্বর কক্সবাজার জেলা পরিষদের নির্বাচন।\nএতে আওয়ামীলীগের দলীয় প্রার্থী হিসেবে বর্তমান জেলা পরিষদের প্রশাসক মোস্তাক আহমদ নির্বাচন করছেন।\nস্বতন্ত্র প্রার্থী হিসেবে প্রতিদ্বন্দ্বিতা করছেন কক্সবাজার-১ (চকরিয়া-পেকুয়া) আসনের সাবেক সংসদ সদস্য বীর মুক্তিযোদ্ধা এএইচ সালাহউদ্দিন মাহমুদ।\nতিনি সরকারের পরিবেশ ও বনমন্ত্রী আনোয়ার হোসেন মঞ্জু’র নেতৃত্বাধীন জাতীয় পার্টি জেপি’র কেন্দ্রীয় কমিটির প্রভাবশালী প্রেসিডিয়াম সদস্য।\nসালাহউদ্দিন মাহমুদের সংক্ষিপ্ত পরিচয়:\nসালাহউদ্দিন মাহমুদ চকরিয়া উপজেলার বরইতলী ডেপুটি বাড়ীর বাসিন্দা মরহুম এ.এ সুলতান মাহমুদ বি.এ’র কনিষ্ট ছেলে।\nতিনি মুজিব বাহিনী নামে খ্যাত ‘বাংলাদেশ লিবারেশন ফোর্স (বি.এল.এফ) কক্সবাজার মহকুমার কমান্ডার ও বৃহত্তর চকরিয়া উপজেলার (চকরিয়া-পেকুয়া) প্রথম নির্বাচিত উপজেলা চেয়ারম্যান ছিলেন।\nপ্রাচ্যের অক্সফোর্ড ঢাকা বিশ্ববিদ্যালয় থেকে সর্বোচ্চ ডিগ্রি নেন।\n১৯৭৪ সালে বুলগেরিয়া সরকারের স্কলারশীপ নিয়ে সুফিয়া সোস্যাল সায়েন্স ও পাবলিক এডমিনিষ্ট্রেশন একাডেমী থেকে প্রশাসনের উপর উচ্চতর ডিগ্রী লাভ করেন।\n১৯৮৮ সালে উপ-মন্ত্রীর পদমর্যাদায় কক্সবাজার জেলা পরিষদের প্রথম জেলা চেয়ারম্যান নিযুক্ত হন।\nজীবনের শেষ সময়ে আরেকবার জেলা পরিষদে চেয়ারম্যান পদে বসতে পারলে মানবসেবা, সমাজ সংস্কার, শিক্ষার উন্নয়নে গুরুত্বপূর্ণ ভূমিকা রাখতে চান বীর মুক্তিযোদ্ধা এএইচ সালাহউদ্দিন মাহমুদ।\nকথা, কাজ ও সততার মধ্য দিয়ে দেশ মাতৃকার কল্যাণে নিজেকে নিবেদিত করতে চান এই বীর মুক্তিযোদ্ধা।\nআগের সংবাদ Previous post: আবিরের অ্যাপ : নাম্বার সিস্টেম কনভার্টারপরের সংবাদ Next post: ডুলাহাজারা ইউনিয়ন বিএনপি আহ্বায়ক কমিটি গঠনে স্বজনপ্রীতির অভিযোগ


এবার হানা পাত্রসায়রের বালি ঘাটে,বাজেয়াপ্ত ২০টি জেসিবি, ৫০ এরওবেশী সাকশেন বোট,ভালো সংখ্যক লরি ও ট্রাক্টর, এলাকা জুড়ে চাঞ্চল্য!\nThu Jul 07 2022 07:20:05 GMT+0000 (Coordinated Universal Time)\nHome > ব্রেকিং নিউজ > এবার হানা পাত্রসায়রের বালি ঘাটে,বাজেয়াপ্ত ২০টি জেসিবি, ৫০ এরওবেশী সাকশেন বোট,ভালো সংখ্যক লরি ও ট্রাক্টর, এলাকা জুড়ে চাঞ্চল্য!\nBY Bankura 24x723 Dec 2018 4:50 PM GMT\nBankura 24x723 Dec 2018 4:50 PM GMT\n#বাঁকুড়া২৪X৭প্রতিবেদন : ফের অবৈধ বালি কারবার ঠেকাতে হানা দিয়ে বড়ো সাফল্য মিলল প্রশাসনের। এবার জেলার পাত্রসায়েরে ভূমি দপ্তর,পুলিশ যৌথভাবে হানা দিয়ে ২০ টি জেসিবি,৫০টিরও বেশী সাকশন বোট এবং বেশ কয়েকটি বালি বোঝাই লরি এবং ট্রাক্টরও বাজেয়াপ্ত করা হয়।\nরবিবার পাত্রসায়র থানার মামুদপুর ওসাতখোল গ্রামে দামোদর নদের বিভিন্ন বালি ঘাটে হানা দিয়ে এই সাফল্য মেলে। এদিনের অভিযানে বিষ্ণুপুরের এসডিপিও সুকোমল কান্তি দাস,বিষ্ণুপুরের মহকুমা শাসক মানস মন্ডল নেতৃত্বে দেন।,এছাড়া অভিযানেে সামিল হন বিএলআরও তাপস পালও।\nবিশাল পুলিশ বাহিনী নিয়ে প্রায় বালির ওপর দিয়ে ৬কিমি হেঁটে এই হানাদারি চালানো হয়।\nদীর্ঘদিন ধরে এই এলাকায় অবৈধ বালি পাচারের সিন্ডিকেট রমরমিয়ে চলছিল। অতিমাত্রায় সক্রিয় ছিল বালি মাফিয়ারাও।\nআজকের এই অভিযানে বালি মাফিয়াদের কার্যত কোমর ভাঙ্গা গেল বলে মবে করা হচ্ছে!\nপাশাপাশি দীর্ঘদিন ধরে এমন অবৈধ বালির কারবারের ফলে কোটি,কেটি টাকা, সরকারী রাজস্বও মার খাচ্ছিল পুরোদমে। এখন দেখার আজকের এই অভিযানের পর এখানকার বালি মাফিয়া রাজের চিত্র কতখানি বদলায়?


চিকিৎসা সেবায় কেন জনপ্রিয় মাউন্ট এলিজাবেথ হাসপাতাল?\nসিঙ্গাপুরে অবস্থিত মাউন্ট এলিজাবেথ হাসপাতাল বা সংক্ষেপে মাউন্ট-ই নামে পরিচিত একটি ৩৪৫ শয্যার বেসরকারি হাসপাতাল। সিঙ্গাপুরের এই হাসপাতাল একটি বেসরকারি কোম্পানি এবং পার্কওয়ে হেলথ কোম্পানি কর্তৃক অধিকৃত ও পরিচালিত।\nপৃথিবীর উন্নত চিকিৎসা সেবায় সিঙ্গাপুরের মাউন্ট এলিজাবেথ হাসপাতাল খুবই জনপ্রিয়। তবে প্রশ্ন হচ্ছে চিকিৎসাসেবায় কেন জনপ্রিয় মাউন্ট এলিজাবেথ হাসপাতাল?\nGazipurOnline.com: চিকিৎসা সেবায় কেন জনপ্রিয় মাউন্ট এলিজাবেথ হাসপাতাল?


প্রধানমন্ত্রীর কাছে এক সিনিয়র সাংবাদিকের কন্যার মানবিক আবেদন\nচিকিৎসকের অবহেলায় মায়ের মৃত্যু\nদিল্লি অ্যাপোলো হাসপাতালে চিকিৎসাধীন অবস্থায় মা জিন্নাতুন বাকিয়ার (৫৮) মৃত্যুর ঘটনায় হাসপাতালের কিডনি ট্রান্সপ্লান্টেশন সার্জন ডা. ভিজি রাজকুমারীর বিরুদ্ধে চিকিৎসায় অবহেলার অভিযোগ এনে প্রধানমন্ত্রী শেখ হাসিনার কাছে ‘সুষ্ঠু বিচার’ চেয়ে মানবিক আবেদন করেছেন সিনিয়র সাংবাদিক ফারাজী আজমল হোসেনের মেয়ে ফারাজী জান্নাতুল সাদিয়া।\nপ্রধানমন্ত্রী শেখ হাসিনার নিকট ফারাজী জান্নাতুল সাদিয়া’র করা আবেদনটি হুবহু তুলে ধরা হলো-\nমাননীয় প্রধানমন্ত্রী, জননেত্রী শেখ হাসিনা\nবিষয়: একটি মানবিক আবেদন\nপ্রাণপ্রিয় প্রধানমন্ত্রী আপনি শুধু বাংলাদেশের প্রধানমন্ত্রীই নন, আপনি জাতির পিতা বঙ্গবন্ধু শেখ মুজিবুর রহমানের সুযোগ্য তনয়া। শুধু বাংলাদেশ নয়, ভারত সরকারের কাছেও আপনার রয়েছে অভূতপূর্ব গ্রহণযোগ্যতা। তাই আজ আপনার কাছে একটি ন্যায্য বিচারের প্রত্যাশায় আমার এই আবেদন।\nগত ২২ অক্টোবর ২০২০ আমার আম্মা জিন্নাতুন বাকিয়াকে দিল্লী অ্যাপোলো হাসপাতালে ডা. বিজয় রাজাকুমারীর তত্বাবধায়নে কিডনি ট্রান্সপ্লান্টেশনের জন্য ভর্তি করা হয়। অপারেশনের পূর্বেই হাসপাতাল কর্তৃপক্ষ নিয়মানুযায়ী আমার মায়ের করোনা টেস্ট করে এবং তাতে দেখা যায় তিনি করোনা নেগেটিভ, অর্থাৎ তার কোনো করোনা সংক্রমণ নেই। এরপর অপারেশনের জন্য তাকে দিল্লী অ্যাপোলো হাসপাতাল থেকে মাত্র ১১ কিলোমিটার দূরে উত্তর প্রদেশের গৌতম বুদ্ধ নগর জেলার নয়ডা অ্যাপোলো হাসপাতালে পাঠানো হয়। সেখান থেকে সফলভাবে অপারেশনের পর তাকে ওইদিন রাতেই দিল্লী অ্যাপোলো হাসপাতালে ফিরিয়ে আনা হয়। এরপর ২৮ অক্টোবর তাকে সম্পূর্ণ সুস্থ শরীরে হাসপাতাল থেকে রিলিজ দেয়া হয়। কিন্তু তাকে প্রতি সপ্তাহের সোমবার ও শুক্রবার রক্তের নমুনাপ্রদানসহ অন্যান্য পরীক্ষার জন্য হাসপাতালে যেতে পরামর্শ দেন ডা. বিজয়া রাজকুমারী এবং ৬ মাস আমার আম্মাকে পুরোপুরি আইসোলেশনে থাকারও পরামর্শ দেন। এইসময় আমার পিতা তাকে বলেন, সপ্তাহের শুরু এবং শেষ দিন এই হাসপাতালে রোগী ও তাদের অ্যাটেনডেন্টদের উপচেপড়া ভিড় থাকে। সুতরাং এই ভিড়ের মধ্যে তাকে স্যাম্পল দেয়ার জন্য হাসপাতালে আনা ঝুঁকিপূর্ণ হতে পারে। এ সময় আমার পিতা হাসপাতালের সন্নিকটে জিকে-১ এলাকায় একটি অ্যাপার্টমেন্ট আমাদের ভাড়া করা বাসা থেকে আম্মার স্যাম্পল সংগ্রহের অনুরোধ জানান এবং এই নমুনা সংগ্রহের জন্য অতিরিক্ত ব্যয় বহনের অঙ্গীকার করেন। কিন্তু ডা. রাজকুমারী তাতে কর্ণপাত করেননি। এই হাসপাতালে ছিল অসংখ্য কোভিড-১৯ রোগী। তথাপি বাধ্য হয়ে আমার আম্মাকে সেখানে স্যাম্পল দিতে যেতে হয়েছে। এক পর্যায়ে আমার আম্মা জ্বরে আক্রান্ত হন। অতঃপর সংশ্লিষ্ট ডাক্তারের পরামর্শে ১১ নভেম্বর পরীক্ষাকালে আমার আম্মা কোভিড পজিটিভ বলে চিহ্নিত হন। এতে কোনো সন্দেহ নেই যে এই হাসপাতালে নমুনা দিতে যাওয়ার জন্য যাতায়াতের কারণেই তিনি কোভিড সংক্রমিত হন। কোভিড রোগী ছাড়াও হাসপাতালটিতে ছিল গিজগিজ করা মানুষের ভিড়। অথচ আমার আম্মার মত উচ্চ ঝুঁকির রোগীদের রক্ত সংগ্রহের জন্য সেখানে কোনো পৃথক ব্যবস্থা ছিল না। এই হাসপাতালটিতে আমার আম্মার মতো জটিল রোগীদের রক্ত পরীক্ষার জন্য কোনো পৃথক ব্যবস্থা ছিল না। হাসপাতালটির পরিবেশও স্বাস্থ্যসম্মত নয়। তাকে সাধারণ করোনা পরীক্ষার জন্য আসা অসংখ্য মানুষের সঙ্গে একই কাতারে দাঁড়িয়ে অপেক্ষা করতে হয়েছে।\nআমার আম্মার করোনা পজিটিভ দেখা দেয়ার পর ডা. বিজয়া রাজকুমারীর পরামর্শে বাসায় বসেই আমরা তার পরিচর্যা করতে থাকি। আমার মায়ের শ্বাসকষ্ট দেখা দিলে ২০ নভেম্বর সকালে তাকে একই হাসপাতালের কোভিড ক্লিনিকে ভর্তি করা হয়। ওই দিন রাতেই তাকে হাসপাতালের কোভিড ইউনিটে স্থানান্তরিত করা হয়। পরবর্তীতে তাকে কোভিড আইসিইউতে নেয়া হয়। আমার আম্মাকে এমন অত্যন্ত সংকটাপন্ন অবস্থায় রেখে ডা. বিজয়া রাজকুমারী ব্যক্তিগত প্রয়োজনে প্রায় ২২০০ কিলোমিটার দূরে চেন্নাই চলে যান। এমন পরিস্থিতিতে আমার পিতা ফারাজী আজমল হোসেন হাসপাতালের ভাইস চেয়ারম্যান সঙ্গীতা রেড্ডির কাছে ই-মেইলের মাধ্যমে একাধিকবার বিষয়টি অবহিত করেন। কিন্তু এতে কোনো প্রতিকার না হওয়ায় আমার পিতা এক পর্যায়ে ভারতের কেন্দ্রীয় সরকারের পররাষ্ট্র সচিব হর্ষবর্ধন শ্রিংলাকে জানান। মি. শ্রিংলা এ বিষয়ে হায়দারাবাদে অ্যাপোলো হসপিটালসের ভাইস চেয়ারম্যান সংগীতা রেড্ডির সঙ্গে কথা বলেন। সংগীতা রেড্ডি বিজয় রাজকুমারীকে চেন্নাই থেকে তার কর্মস্থল দিল্লী অ্যাপোলো হাসপাতালে ফিরে আসতে নির্দেশ দেন এবং ৪ ডিসেম্বর ড. বিজয়া ফিরে আসতে বাধ্য হন। ৪ ডিসেম্বরই আমার পিতার সঙ্গে হাসপাতালের মেডিকেল সার্ভিসের পরিচালক ডা. এন সুব্রমনিনান তার অফিসে ডেকে কথা বলেন এবং নিশ্চিত করেন যে আমার আম্মার শারীরিক অবস্থার সর্বশেষ পরিস্থিতি নিয়মিত জানানো হবে। কিন্তু তিনি তার কথা ঠিক রাখেননি। পরে তাকে আমার পিতা ফোন করলে তিনি বলেন যে, একটি আন্তর্জাতিক কনফারেন্স নিয়ে ১৩ ডিসেম্বর পর্যন্ত তিনি ব্যস্ত থাকবেন।\nএদিকে দিল্লীর অ্যাপোলো হাসপাতালে আন্তর্জাতিক রোগীদের জন্য একটি লাউঞ্জ (আইপিএল) আছে। কিন্তু তাদের কাছ থেকেও কোনো তথ্য বা সহযোগিতা আমরা পাইনি।\nএরপর আমার আম্মা ৫ ডিসেম্বর, ২০২০ কোভিড পরীক্ষায় নেগেটিভ হন এবং তাকে কোভিড আইসিইউ থেকে বের করে মেডিকেল আইসিইউতে নেয়া হয়। তখন কর্তব্যরত চিকিৎসক জানান যে আমার আম্মা শঙ্কামুক্ত এবং উত্তরোত্তর ভালো হয়ে উঠছেন। কিন্তু ডা. বিজয়ার সঙ্গে আমার পিতার কিছু কথোপকথনের পর থেকে আমার আম্মার শারীরিক অবস্থা অবনতির দিকে যেতে থাকে।\nউল্লেখ করা প্রয়োজন যে, এই ডা. বিজয়া স্বভাবগতভাবেই অত্যন্ত প্রতিহিংসাপরায়ণ এবং তিনি অসদাচরণ করে অভ্যস্ত একজন মানুষ। আমার পিতার অভিযোগের পর তাকে দিল্লী ফিরে আসতে হয় বিধায় তিনি অত্যন্ত ক্ষুব্ধ হয়ে উঠেছিলেন। আমার মায়ের কিডনি যখন কাজ করছিল না তখন এই ডা. বিজয়া কাছ থেকে কোনো ধরণের সহযোগিতা পাওয়া যায়নি। এমনকি তার সঙ্গে যোগাযোগও করা যেত না। অবস্থা আরো অবনতি হলে আম্মাকে প্রথমে অক্সিজেন সাপোর্ট এবং পরে ৯ ডিসেম্বর ভেন্টিলেশনে নেয়া হয়। তাতে কোনো কাজ হয়নি। ১১ ডিসেম্বর ডা. বিজয়া রাজকুমারীর অধীনে কর্মরত একজন চিকিৎসক মোবাইলে টেক্সট মেসেজ পাঠিয়ে আমার পিতাকে বিকাল ৪টা থেকে ৫টার মধ্যে রাজকুমারীর সঙ্গে দেখা করতে বলেন। যথাসময় আমার পিতা গিয়ে দেখা করেন। এই সময় আমার পিতা ফারাজী আজমল হোসেনকে এই ডাক্তার বিজয়া রাজকুমারি হুমকি দেন এবং বলেন, ‘তোমার কত বড় দুঃসাহস! তুমি আমার সেবা নিয়েছ আবার আমার নামে নালিশও করেছ!’ এ সময় আমার পিতা জানান যে যখনই আপনার সঙ্গে দেখা করতে চেয়েছি তখনই আপনি আপনার পিএস এর সঙ্গে দেখা করতে বলেছেন। কিন্তু আপনার পিএস ভাগিরথ শুরু থেকে শেষ পর্যন্ত অপারেশনসহ বিভিন্ন সহযোগিতার নামে ৩৩ হাজার রুপি ঘুষ নিয়েছেন। এই কথোপকথনের পর আমার পিতা সন্ধ্যায় বাসায় ফিরে আসেন। এর সাড়ে তিন ঘণ্টা পর হাসপাতালের মেডিকেল আইসিইউ থেকে একজন নার্স আমার পিতাকে ফোন করে হাসপাতালে যেতে বলেন। আমার পিতা রাত ৯টায় মেডিকেল আইসিইউতে গিয়ে দেখেন, আমার আম্মার নিথর দেহ বিছানায় পড়ে আছে। আমার মায়ের মৃত্যুর পর তারা ৩৩ লাখ ভারতীয় রুপির একটি বিল ধরিয়ে দেয়।\nমাননীয় প্রধানমন্ত্রী, অপারেশনের আগে এবং পরে আরো কয়েকটি অনভিপ্রেত ঘটনার সম্মুখীন হতে হয় আমাদের। আমার আম্মা ১৯৮৭ সাল থেকে ইউনাইটেড কমার্শিয়াল ব্যাংকে চাকরিরত ছিলেন। মৃত্যুর আগ পর্যন্ত তিনি এই ব্যাংকের ভাইস প্রেসিডেন্ট হিসাবে মাসিক প্রায় আড়াই লাখ টাকা বেতন-ভাতা পেতেন। এ সংক্রান্ত ব্যাংক সনদ এবং চিকিৎসার জন্য ছুটির অনুমতিপত্র নিয়ে তিনি দিল্লীর অ্যাপোলো হাসপাতালে গিয়েছিলেন। আমার পিতা ৪৭ বছর যাবত দৈনিক ইত্তেফাকে কর্মরত আছেন। তার বর্তমান পদমর্যাদা পলিটিক্যাল এডিটর (বিশেষ প্রতিনিধি)। তিনিও সম্মানজনক বেতন পান। কিন্তু আমার আম্মার অপারেশনের কয়েকদিন আগে বিজয়া রাজকুমারী আমাদের পেশাগত পরিচয় শুনে তা গোপন রাখতে বলেন এবং এ বিষয়ে তার পিএস ভাগিরথের সঙ্গে কথা বলতে পরামর্শ দেন। পরে আমরা তার পিএস এর সঙ্গে কথা বললে ভাগিরথ জানান, আমার পিতা-মাতা চাকরিজীবী সেকথা কোথাও উল্লেখ করা যাবে না। শুধুমাত্র আমার পিতাকে ব্যবসায়ী হিসাবে পরিচয় দিতে হবে এবং তার মাসিক আয় ৭০ থেকে ৮০ হাজার টাকার বেশি দেখানো যাবে না বলে জানান। যেহেতু আমার আম্মার ভিসায় চিকিৎসার জন্য দিল্লী অ্যাপোলো হাসপাতাল উল্লেখ ছিল, সেহেতু অন্য কোনো হাসপাতালে তার চিকিৎসা করানো দুঃসাধ্য হয়ে পড়েছিল। আর তাই আমার পিতা একজন ক্ষুদ্র ব্যবসায়ী হিসাবে নিজেকে ঘোষণা দিতে বাধ্য হোন। এটা হাসপাতালের একটি রহস্যজনক আচরণ ছিল।\nগত ১১ ডিসেম্বর আমার আম্মা চিরবিদায় নেয়ার পর ১২ ডিসেম্বর সকালে আমরা দিল্লী থেকে গোহাটি হয়ে বিকালে কলকাতার নেতাজী সুভাষচন্দ্র বিমান বন্দরে এসে পৌঁছি। পরে আমাদের শুভাকাঙ্ক্ষীদের সহযোগিতায় আমার আম্মার মৃতদেহ অপর একটি ফ্লাইটে স্থানীয় সময় রাত ৮টায় ওই বিমানবন্দরে এসে পৌঁছে। বিমান বন্দরের আনুষ্ঠানিকতা সম্পন্ন করার পর আমার আম্মার কফিন আমাদের কাছে হস্তান্তর করা হয়। এরপর আমরা রাত ৯টায় কফিন নিয়ে সড়ক পথে হরিদাসপুর চেকপোস্ট দিয়ে যশোর জেলার অভয়নগর উপজেলার একতারপুর গ্রামের বাড়িতে ফিরে আসি এবং পরদিন তার দাফন সম্পন্ন হয় পারিবারিক গোরস্থানে।\nউল্লেখ থাকে যে, অ্যাপোলো হাসপাতাল কর্তৃপক্ষ আমার মায়ের মৃতদেহ ফেরত দিলেও নিয়মানুযায়ী চিকিৎসার ফাইলসহ কোনো কাগজপত্রই ফেরত দেয়নি। অনেক কষ্টে আমার আম্মার ডেথ সার্টিফিকেট সংগ্রহ করতে হয়েছে। এটা পরিষ্কার যে ডা. বিজয়া রাজকুমারীসহ সংশ্লিষ্ট চিকিৎসকরা ইচ্ছাকৃতভাবে আমার মায়ের অবহেলা করেছেন যা প্রকারান্তরে হত্যার সামিল।\nমাননীয় প্রধানমন্ত্রী, আমার স্বামী বিএম নেহাল হাসান (সজিব) গোপালগঞ্জের সদর উপজেলার চন্দ্রদিঘলিয়া গ্রামের সন্তান। তিনি ইউকে ছাত্রলীগের সাধারণ সম্পাদক হিসাবে দীর্ঘদিন দায়িত্ব পালন করেছেন। আমি নিজেও লন্ডন থেকে এসিসিএ লেখাপড়া সম্পন্ন করে এসেছি। আমার পিতা একজন অকুতোভয় আওয়ামী সৈনিক এবং আওয়ামী ঘরানার সাংবাদিক হিসাবে দীর্ঘ প্রায় তিন দশক ধরে আপনার বিটের রিপোর্টার হিসাবে কাজ করে আসছেন। আমার বড় চাচা ফারাজী শাহাদাত হোসেন যশোর জেলা আওয়ামী লীগের আহ্বায়ক হিসাবে দায়িত্ব পালন করেছেন।\nউল্লেখ্য, আমার আম্মাও রাজশাহী বিশ্ববিদ্যালয়ে অধ্যয়নকালে ছাত্রলীগের সক্রিয় কর্মী ছিলেন। এবং সেখানে ছাত্রলীগের আন্দোলন সংগ্রামে তিনি বিশেষ ভূমিকা রাখেন।\nপ্রসঙ্গত, ভারতের দিল্লি অ্যাপোলো হাসপাতালে চিকিৎসাধীন অবস্থায় স্ত্রীর মৃত্যুর ঘটনায় ক্ষোভ প্রকাশ করে এর আগে সাংবাদিক ফারাজী আজমল হোসেন ফেসবুকে একটি স্ট্যাটাস দিয়েছিলেন। স্ট্যাটাসে ডা. ভিজি রাজকুমারীর চরম অবহেলা, উদাসীনতার কারণেই তার স্ত্রীর মৃত্যু হয়েছে বলে অভিযোগ করেন।\nএকইভাবে তিনি দিল্লি অ্যাপোলো হাসপাতালসহ ভারতের ৪৫টি হাসপাতাল পরিচালনাকারী রেড্ডি পরিবারের ব্যবসায়ী স্বার্থপরতা ও লোভ নিয়েও ক্ষোভ প্রকাশ করেন। এছাড়া ভারতের প্রধানমন্ত্রী নরেন্দ্র মোদির কাছেও লিখিত অভিযোগ করেন তিনি। এ ব্যাপারে বাংলাদেশ জার্নালে খবর প্রকাশ হয়েছে।\nমোদির কাছে লিখিত অভিযোগ\nভারতের চিকিৎসকের বিরুদ্ধে গুরুতর অভিযোগ\nভারতের রেড্ডি পরিবার অর্থ ছাড়া সেবা বোঝে না


মধ্যপ্রাচ্যে সবচেয়ে জনপ্রিয় নেতা এরদোগান : অন্য দিগন্ত\nমধ্যপ্রাচ্যে সবচেয়ে জনপ্রিয় নেতা এরদোগান\nDec 15, 2017 03:34 pm\nএ অঞ্চলে তুরস্কের প্রভাব সবচেয়ে বেশি ক্রমবর্ধমান। মার্কিন জরিপ সংস্থা পিউ রিসার্চ সেন্টারের প্রকাশিত এক জরিপে এসব তথ্য উঠে এসেছে। জরিপে দেখা গেছে, দেশ হিসেবে মধ্যপ্রাচ্যে তুরস্কের জনপ্রিয়তা ও প্রভাব সবচেয়ে বেশি ক্রমবর্ধমান। মধ্যপ্রাচ্যে প্রভাব বৃদ্ধির দিক থেকে তুরস্কের পরে অবস্থান করছে যুক্তরাষ্ট্র ও রাশিয়া।\nএরদোগানের জন্ম ১৯৫৪ সালে ২৬ ফেব্রুয়ারি ইস্তাম্বুলে। তার পরিবার জর্জিয়া থেকে ইস্তাম্বুলে এসেছিল। তার লেখাপড়া শুরু হয় ধর্মীয় শিক্ষালয় ইমাম হাতিপ স্কুলে। এরপর তিনি মারমারা বিশ্ববিদ্যালয়ে অর্থনীতি এবং লোক প্রশাসনে উচ্চতর ডিগ্রি নেন।\nরাজনীতিতে আসার আগে তিনি পেশাদার ফুটবলার এবং একটি ট্রান্সপোর্ট কোম্পানিতে চাকরি করেন। তার রাজনৈতিক জীবন শুরু হয় নাজমুদ্দিন আরবাকানের নেতৃত্বাধীন ন্যাশনাল সালভেশন পার্টির (মিল্লি সালামত পার্টি) মাধ্যমে। এরদোগান ১৯৮৫ সালে রাফাহ পার্টির ইস্তাম্বুল প্রদেশের চেয়ারম্যান হিসেবে দায়িত্ব পালন করেন। ১৯৯১ সালের নির্বাচনে ইস্তাম্বুল প্রদেশ থেকে জাতীয় পরিষদের সদস্য নির্বাচিত হন। ১৯৯৪ সালের ২৭ মার্চ তুরস্কের স্থানীয় নির্বাচনে রাফাহ পার্টি সর্ববৃহৎ রাজনৈতিক দল হিসেবে আত্মপ্রকাশ করে। এ নির্বাচনে এরদোগান ইস্তাম্বুলের মেয়র এবং গ্রেটার মেট্রো ইস্তাম্বুল মেট্রোপলিটন কাউন্সিলের প্রেসিডেন্ট নির্বাচিত হন।\nতার জনকল্যাণমূলক কর্মসূচির কারণে মেয়র হিসেবে তিনি জনপ্রিয় হয়ে ওঠেন। ১৯৯৭ সালের ১২ ডিসেম্বর দক্ষিণ তুরস্কে এক জনসভায় তুর্কি জাতীয়তাবাদী কবি জিয়া গোকাল্পের একটি কবিতার উদ্ধৃতি দিয়ে আলোচনায় ঝড় তোলেন। কবিতাটি ছিল এ রকম Mosques are our barracks. domes our helmets, minarets our bayonets, belevers our soliders. এ কবিতা আবৃত্তির দায়ে তুর্কি সেকুলার সরকার তাকে দণ্ডিত করে। ১৯৯৭ সালে ওয়েলফেয়ার পার্টি নিষিদ্ধ ঘোষণা করা হয়। এ দলের সদস্যরা ভার্চু পার্টি (ফজিলত পার্টি) নামে নতুন দল গড়ে তোলেন। কিন্তু ১৯৯৯ সালে এ দলকেও নিষিদ্ধ ঘোষণা করা হয়। এ বছরই এরদোগানের নেতৃত্বে গঠিত হয় জাস্টিস অ্যান্ড ডেভেলপমেন্ট পার্টি।


বাংলাদেশ কি আইসিসের পরবর্তী প্রাণকেন্দ্র হয়ে উঠছে – শীর্ষবিন্দু\nপ্রচ্ছদ/অন্য পত্রিকা থেকে/বাংলাদেশ কি আইসিসের পরবর্তী প্রাণকেন্দ্র হয়ে উঠছে\nবাংলাদেশ কি আইসিসের পরবর্তী প্রাণকেন্দ্র হয়ে উঠছে\nরবি আগরওয়াল: বাংলাদেশে অনেকগুলো বিষয় আছে। এর অর্থনীতিতে প্রবৃদ্ধি হচ্ছে। যুব সমাজ সমৃদ্ধ জনসংখ্যার এ দেশে রয়েছে গণতন্ত্র। আশীর্বাদ হিসেবে আছে উর্বর জমি। এ দেশটিতে প্রায় ১৫ কোটি মুসলিম। সাম্প্রতিক সময়ের পূর্ব পর্যন্ত এটি ছিল উগ্রপন্থার বাইরে। উগ্রপন্থা বাকি বিশ্বে মহামারী হিসেবে দেখা দিয়েছে। কিন্তু দুর্ভাগ্যক্রমে এক্ষেত্রেও বাংলাদেশে অশুভ ইঙ্গিত মিলিছে। এখানেও পরিস্থিতি পরিবর্তন হচ্ছে।\nদু’বছরেরও বেশি সময় ধরে ক্রমবর্ধমান নৃশংস হত্যাকা- দক্ষিণ এশিয়ার এ দেশটিকে নাড়িয়ে দিয়েছে। প্রথম দিকে হত্যাকা-গুলোর একটি পরিষ্কার ধরণ ছিল। সে সময় রাজধানী ঢাকায় সুপরিচিত ধর্মনিরপেক্ষ লেখকদের টার্গেট করা হয়। ওই হামলাগুলো দৃশ্যত ইসলামের সমালোচকদের কণ্ঠ স্তব্ধ করে দেয়ার জন্য করা হয়েছিল। এসব হত্যাকা-ের মধ্যে সবচেয়ে হাই প্রোফাইল হত্যার শিকার হন ২০১৪ সালে বাংলাদেশী বংশোদ্ভূত এক মার্কিন লেখক অভিজিৎ রায়। তাকে ঢাকায় অমর একুশে গ্রন্থমেলার বাইরে হত্যা করা হয়। এরপর এ বছর এপ্রিলে নিজের বাসায় হত্যা করা হয় একজন সুপরিচিত এলজিবিটি অধিকারকর্মী ও তার বন্ধুকে।\nসাম্প্রতিক সপ্তাহগুলোতে এ হামলা সারাদেশে ছড়িয়ে পড়েছে। ঘন ঘন এমন হামলা হচ্ছে। এক্ষেত্রে বিশ্ববিদ্যালয়ের প্রফেসর থেকে শুরু করে হিন্দু, খিস্ট্রান, বৌদ্ধ, এমনকি সুফি মুসলিমদের নির্বাচিতদের টার্গেট করা হয়েছে। এ যাবত এমন হত্যার ঘটনা ৪০।\nনৃশংস ও মধ্যযুগীয় এসব হত্যায় একটি সম্পর্ক আছে। তাহলো চাপাতি দিয়ে হত্যা। কিন্তু প্রশ্ন হলো এসব হত্যাকা-ের মূল হোতা কে? নিজস্ব মিডিয়ার মাধ্যমে এসব হত্যাকা-ের অনেকগুলোর দায় স্বীকার করেছে তথাকথিত ইসলামিক স্টেট (আইসিস)। কিন্তু অব্যাহতভাবে দেশে কোন আইসিসের উপস্থিতি নেই বলে দাবি করে যাচ্ছে বাংলাদেশ সরকার। অন্য হামলাগুলোর দায় স্বীকার করেছে স্থানীয় ইসলামপন্থি গ্রুপগুলো। পুলিশ বলেছে, এসব হামলার বেশির ভাগের জন্য দায়ী ইসলামি নিষিদ্ধ ঘোষিত গ্রুপ জামায়াতুল মুজাহিদিন বাংলাদেশ বা জেএমপির সদস্যরা। এমন দাবির পক্ষে সুস্পষ্ট সর্বসম্মতি মেলে নি। এমনকি এ অঞ্চলের সন্ত্রাস বিষয়ে যেসব বিশেষজ্ঞ বিশ্লেষণ করেন তাদের কাছ থেকেও এ দাবির সত্যতা মেলে নি। সাউথ এশিয়া টেরোরিজম পোর্টালের নির্বাহী পরিচালক অজয় সাহনি বলেছেন, প্রকাশ্য স্থানে কাউকে হত্যা করতে যাবে না আইসিস। আইসিস সংশ্লিষ্ট মিডিয়া হয়তো কিছু হামলার দায় স্বীকার করতে পারে এ জন্য যে, তারা তাদের গ্রুপকে বড় করে দেখাতে চায়। তারা বিশ্বব্যাপী তাদের বিস্তার চায়। কিন্তু যদি আইসিস এসব হামলায় জড়িত হতো তাহলে তাদের আসল অস্ত্র কোথায়? তাদের প্রশিক্ষিত ও যুদ্ধ-মনোভাবাপন্ন যোদ্ধারা কোথায়?\nকিন্তু এশিয়া-প্যাসিফিক ফাউন্ডেশনের সন্ত্রাস বিষয়ক বিশেষজ্ঞ সাজ্জান গোহেল বলেছেন, জেএমবিকে এখন আইসিসের ঘনিষ্ঠ হিসেবে দেখা যেতে পারে। তিনি বলেন, জেএমপি বিদেশী, প্রফেসর ও শিক্ষাবিদদের টার্গেট করেছে। অন্যদিকে স্থানীয় সন্ত্রাসী গ্রুপ আনসারুল বাংলা টিম বা এবিটি বেশির ভাগই টার্গেট করেছে ব্লগার ও নাস্তিকদের। গোহেল আনসারুল বাংলা টিমকে দেখছেন সম্প্রতি চালু হওয়া আল কায়েদা ইন দ্য ইন্ডিয়ান সাব কন্টিনেন্ট (একিউআইএস)-এর ঘনিষ্ঠ হিসেবে।\nযদি গোহেল সঠিক হন তাহলে আইসিস এবং আল কায়েদার মধ্যে প্রক্সি যুদ্ধক্ষেত্রে পরিণত হতে পারে বাংলাদেশ অথবা এরই মধ্যে তা হয়ে গেছে। তাদের উদ্দেশ্য পরিষ্কার। তারা বিশ্বের চতুর্থ বৃহৎ মুসলিম সংখ্যাগরিষ্ঠ দেশে তাদের অবস্থান পোক্ত করতে চায়। এ দেশটির সঙ্গে ভারতের বিশাল একটি সীমান্ত রয়েছে।\nপরিস্থিতি আরও খারাপ হতে পারে। সাজ্জান গোহেল সম্প্রতি আইসিসের অনলাইন প্রচারণামুলক ম্যাগাজিন দাবিক’কে ক্লু হিসেবে তুলে ধরেন। তিনি বলেন, বিশেষ করে আইসিস এতে বলেছে, তারা বাংলাদেশে আরও হাই প্রোফাইল হামলা চালাতে চায়। এর পরের ধারাটি হতে পারে আরও বৃহৎ ও আইসিসের দিক থেকে ভাল। গোহেল বলেন, বাংলাদেশ সরকার পুরোপুরি অস্বীকার করার অবস্থানে রয়েছে।\nসাজ্জান গোহেল বলেন, ছুরিকাঘাত ও কুপিয়ে হত্যা নতুন কিছু নয়। সুনির্দিষ্ট কিছু পরিমাপকে বাংলাদেশে আছে নিম্ন মানের সহিংসতার রাজনৈতিক সংস্কৃতি। কিন্তু এখন তা আরও বৃহৎ আকার ধারণ করেছে। ঠিকভাবে হোক বা ভুলভাবে হোক এতে আইসিসের সংশ্লিষ্টতা রয়েছে।\nহামলা যত ছোটই হোক তার পরিণাম আছে।\nসাজ্জান গোহেল বলেন, সন্ত্রাসী গ্রুপগুলোর জন্য যেকোন হামলার একটি মূল আছে। প্রচারণায় এটাই তাদের কাছে অক্সিজেনের মতো। এটাই তাদেরকে শক্তি যোগায়। সিএনএনের সন্ত্রাস বিশ্লেষক পিটার বারগেনের মতে, তালেবানের সাবেক সদস্যরা নিজেদেরকে আইসিস হিসেবে চিহ্নিত করে, যদিও আইসিসের সঙ্গে তাদের বাস্তব কোন সম্পর্ক নেই। আইসিস সম্পর্ক তাদেরকে বড় একটি পরিচয় দেয়।\nরাজনীতি ও অঙ্গুলি নির্দেশনা\nযদি আপনি সরকারকে জিজ্ঞেস করেন তাহলে এসব হত্যাকা-ের পিছনে পরিষ্কার উদ্দেশ্য আছে এবং এগুলো অপরাধীরা করেছে বলে বক্তব্য মিলবে। গত মাসে সিএনএসের সঙ্গে কথা বলেছেন বাংলাদেশের তথ্যমন্ত্রী হাসানুল হক ইনু। এ সময় তিনি খোলামেলাভাবে আঙ্গুল তোলেন বিরোধী দল বাংলাদেশ জাতীয়তাবাদী দল (বিএনপি) ও তার মিত্র জামায়াতে ইসলামীর দিকে। কিন্তু এ মাসের শুরুর দিকে তিনি যখন আবার সিএনএনের সঙ্গে কথা বলেন, তখন তিনি তার অভিযোগ নিয়ে যান একটি ছবির উপমার কাছে। চলমান হামলার মূলহোতা কারা এমন এক প্রশ্নের জবাবে তিনি বলেছেন, উত্তর খুবই সাধারন। এর প্রযোজক হলো বিএনপি। পরিচালক জামায়াতে ইসলামী। মাঠপর্যায়ে ছোট ছোট অভিনেতা হলো আনসারুল বাংলা টিম, জেএমবি ও ইসলামপন্থি অন্যান্য নেটওয়ার্ক। আইসিস এসব হামলার দায় স্বীকারের কথাকে তিনি মিথ্যা ও কল্পিত বলে উল্লেখ করেন। উল্টো তিনি অভিযোগ করেন, বাংলাদেশকে অস্থিতিশীল করতে এসব করছে বিরোধী দল বিএনপি। তবে বিএনপির মুখপাত্র এ অভিযোগ সম্পূর্ণত অস্বীকার করেছেন। বিএনপির সিনিয়র যুগ্ম মহাসচিব রুহুল কবির রিজভি বলেছেন, আমরা গণতান্ত্রিক মূল্যবোধ ও আদর্শ সম্পন্ন একটি রাজনৈতিক দল। সরকারের প্রধান লক্ষ্য হলো বিএনপিকে নিঃশ্বেষ করা। তারা (সরকার) চায় বাংলাদেশে একদলীয় রাজনৈতিক কাঠামো প্রতিষ্ঠা করতে।\nদৃশ্যত বিএনপিকে ধ্বংস করা যাবে না।\nরিজভির হিসাব অনুযায়ী হত্যাকা- বন্ধের নামে সরকার যে অভিযান চালিয়েছে তাতে জুনে বিএনপির ২৭ শতাধিক নেতাকর্মীকে গ্রেপ্তার করা হয়েছে। সব মিলেয়ে গ্রেপ্তার করা হয়েছে ১৪ হাজারেরও বেশি। বিশেষজ্ঞরা বলেন, এর মধ্যে মাত্র দু’একশ জঙ্গি। গত সপ্তাহে হিউম্যান রাইটস ওয়াচ এসব গ্রেপ্তারকে খেয়ালখুশি মতো বলে আখ্যায়িত করেছে এবং বলেছে, অপরাধের যথাযথ প্রমাণ ছাড়া এসব গ্রেপ্তার করা হয়েছে। হিউম্যান রাইট ওয়াচের তেজশ্রী থাপা বলেছেন, আপনি মাত্র ৫ দিনের মধ্যে ১৪০০০ মানুষকে গ্রেপ্তার করতে পারেন না। এই গ্রেপ্তারকে বৈধও বলতে পারেন না। তিনি আরও বলেছেন, কেন তাদেরকে ম্যাজিস্ট্রেটের সামনে হাজির করা হয় নি? কেন তাদেরকে রিমান্ডে নেয়া হয় নি? বিএনপির অনেক শীর্ষ নেতা দেশ ছেড়েছেন। তারা ভীতসন্ত্রস্ত।\nবাংলাদেশ নিয়ে যারা পর্যবেক্ষণ করেন তারা শুধু ব্যাপকভাবে ক্ষমতার অপব্যবহার নিয়েই উদ্বিগ্ন নন। একই সঙ্গে তারা দুর্বল হয়ে পড়া বিরোধী দলের প্রভাব নিয়েও শঙ্কিত। বাংলাদেশে ১৯৯০ থেকে ১৯৯৩ সাল পর্যন্ত মার্কিন রাষ্ট্রদূত ছিলেন উইলিয়াম বি মাইলাম। তিনি সম্প্রতি ঢাকা সফর করে ফিরে গেছেন। তিনি বলেছেন, বিএনপি পুরোপুরি বিশৃংখল হয়ে পড়েছে। তারা নিজেদেরকে নির্দোষ ও সরকারকে দায়ী করেই তাদের সময় পাড় করছে। দুর্বল হয়ে পড়া বিরোধী দল দৃশ্যত একদলীয় ব্যবস্থার দিকে ধাবিত হওয়ার পথে অবদান রাখছে।\nদুর্নীতি, গত বছর বিক্ষোভের সময় বাসে পেট্রোল বোমা হামলার ষড়যন্ত্রে জড়িত থাকার মতো অভিযোগের মোকাবিলা করছেন বিএনপি নেত্রী ও দু’বারের প্রধানমন্ত্রী বেগম খালেদা জিয়া। তবে খালেদা জিয়ার দাবি, তার বিরুদ্ধে অভিযোগ আনা হয়েছে রাজনৈতিক উদ্দেশ্যমুলকভাবে। বাংলাদেশে পরবর্তী জাতীয় নির্বাচন হওয়ার কথা রয়েছে ২০১৯ সালে। উইলিয়াম বি মাইলাম বলেছেন, যা ঘটছে তা বাস্তবেই বিষাদময়। কোন কারণ ছাড়াই মানুষকে হত্যা করা হচ্ছে।


সিরোইল হাই স্কুলের শহিদ মিনার নিভৃতে কেন! – সোনার দেশ\nসিরোইল হাই স্কুলের শহিদ মিনার নিভৃতে কেন!\nনগরীর সিরোইল সরকারি হাই স্কুলে সম্মুখভাগে শহিদ মিনার স্থাপন না করে শিক্ষাপ্রতিষ্ঠানটির এক কোণে নির্মাণ করায় ক্ষোভ ও অসন্তোষের সৃষ্টি হয়েছে। দৃশ্যমান স্থানে শহিদ মিনারটি নির্মিত না হওয়ায় রাজশাহীর রাজনৈতিক ও সামাজিক অঙ্গণে তোলপাড় চলছে। তবে শহিদ মিনার নির্মাণের স্থানের বিষয়ে বাস্তবায়নকারী প্রতিষ্ঠান শিক্ষা প্রকৌশল অধিদফতর এবং সংশ্লিষ্ট শিক্ষাপ্রতিষ্ঠানের প্রধান একে অপরকে দোষারোপ করছেন।\nশিক্ষা প্রকৌশল অধিদফতর, রাজশাহী কার্যালয়ের নির্বাহী প্রকৌশলী মিজানুর রহমান জানান, ২০১৪-১৫ অর্থবছরে নগরীর সরকারি হাইস্কুলগুলোতে শহিদ মিনার নির্মাণের জন্য তিন লাখ টাকা করে বরাদ্দ দেয়া হয়। এরপর ২০১৫ সালের এপ্রিলে নির্মাণ কাজ শুরু হয়। শেষ হয় জুনে।\nতিনি বলেন, যেকোনো শিক্ষাপ্রতিষ্ঠানে ভবন বা স্থাপনা নির্মাণের আগে ব্যবহারকারী সংশ্লিষ্ট প্রতিষ্ঠানের কর্তৃপক্ষের সঙ্গে আলোচনা করা হয়। এরপর ওই প্রতিষ্ঠানের মতামতের ভিত্তিতে স্থাপনা নির্মাণ কাজ শুরু করা হয়। একইভাবে সিরোইল সরকারি হাইস্কুলের সংশ্লিষ্ট কর্তৃপক্ষের মতামতের ভিত্তিতে শহিদ মিনারটি স্থাপন করা হয়েছে। এখানে আমাদের কোন দায়-দায়িত্ব নেই। এক্ষেত্রে আমরা শুধুমাত্র বাস্তবায়নকারী প্রতিষ্ঠান হিসেবে কাজ করেছি। নগরীর অন্যান্য সরকারি হাইস্কুলগুলোর কর্তৃপক্ষের নির্ধারিত জায়গাতেই শহিদ মিনার স্থাপন করা হয়েছে। এক্ষেত্রে রাজশাহী সরকারি বালিকা উচ্চবিদ্যালয় হেলেনাবাদের কথা উল্লেখ করা হয়। কারণ ওই শিক্ষাপ্রতিষ্ঠানের মূল ফটকের সামনেই শহিদ মিনার স্থাপন করা হয়েছে।\nএদিকে গতকাল রোববার বিকেলে সরেজমিন সিরোইল সরকারি হাই স্কুলের শহিদ মিনার প্রাঙ্গণে গিয়ে দেখা গেছে, শহিদ মিনারটি একেবারে এক কোণে। শিক্ষাপ্রতিষ্ঠানটির মূল প্রাচীর এবং অ্যাকাডেমিক ভবনগুলো পশ্চিমে। আর শহিদ মিনারটি নির্মাণ করা হয়েছে একেবারে পূর্ব কোণে। শহিদ মিনারের পাশেই রয়েছে একেবারে শেষ সীমানা প্রাচীর। আর শহিদ মিনারের সম্মুখভাগ ঘিরে রেখেছে প্রতিষ্ঠানটির শিক্ষার্থীদের স্কাউটের কাজে ব্যবহৃত একতলা ভবন। ফলে শহিদা মিনারটি শুধু এক প্রান্তে আছে তাই নয়, একতলা ভবনের আড়ালে ঢেকে আছে। শিক্ষাপ্রতিষ্ঠানটির মূল ফটক থেকে এর দূরত্ব প্রায় আড়াইশ গজ। ফলে এটি দৃশ্যমান নয়।\nতবে এ ব্যাপারে শিক্ষাপ্রতিষ্ঠানটির প্রধান শিক্ষক আবদুর রশিদ বলেন, সংশ্লিষ্ট শিক্ষা প্রকৌশল অধিদফতর শহিদ মিনার স্থাপনের ব্যাপারে আমাদের কোন মতামত নেয় নি। তারা নিজ উদ্যোগে শহিদ মিনার নির্মাণ করেছে। তাই শিক্ষাপ্রতিষ্ঠানটির দৃশ্যমান কোন স্থানে শহিদ মিনারটি স্থাপন না করে এক কোণায় নির্মাণের দায়-দায়িত্ব বর্তায় শুধুমাত্র শিক্ষা প্রকৌশল অধিদফতরের ওপর।\nঅপরদিকে শহিদ মিনারটি শিক্ষাপ্রতিষ্ঠানটির সম্মুখ ভাগ বা দশ্যমান স্থানে নির্মিত না হওয়ায় রাজশাহীর রাজনৈতিক এবং সামাজিক-সাংস্কৃতিক অঙ্গণে ক্ষোভ ও অসন্তোষের সৃষ্টি হয়েছে। এ ব্যাপারে একাত্তরের ঘাতক-দালাল নির্মূল কমিটির কেন্দ্রীয় যুগ্ম সাধারণ সম্পাদক উপাধ্যক্ষ কামরুজ্জামান বলেন, যেকোনো প্রতিষ্ঠানের ঐতিহাসিক ও গুরুত্বপূর্ণ স্থাপনাগুলো প্রতিষ্ঠানের দৃশ্যমান সম্মুখভাগে হওয়া উচিত। উদাহারণ দিয়ে তিনি বলেন, রাজশাহী কলেজ ও নিউ গভ. ডিগ্রি কলেজসহ নগরীর শিক্ষাপ্রতিষ্ঠানগুলোর শহিদ মিনার দৃশ্যমান স্থানে রয়েছে। সিরোইল স্কুলের প্রধান শিক্ষকের উচিত, শহিদ মিনারটি পুনঃস্থাপনের জন্য যথাযথ কর্তৃপক্ষের কাছে আবেদন করা।\nএ ব্যাপারে সম্মিলিত সাংস্কৃতিক জোট রাজশাহী জেলা শাখার সাধারণ সম্পাদক দিলীপ কুমার ঘোষ বলেন, একুশকে কেন্দ্র করে আমাদের মহান স্বাধীনতা অর্জন। একুশ বাঙালির ঐতিহ্য আর ইতিহাস। তাই একুশকে স্মরণে রাখার জন্যই শহিদ মিনার নির্মাণ করা হয়েছে। কিন্তু এ শহিদ মিনার যদি শিক্ষাপ্রতিষ্ঠানের এক কোণে থাকে, তবে তা হবে অত্যন্ত দুঃখজনক। বিষয়টি নিয়ে অতিদ্রুত একটি কার্যকরী সিদ্ধান্ত নেবার দাবি জানাচ্ছি।


ফরেক্স নিউজ এবং পর্যালোচনা - Page 84 - বিজ্ঞাপন - BDPIPS - Forex Bangladesh - Forex, Stock, Commodity and Cryptocurrency Trading - Learn Stock and Forex Trading in Bangla\nEUR/USD পেয়ারের টেকনিক্যাল অ্যানালাইসিস (২৭শে ফেব্রুয়ারি, ২০১৮)\nব্রেকআউট বাই লেভেল: 1.2393.\nস্ট্রং রেসিস্টেন্স: 1.2386.\nঅরিজিনাল রেসিস্ট্যান্স: 1.2374.\nইনার সেল এরিয়া: 1.2362.\nটার্গেট ইনার এরিয়া: 1.2333.\nইনার বাই এরিয়া: 1.2304.\nআরিজিনাল সাপোর্ট: 1.2292.\nস্ট্রং সাপোর্ট: 1.2280.\nব্রেকআউট সেল লেভেল: 1.2273.\nমন্তব্য: যখন ইউরোপীয় মার্কেটে লেনদেন শুরু হলে কিছু অর্থনৈতিক তথ্য প্রকাশ পাবে, যেমন: ইতালিয়ান 10-y বন্ড নিলাম, ব্যক্তিগত ঋণ ইয়াই/ ইয়াই, M3 অর্থ সরবরাহ ইয়াই/ ইয়াই, স্প্যানিশ ফ্ল্যাশ সিপিআই ইয়াই/ ইয়াই এবং জার্মান প্রিলেম সিপিআই এম/এম। এছাড়াও আমেরিকাও কিছু অর্থনৈতিক তথ্য প্রকাশ করবে। যেমন: রিচমন্ড ম্যানুফেকচারিং ইনডেক্স, সিবি কনজিউমার কনফিডেন্স, এসএন্ডপি/সিএস কম্পোজিট -২২ এইচপিআই ইয়াই/ ইয়াই, এইচপিআই এম/এম, প্রিমিয়াম হোস্ট ইনভেন্টরিস এম/এম, গুডস ট্রেড ব্যালেন্স, টেকসই পণ্য অর্ডার এম/এম, এবং কোর টেকসই পণ্যস অর্ডারস এম/এম, তাই রিপোর্টের মধ্যে,। তাই ফান্ডামেন্টাল বিশ্লেষন থেকে আশা করা যায় মার্কেটে EUR/USD পেয়ারটিতে আজ মাঝাড়ি মাত্রার ভোলাটিলিটি থাকতে পারে।\nআরো ফরেক্স বিশ্লেষন দেখুন: goo.gl/1rrHiW


মাকে মা’ই ভাবুন, দেবী নয়\nবৃহস্পতিবার, ২০শে ফেব্রুয়ারি, ২০২০ ইং, সকাল ৮:০৬\nগাইবান্ধা-৩ আসনে মনোনয়নপত্র দাখিল করলেন যারা গাইবান্ধা-৩ আসন উপ-নির্বাচনে আ’লীগ মনোনীত প্রার্থী স্মৃতির মনোনয়নপত্র জমা কাজিপুরে নিশ্চিন্তপুর ইউনিয়নে ভোট গ্রহণের তফসিল ঘোষণা কাজিপুরে আওয়ামীলীগের ত্রি-বার্ষিক সম্মেলন অনুষ্ঠিত কর্ণফুলী টানেলের সংযোগ সড়ক হবে চার লেন রায়গঞ্জে নিরাপদ সুশৃঙ্খল নিয়মিত অভিবাসন নিশ্চিতের জন্য প্রেসব্রিফিং সিরাজগঞ্জে ৫ সাংবাদিকের উপর হামলা শাহজাদপুর থানার ইন্সপেক্টর(তদন্ত) শহিদুল ইসলাম রায়গঞ্জ থানা অফিসার ইনচার্জ সীমান্ত হত্যা বন্ধে সমন্বিত উদ্যোগ প্রয়োজন দুদক কর্মকর্তা ও সাংবাদিক পরিচয়ে চাঁদাবাজির অভিযোগে তিন প্রতারক গ্রেফতার\nআপডেটের সময়ঃ নভেম্বর, ৭, ২০১৯, ৯:৪০ পূর্বাহ্ণ\nকাল রাত থেকেই একটা ছবি ঘুরে ফিরে আমার নিউজ ফিডে আসছে। সেখানে মিথিলার সাথে আরেকটি `কম পরিচিত` সেলিব্রিটি পুরুষকে ঘনিষ্ঠ ভাবে দেখা যাচ্ছে। বিষয়টা এতই হালকা আর অপ্রয়োজনীয় মনে হয়েছে আমার কাছে, এটা নিয়ে লেখার বা ভাবার কোনও আগ্রহই বোধ করিনি। একটা পোস্টে চোখ আটকে গেল বিকালের দিকে। একজন লিখেছে এটা মিথিলার ব্যক্তিগত বিষয় তবে সে একজন মা, এটা তার মনে রাখা উচিত ছিল। আমি লেখাটার দিকে বেশ কিছুক্ষণ তাকিয়ে থাকলাম, কারণ এতক্ষণ পুরা বিষয়টা তুচ্ছ মনে হলেও এইদিকটা আমার কাছে বেশ চমকপ্রদ মনে হলো। মানে, আমার মতো অনেকেই হয়তো ইস্যুটা অপ্রয়োজনীয় বলে এড়িয়ে যাবেন। কিন্তু `মিথিলা একজন মা` এই জায়গাটা একবার তৈরি করা গেলে, যারা এতক্ষণ এড়িয়ে যাচ্ছিল, তারাও এখানে যুক্ত হবার একটা উপলক্ষ্য পেয়ে যাবেন। তারাও বলবেন, হ্যাঁ, ওর আগে বাচ্চার কথা ভাবা উচিত ছিল। তারপরে, মিথিলাকে আরো নিচে নামিয়ে আনা শুরু হবে। কারণ, সমাজ একজন অভিনেত্রীর যৌন জীবনের গোপনীয়তা দেখতে যতটাই অভ্যস্ত, একজন মায়ের ক্ষেত্রে ততটাই অনভ্যস্ত বা অসহিষ্ণু। তারমানে এই না যে, আমি মিথিলার পক্ষে সাফাই গাইছি বা সে যা করেছে তাকে সমর্থন করছি।\nআসলে পুরা বিষয়টা না জেনেই কেবলমাত্র একটা ছবি দেখে মানুষকে নিয়ে বাজে মন্তব্য করার চেয়েও আমার আরো অনেক গুরুত্বপূর্ণ কাজ রয়েছে। আমি যেটা বলতে চাইছি তা হলো, একজন মানুষ কি করবে বা করবে না সেটা একান্তই তার ব্যক্তিগত বিষয়। সে যদি তার একান্ত মুহূর্তের ছবি তুলে রাখে, সেটাও তার ব্যক্তিগত বিষয়। তারজন্য যদি তাকে সামাজিকভাবে হেয় হতে হয়, সেটাও তার একান্ত ব্যক্তিগত সমস্যা। সেখানে, আপনার বা আমার মোড়ল হয়ে বা অতি উৎসাহী হয়ে উলম্ফন করাটা চরম হাস্যকর ব্যাপার। মিথিলা যদি পরকীয়াতে জড়িয়ে যায়, সেখানে আপনার সমস্যা কি? সমস্যা হলে হবে সেই ফাহমির স্ত্রীর। কিন্তু তারচেয়েও বেশি হাস্যকর বিষয় হলো, আপনার জায়গায় দাঁড়িয়ে তার সন্তানের জন্য চিন্তা করা। মিথিলার সন্তানের ভালোমন্দ কি তার চেয়ে আপনি বেশি ভালো বুঝবেন? সে তার সন্তানের কথা ভেবে কি করবে আর কি করবে না সেটা কি আপনি তাকে জ্ঞান দেয়ার এখতিয়ার রাখেন? ধর্ম নিয়ে আমি তেমন আলাপ করি না, বিষয়টা খুব অপরিপক্ব মনে হয়।\nএইটুকু মানুষ আমরা, এত ক্ষুদ্র আমাদের জ্ঞান, তা দিয়ে ঐশ্বরিক বিষয়ে জ্ঞান ফলানো আমার কাছে চরম ধৃষ্টতা ছাড়া কিছুই না। আমি আমার কাছের মানুষদেরই বুঝতে পারি না ঠিকঠাক মতো, তাদের মনের খবর পড়তেই শিখিনি এখনও। ঈশ্বরের মনের গভীরতা মাপার আমি কে? ধর্ম নিয়ে ভাবতে গেলেই নিজেকে আরো তুচ্ছ আর ক্ষুদ্র মনে হয়। তবে এইটুকু বলছি, পৃথিবীর সকল ধর্মই মাকে এমন দেবতার আসনে বসিয়ে দিয়েছে, তাকে আর রক্তমাংসের মানবীর জায়গায় রাখেনি। সকল ধর্মেই মায়েদের যৌন জীবনের উপরে খুব সূক্ষ্মভাবে একটা পর্দা ফেলে দেয়া হয়েছে। মেরীকে বা কুন্তিকে দেয়া হয়েছে কুমারীর রূপ।\nএমনকি শিবের স্ত্রী পার্বতীকেও স্বাভাবিক উপায়ে মা হতে দেয়া হয়নি। অথচ সন্তান মানেই একজন নারী আর পুরুষের ভালোবাসার বা শুধুমাত্র মিলনের ফসল। আমরা যখন মায়ের প্রসঙ্গে আসি, তখন আমরাও ভুলে যাই মায়েদেরও ভালোলাগা বা ভালোবাসা থাকতে পারে। আমাদের কাছে মা মানেই সর্বংসহা, পাক পবিত্র দেবি, যে যেকোনো পরিস্থিতিতে সন্তানের কথা ভেবে নিজের চাওয়া পাওয়াকে দমন করে ফেলবে। এমনকি মা যদি বিধবা হন বা তালাক নিয়ে নেন, তারপরেও তাকে সন্তানের জন্য একাকী জীবন পার করে যেতে হবে। একজন মায়ের ভালো মা হতে গেলে সমাজের কাছে তাকে প্রথমেই এই পরীক্ষায় পাশ করতে হবে। একজন মায়ের জন্য আরেক পুরুষকে ভালোবাসা আমাদের জন্য ট্যাবু।\nআমরা ভুলে যাই, একজন মা একজন সাধারণ নারী আর একজন নারী একজন মানুষ। তারও চাওয়া পাওয়া থাকতে পারে। তারও ইচ্ছা অনিচ্ছা বা ভালোলাগা ভালোবাসা থাকতে পারে। তারমানে আমি বলছি না, স্বেচ্ছাচার করতে হবে। বা যারা স্বেচ্ছাচার করছেন, তাদেরও সমর্থন দিচ্ছি না। আমি কেবল বলতে চাইছি, যেটা খারাপ সেটা খারাপই। সেখানে নারী বা পুরুষ বলে আলাদাভাবে বিচার করার কিছুই নাই। অন্যায় পিতা করলেও অন্যায়, মাতা করলেও অন্যায়। নারীকে নারীই ভাবুন, আপনার চোখে তার অন্যায় বা ভুল একজন নারীর ভুল বা অন্যায় হিসেবেই দেখুন। নারীকে মাতৃরূপে দেবির আসনে বসিয়ে পূজা করার কিছু নেই। মায়ের দেবিরূপ তাকে তার অধিকার থেকে বঞ্চিত করার একটি চাতুর্যপূর্ণ কৌশলমাত্র। মায়েরাও মানুষ, তাদের মানুষের মতো করে বাঁচতে দিন।\nগাইবান্ধা-৩ আসন উপ-নির্বাচনে আ’লীগ মনোনীত প্রার্থী স্মৃতির মনোনয়নপত্র জমা\nকাজিপুরে আওয়ামীলীগের ত্রি-বার্ষিক সম্মেলন অনুষ্ঠিত\nরায়গঞ্জে নিরাপদ সুশৃঙ্খল নিয়মিত অভিবাসন নিশ্চিতের জন্য প্রেসব্রিফিং\nশাহজাদপুর থানার ইন্সপেক্টর(তদন্ত) শহিদুল ইসলাম রায়গঞ্জ থানা অফিসার ইনচার্জ\nসীমান্ত হত্যা বন্ধে সমন্বিত উদ্যোগ প্রয়োজন\nদুদক কর্মকর্তা ও সাংবাদিক পরিচয়ে চাঁদাবাজির অভিযোগে তিন প্রতারক গ্রেফতার


প্রদীপ কুমার সরকার, গ্রীস | শনিবার, আগস্ট ২৪, ২০১৯\nঅন্যায় ও অশুভ শক্তিকে দূর করে ন্যায়ভিত্তিক বিশ্ব গঠনে শ্রীকৃষ্ণের মানবতার দর্শনকে স্মরণ করে গ্রীসে উদযাপিত হয়েছে হিন্দু সম্প্রদায়ের অন্যতম প্রধান উৎসব শ্রীকৃষ্ণের জন্মতিথি শুভ জন্মাষ্টমী। ২৩ আগস্ট ২০১৯ হিন্দু কমিউনিটি ইন গ্রীস বিপুল উৎসাহ ও উদ্দীপনার মধ্য দিয়ে জন্মাষ্টমী পালন করেছে। এ উপলক্ষে এথেন্সের ওমোনিয়ায় অবস্থিত শ্যাম মন্দিরে দিনব্যাপী অনুষ্ঠানের আয়োজন করে হিন্দু কমিউনিটি ইন গ্রীসের নেতৃবৃন্দ। মন্দিরে পূজারী ও ভক্তবৃন্দ সমবেত হয়ে ধর্মীয় অর্চণার মধ্য দিয়ে শ্রীকৃষ্ণের জন্মতিথি পালন করেন এবং দেশ ও জাতির কল্যাণের জন্য বিশেষ প্রার্থনা করেন।\nশুভ জন্মাষ্টমী উপলক্ষে এথেন্সে বিশেষ সম্প্রীতি শোভাযাত্রা আয়োজন করে হিন্দু কমিউনিটি ইন গ্রীস। এই সম্প্রীতি শোভাযাত্রা উদ্বোধন করেন গ্রীসে নিযুক্ত বাংলাদেশের রাষ্ট্রদূত মো. জসীম উদ্দিন। শোভাযাত্রায় বাংলাদেশের রাষ্ট্রদূতের সাথে উপস্থিত ছিলেন গ্রীস আওয়ামীলীগ, যুবলীগসহ প্রবাসী বাংলাদেশিদের বিভিন্ন রাজনৈতিক, সামাজিক, সাংস্কৃতিক, ব্যবসায়ী ও বিভাগ ভিত্তিক আঞ্চলিক সংগঠনের নেতৃবৃন্দ। রাষ্ট্রদূত নেতৃবৃন্দের সাথে শোভাযাত্রায় অংশ নেন। এথেন্সের ওমোনিয়া কেন্দ্র থেকে শুরু করে সিনতাগমাতে অবস্থিত গ্রীক সংসদ ভবন পর্যন্ত বিপুল সংখ্যক মানুষ উৎসবমুখর পরিবেশে শোভাযাত্রায় সম্মিলিত হয়। সম্প্রীতি শোভাযাত্রা উদ্বোধনকালে বাংলাদেশের রাষ্ট্রদূত প্রবাসী বাংলাদেশি হিন্দু সম্প্রদায়ের সকলকে শুভেচ্ছা জানিয়ে বলেন, বাংলাদেশ ধর্মীয় সহিঞ্চুতা এবং সম্প্রীতিপূর্ণ একটি দেশ। তিনি প্রবাসে বসবাস করেও ধর্মীয় এবং সাংস্কৃতিক কর্মকাণ্ডের মাধ্যমে আবহমান বাংলাদেশের সাম্প্রদায়িক সম্প্রীতিকে বিদেশের মাটিতে তুলে ধরার প্রয়াসকে সাধুবাদ জানান। তিনি মাননীয় প্রধানমন্ত্রীর নেতৃত্বে দেশ গড়ার জন্য সকল সম্প্রদায়ের প্রবাসী বাংলাদেশিদের প্রতি আহবান জানান।\nজন্মাষ্টমী উপলক্ষে আয়োজিত সম্প্রীতি শোভাযাত্রাটি গ্রিসের সংসদ ভবনে সমাপ্ত হয়। বিপুল সংখ্যক মানুষ বর্ণিল সাজে সজ্জিত হয়ে আনন্দ ও উদ্দীপনার সাথে শোভাযাত্রায় অংশ নেয়। আয়োজনকাগণ গ্রীসের সংসদ ভবনের সামনে সমাগত মানুষের সামনে শ্রীকৃষ্ণের দর্শন, মানুষে মানুষে সম্প্রীতির আহ্বানকে তুলে ধরেন এবং অসাম্প্রদায়িক বাংলাদেশের বর্ণনা দেন।\nশুভ জন্মাষ্টমী উপলক্ষে রাষ্ট্রদূত মো. জসীম উদ্দিন এথেন্সের ওমনিয়ায় অবস্থিত শ্যাম মন্দির পরিদর্শন করেন। তিনি অনুষ্ঠানের সার্বিক আবহ, আলোক সজ্জা, অসাম্প্রদায়িক পরিবেশসহ সার্বিক আয়োজনের জন্য উদ্যোক্তাদের ধন্যবাদ জানান। এসময় রাষ্ট্রদূত মহোদয়ের সহধর্মিনী মিসেস শায়লা পারভীন, দূতাবাসের কাউন্সেলর মোহাম্মদ খালেদ, প্রথম সচিব সুজন দেবনাথসহ দূতাবাসের কর্মকর্তা-কর্মচারীগণ ও দূতাবাস পরিবারের সদস্যবৃন্দ শুভ জন্মাষ্টমী অনুষ্ঠানে উপস্থতি ছিলেন।\nশুভ জন্মাষ্টমীর অনুষ্ঠানে এথেন্সে জাতি, ধর্ম, বর্ণ নির্বিশেষে সকল স্তরের মানুষের ব্যাপক উপস্থিতি লক্ষ্য করা গেছে। এ দিন উল্লেখযোগ্য সংখ্যক গ্রীক নাগরিক অনুষ্ঠান উপভোগ করেন এবং বাংলাদেশীদের মধ্যে বিদ্যমান সম্প্রীতি এবং সাংস্কৃতিক বৈচিত্রের ভূয়সী প্রশংসা করেন।


Barrackpore Bidhannagar CP Nabanna West Bengal Polls 2021: বারাকপুর-বিধাননগরেও সিপি বদল! সরানো হল মুকেশ ও মনোজ ভার্মাকে\nবারাকপুর-বিধাননগরেও সিপি বদল! সরানো হল মুকেশ ও মনোজ ভার্মাকে\nসরানো হয়েছে হাওড়ার কমিশনারকেও। কুণাল আগরওয়ালকে পাঠানো হয়েছে মেদিনীপুর রেঞ্জের ডিআইজি পদে।\nFebruary 6, 2021 7:05:37 pm\nভোটের মুখে গতকালই কলকাতার পুলিশ কমিশনার অনুজ শর্মাকে বদলির সিদ্ধান্ত নিয়েছে নবান্ন। তার জায়গায় পাঁচ বছর পর ফের নগরপাল হচ্ছেন সৌমেন মিত্র। বলা যায়, পাঁচ বছরের নির্বাসন কাটিয়ে লালবাজারে ফিরছেন সৌমেন মিত্র। এবার সরানো হল বারাকপুর ও বিধাননগরের সিপিকেও। সরানো হল মুকেশ ও মনোজ ভার্মাকে। সরানো হয়েছে হাওড়ার কমিশনারকেও। কুণাল আগরওয়ালকে পাঠানো হয়েছে মেদিনীপুর রেঞ্জের ডিআইজি পদে।\nবিধাননগর সিটি পুলিশের কমিশনার পদ থেকে সরানো হল মুকেশকে। তাঁকে বারাসত রেঞ্জের ডিআইজি পদে পাঠানো হয়েছে। তাঁর জায়গায় এলেন কলকাতার অতিরিক্ত কমিশনার সুপ্রতীম সরকার। বারাকপুরের সিপি মনোজ কুমার ভার্মাকে পাঠানো হল কাউন্টার ইনসার্জেন্সি ফোর্সের আইজি পদে। তাঁর জায়গায় এলেন সিআইএফের এডিজি অজয় কুমার নন্দ। ডায়মন্ড হারবার কাণ্ডে কেন্দ্রের রোষানলে পড়া আইপিএস তথা প্রেসিডেন্সি রেঞ্জের ডিআইজি প্রবীণ কুমার ত্রিপাঠীকে প্রভিশনিং বিভাগে পাঠানো হয়েছে।\nপ্রসঙ্গত, ভোটের মুখে গত কয়েকদিনে আইপিএস-স্তরে বেশ কয়েকটি উল্লেখযোগ্য রদবদল হয়েছে। বীরভূম, পুরুলিয়ার পুলিশ সুপারকে সরানো হয়। তাঁর পরিবর্তে এই পদে আসেন কলকাতার ডিসি (সেন্ট্রাল) মীরাজ খালিদ। পুরুলিয়ার পুলিশ সুপার ছিলেন এস সেলভামুরুগান। তাঁর বদলে নিয়ে আসা হয় বিশ্বজিৎ মাহাতোকে। সেলভামুরুগানকে সিআইডিতে বদলি করা হয়। সরানো হয়েছে চন্দননগরের পুলিশ কমিশনার হুমায়ুন কবীরকে। তাঁর জায়গায় দায়িত্ব দেওয়া হয় গৌরব শর্মাকে। পরে অবশ্য চাকরি থেকে ইস্তফা দেন হুমায়ুন কবীর।\nঅনুজ শর্মা, জ্ঞানবন্ত সিংরা মুখ্যমন্ত্রীর পছন্দের অফিসার বলে ওয়াকিবহাল মহল সূত্রের খবর। কিন্তু নির্বাচন কমিশন যদি তাঁদের ভোটের মুখে বদলি নিয়ে হস্তক্ষেপ করে তাহলে আগামী তিন বছরের মধ্যে তাঁদের পুনর্বহাল করা যাবে না। সেটা মাথায় রয়েছে নবান্নের। এদিকে, গত লোকসভা নির্বাচনের পর একাধিক বার অশান্ত হয়েছে বারাকপুর শিল্পাঞ্চল। মূলত ভাটপাড়া এলাকায় কাশ্মীরের মতো রণক্ষেত্র পরিস্থিতি তৈরি হয়েছিল। আইনশৃঙ্খলা নিয়ন্ত্রণ আনতে মাওবাদী স্পেশ্যালিস্ট মনোজ ভার্মাকে বারাকপুরে সিপি করে পাঠানো হয়।\nতারপর থেকে একাধিক বার শাসকদলকে তোষামোদ করার অভিযোগ ওঠে তাঁর বিরুদ্ধে। সাংসদ অর্জুন সিং বহুবার অভিযোগ করেছেন তাঁর বিরুদ্ধে। ভোটের আগে তাঁকেও নির্বাচন কমিশন বদলি করতে পারে বলে সূত্রের খবর। তাই অস্বস্তি এড়াতে তাঁর জায়গায় অজয় কুমার নন্দকে আনল নবান্ন।\nNabannaWest Bengal Polls 2021\nWeb Title: Cp of barrackpore and bidhannagar changed before election\nভোটের আগেই কলকাতার পুলিশ কমিশনার পদে রদবদল, অনুজ শর্মার জায়গায় আসছেন সৌমেন মিত্র


মিষ্টি মনের মানুষ শচীন তেন্ডুলকরকেও নাকি ইনি যমের মতো ভয় পেতেন - Sportzwiki Bengali\nমিষ্টি মনের মানুষ শচীন তেন্ডুলকরকেও নাকি ইনি যমের মতো ভয় পেতেন\nby Shahid Seikh\t July 2, 2017\nবিশ্বের পাশাপাশি ভারতের সর্বকালের অন্যতম সেরা ক্রিকেটার হলেন শচীন তেন্ডুলকর। যিনি দীর্ঘ দুই দশক নিজের ব্যাটিং তুলির টানে রাঙিয়ে দিয়েছেন আন্তর্জাতিক ক্রিকেটকে। একটা সময় ব্যাট হাতে কমবেশি বিশ্বের সব বোলারের রাতের ঘুম কেড়ে নিয়েছিলেন। তাঁকে সমীহ করতেন পৃথিবীর সব ক্রিকেটখেলিয়ে দলের প্রতিটি সদস্য। শুধু ক্রিকেটার নন, মাস্টার ব্লাস্টারকে জমের মতো ভয় পেতেন টিনসেল টাউনের বহু সুন্দরীরা। শচীনের অসাধারণ ব্যাক্তিত্বের কাছে কেমন যেন তালগোল পাকিয়ে ফেলতেন সবাই। কারণটা হল, তিনি মাস্টার ব্লাস্টার শচীন তেন্ডুলকর।\nএখানে দেখুনঃ শচীন তেন্ডুলকরের বিরুদ্ধে বল বিকৃতির অভিযোগ তুললেন এই পাকিস্তানি ক্রিকেটারটি !\nশচীন যখন ব্যাট হাতে ক্রিজে, গোটা দেশের নজর এসে থেমে যেত টেলিভিশনের পর্দায়। চারিদিক শুনসান। ভারতীয় দলের জার্সি গায়ে তাঁর একটা ম্যাচ উইনিং ইনিংস রাত বিরাতে উৎসবের চেহারা নিত শহরের রাস্তা–ঘাট থেকে অলিগলি। তিনি কোন জাতের ক্রিকেটার, সেটা আট থেকে আশি ভালোই জানতেন। আর তাই শচিনকে মনে মনে শ্রদ্ধার পাশাপাশি অনেকে ভয়ও পেতেন। সে তালিকায় রয়েছেন বলিউডের ডাকসাইটের সুন্দরী একতা কাপুর। যিনি বলিউডের বড় পর্দায় বেশ কয়েক’টি ভালো কাজ করার পাশাপাশি টিভির ছোট পর্দাতেও দারুণ সফল হয়েছেন। মূলত এই একতা কাপুরের সৌজন্যে দেশ–বিদেশের মহিলারা দীর্ঘদিন ধরে টিভিতে আটকে রোজকার সিরিয়ালে আক্রান্ত হয়ে রয়েছেন। ছোট পর্দায় তাঁর সাস–বহু সিরিয়ালগুলি বর্তমান সময়ে বেশ জনপ্রিয়। এভাবে তাঁর প্রযোজিত টিভি সিরিয়ালগুলির মাধ্যমে কোটি কোটি টাকা কামিয়ে এখন দেশের নামী ব্যবসায়ীতে পরিণত হয়েছেন একতা।\nএত সবের পরেও একতা কাপুরের মনে কিন্তু একটা ভয় সব সময় চেপে বসে থাকতো। সেটা হল শচীন ভীতি। পাছে মাস্টার ব্লাস্টারের ব্যাটিং ধামাকা তাঁর ব্যবসায় তালা না মেরে দেয়। প্রতিপক্ষ দলের বিরুদ্ধে যখন ব্যাট হাতে শচীন ক্রিজে, স্বাভাবিকভাবে গোটা দেশের নজর চলে যেত টিভির পর্দাতে। এমনকি তখন বাড়ির মহিলারাও সিরিয়াল প্রীতি থেকে বেরিয়ে মাস্টার ঝড়ের দিকে নজর রাখতেন। বাস্তবে সেটাই সমস্যা হয়ে দাঁড়ায় একতার কাছে। শচীনের খেলা দেখার জন্য চ্যানেল ঘুরিয়ে দেওয়ায় তাঁর টিভি শো’র টিআরপি নাকি তরতরিয়ে নেমে যেত। সম্প্রতি এই কড়া সত্যটি স্বীকার করে নিলেন খোদ হিন্দি টিভি শো’র বেতাজ মালকিন একতা কাপুর।\nসম্প্রতি দিল্লিতে নিজের নতুন একটি টিভি শো লঞ্চ করতে এসে সাংবাদিক সম্মেলনে তিনি বলেন, “আজ একটা সত্যি কথা স্বীকার করতে অসুবিধা নেই, ভরা ক্রিকেট মরশুমে আমি কিন্তু নিজের টিভি শো লঞ্চ করতাম না। কারণ, আমি দেখেছি, শচীন তেন্ডুলকর ব্যাট হাতে মাঠে নামলে আমার শো’র টিআরপি অনেকটাই নেমে যেত।”\nএখানে দেখুনঃ সৌরভের বিরুদ্ধে অভিযোগের তীর বেদির\nএকটু থেমে, “যখন আমি নিজের শো’র টিআরপি নামতে দেখতাম, সবাইকে জিজ্ঞাসা করতাম, কারণটা কি? সবাই বলতো, শচীন খেলছে।”\nএকতা কাপুর আরও বলেন, “সফল সিরিয়াল ‘কিঁউকি সাস ভি কভি বহু থি’ এবং ‘কাহানি ঘর ঘর কি’ সময় শচীন ব্যাট করতে নামলেই আমার শো’এর দফারফা হয়ে যেত।”\nশচীন সম্পর্কে নিজের এক অভিজ্ঞতার কথা তুলে ধরে একতা কাপুর বলেন, “ট্রেনে সিমলা থেকে দিল্লি যাচ্ছিলাম। ট্রেন মাঝে একটা স্টেশনে থেমেছিল। তখন নাকি শচীন ৯৮ রানে ক্রিজে ব্যাট করছিল। সেদিন দেখেছিলাম, ট্রেনের প্রত্যেকটি যাত্রীর পাশাপাশি রেলের সমস্ত আধিকারিকরা অপেক্ষা করছিলেন শচীনের সেঞ্চুরির জন্য। সত্যি শচীনই পারেন সময়কে থামিয়ে দিতে।”\nTagged: bollywood, Ekta Kapoor, sachin tendulkar


হিন্দুত্ববাদের নিঃশ্বাস পড়ছে মমতার কাঁধে\nপ্রকাশিত: ২১ এপ্রিল ২০১৭ - ০৯:৫৪\nঅনলাইন ডেস্ক: দলীয় কাজে বৃহস্পতিবার ওড়িশা গিয়েছিলেন পশ্চিমবঙ্গের মুখ্যমন্ত্রী মমতা ব্যানার্জি।\nগিয়েই তিন চলে যান পুরির জগন্নাথ মন্দিরে। পুজো দেওয়ার পর মমতা ব্যানার্জি বলেন - তিনিই প্রকৃত হিন্দু, আর বিজেপি হিন্দু ধর্মের জন্য 'লজ্জা-অভিশাপ' কারণ তারা ধর্মকে ব্যবহার করে মানুষে মানুষে বিভেদ তৈরি করছে।\nরাজনীতির জন্য মন্দির দর্শনের তেমন কোনো রেকর্ড নেই মিস ব্যানার্জির। কিন্তু এখন কেন জগন্নাথের মন্দিরে গিয়ে গলা উঁচিয়ে নিজের হিন্দু পরিচয় দিতে উদ্যোগী হলেন তিনি?\nরাজনৈতিক পর্যবেক্ষকরা বলছেন, পশ্চিমবঙ্গের রাজনৈতিক মানচিত্রে জায়গা করে নিতে উদগ্রীব হয়ে পড়েছেন প্রধানমন্ত্রী নরেন্দ্র মোদী। উত্তর প্রদেশের মত রাজ্য, যেখানকার ২০ শতাংশ জনগোষ্ঠী মুসলিম, সেখানে অভাবনীয় নির্বাচনী সাফল্যের পর পশ্চিমবঙ্গের ব্যাপারেও আরো আশাবাদী হয়েছে তার দল বিজেপি।\nকলকাতায় রাজনীতির শিক্ষক এবং রাজনৈতিক বিশ্লেষক বিমল শঙ্কর নন্দ বিবিসিকে বলেন, "মমতা ব্যানার্জি এখনও বাংলায় অত্যন্ত জনপ্রিয়...পশ্চিমবঙ্গের রাজনীতিতে এখনও হিন্দুত্ববাদের প্রভাব সামান্যই। তবে সন্দেহ নেই তার কাঁধে নিঃশ্বাস ফেলার চেষ্টা করছে বিজেপি।"\nবিজেপির সেই প্রয়াস খুব অস্পষ্ট নয়।\nমমতা ব্যানার্জি গতকাল যখন জগন্নাথের মন্দিরে পুজো দিচ্ছেন, ঠিক তখন তার শহর কলকাতায় বিজেপির শিক্ষামন্ত্রী স্মৃতি ইরানি এক সভায় মমতা ব্যানার্জিকে ঘায়েল করার চেষ্টা করছিলেন।\nবিজেপি মন্ত্রী বলেন - 'তিন তালাক নিয়ে মমতা ব্যানার্জি চুপ কেন?'\nমমতা ব্যানার্জি মুসলিমদের তোষণ করেন- বিজেপি নেতারা বেশ কিছুদিন ধরেই ঠারেঠোরে তা বলার চেষ্টা করেন। বৃহস্পতিবার কলকাতায় স্মৃতি ইরানি সেদিকেই ইঙ্গিত করেছেন।\nআগামী সপ্তাহেই তিন দিনের জন্য কলকাতায় আসছেন বিজেপির প্রভাবশালী প্রেসিডেন্ট অমিত শাহ। এ ধরণের মন্তব্য তখন তার কণ্ঠেও যে শোনা যাবে সন্দেহ নেই।\nকিন্তু হিন্দুত্ববাদী রাজনীতি পশ্চিমবঙ্গে কতটা কাজ করবে?\nবিমল শঙ্কর নন্দ বলেন,"দেখুন কেউ স্বীকার করুক আর না করুক, ভারতে হিন্দুত্ববাদের একটা পূনর্জাগরণ ঘটছে। উত্তর প্রদেশের নির্বাচনে তা স্পষ্ট হয়ে গেছে। সেখানকার মুসলমানদের কাছে ভোট না চেয়েও বিজেপির বিপুল বিজয় হয়েছে।"\nতিনি বলেন, পশ্চিমবঙ্গে হিন্দুত্ববাদী রাজনীতির প্রভাব এখনও তেমন নেই তবে পশ্চিমবঙ্গের ৭৫ শতাংশ হিন্দু সেই তত্ত্বে আজ না হলেও একসময় প্রভাবিত হতেই পারে।\nতার কিছু নমুনাও সম্প্রতি পশ্চিমবঙ্গে দেখা গেছে। পূর্ব মেদিনীপুরে লোকসভার একটি উপনির্বাচনে আশাতীত ফল করেছে বিজেপি। চারগুণ ভোট বাড়িয়ে কংগ্রেস এবং সিপিএমকে পেছনে ফেলে দ্বিতীয় স্থানে ছিলেন বিজেপির প্রার্থী।\nপর্যবেক্ষকরা বলছেন, হিন্দুত্ববাদি রাজনীতি প্রচারে বিজেপি হয়তো সামনের দিনগুলোতে মমতা ব্যানার্জিকে হিন্দু বিদ্বেষী এবং মুসলিম তোষক হিসাবে দেখানোর চেষ্টা করতে পারে।\nসেই উদ্বেগ থেকেই কি তার পুরির জগন্নাথ মন্দিরে দর্শন এবং নিজেকে সাচ্চা হিন্দু তকমা দেওয়ার চেষ্টা? তাতে কি কাজ হবে?\nঅধ্যাপক বিমল নন্দ বলেন - ভারতের হিন্দুরা বিজেপিকেই হিন্দুত্ববাদের প্রতিনিধি হিসাবে স্বীকার করে নিয়েছে। সেই জায়গা নেওয়া অন্য কোনো দলের জন্য তেমন সুবিধা হবেনা।-বিবিসি বাংলা